
2.1 ABORDAREA PROBLEMATICII ÎN PERSPECTIVĂ ISTORICĂ 


2.1.1  'Tradiţie şi continuitate milenară 


„Sfânta biserică este chip şi icoană a lui Dumnezeu 


ca una ce are aceeaşi lucrare ca el prin imitare şi închipuire” 


Memorând acest gând frumos exprimat atât de pios în “Mystagogia” [5] de Sfântul Maxim 
Mărturisitorul, am încercat să desluşesc ce a mai rămas astăzi din tema sacrului edificat ce ne-a însoțit 
istoria vreme de un mileniu. Aşa cum ştim această temă, ca parte integrantă şi integratoare a sacrului 
creştin, a marcat trecerea noastră prin cultura europeană cu permanenţa unei necesități spirituale, după 
ce s-a aşezat inițial pe ruinele păgâne ale civilizaţiei romane, creştinismul a devenit în timp matricea 
identitară a unei întregi culturi, unitară la început, sfărâmată apoi în fragmente doctrinare, cultura 
creştină şi-a păstrat întreaga putere de seducţie şi modelare în diversele sale forme de manifestare. 


Una din ele este arhitectura ortodoxă dedicată transpunerii ideii de sacru în concretul pământesc şi cu 


mijloacele oferite de acesta. Arhitectura sacră se adresează deopotrivă afectului şi intelectulu 

Scopul acestei lucrări ce stă sub semnul divinului este de a transcede raționalul structuralist şi 


funcționalul arhitectural în spațialitate mistică. Din perspectiva istorică, arhitectura ecleziastică a 


Legile atemporale care fixează tradiţia în “genius loci” au dat naştere la volume cu un puternic 
conţinut identitar care le particularizează atât în aria panortodoxă cât şi în regionalismul cultural 
românesc. 


Odată cu schimbările din anii '90 a redevenit actuală o temă extrem de vastă a arhitecturii şi 
anume programul ecleziastic. Vreme de 50 de ani sacrul în arhitectură a fost prohibit, suficient 
pentru a anula o tradiţie cristalizată în secole de practică edificatoare. Astăzi suntem supuşi unei 
presiuni enorme în direcţia umplerii unui gol şi s-a dovedit extrem de dificilă găsirea unei expresii 
arhitecturale sincrone cu epoca. 


O serie de concursuri, simpozioane şi tipărituri având ca temă arhitectura religioasă au reuşit să 
contureze o direcţie în această problematică. În ce măsură se poate vorbi de reuşită sau eşec 
putem afla doar în urma unei analize critice a materializării acestui demers. De asemeni, actorii 
principali ai acestei misiuni — cler, arhitecţi, administraţie — au încercat să găsească un limbaj 
comun şi o articulare a gesturilor ziditoare. Rezultatul este promiţător şi se exprimă prin cele 
câteva biserici noi, construite sub semnul reinterpretării tradiţiei în sens modern, ce pot genera 


modele în anii ce vin. 


2.1.2 Abordarea problematicii în perspectivă istorică 


Biserica trebuie recunoscută ca atare, atât sincron în raport cu restul caselor, cât şi diacron în 


cadrul propriei deveniri.[25] Acest binom asigură un echilibru între tentaţia alterităţii ce poate 
exclude sacrul şi identitatea repetitivă, ce anulează evoluţia în spirit tradiţional. Istoria arhitecturii 


- de unde şi 


senzaţia de alteritate EEE EET EEE SEE Bi ainu moment al noutăţii 
absolute îl constituie neoclasicismul de secol XIX, de inspiraţie occidentală, trecută prin filtrul 


slav ce se instituie şi la nivelul conceptual al planului. Cele două atitudini, antagonice în aparenţă, 


dau măsura flexibilității modalităților de abordare a evoluţiei lăcaşelor de cult. 

2.1.3 Funcţiile arhitecturii ecleziastice 


Biserica are o dublă funcțiune — concretă şi simbolică — [117] şi prin asta este singurul program 
capabil să ilustreze coeziunea dintre materie şi spirit. Prin funcțiunea concretă, spaţiul ecleziastic 
excede ca dimensiune celelalte spaţii, fiind menit a adăposti o comunitate. De aici problema dificilă 
a închiderii şi acoperirii unor edificii mari care a dus în timp la o evoluţie a sistemului constructiv şi 
investirea acestuia cu valenţe de simbol. Actul edificării ecleziastice a generat o expresivitate 
proprie sistemelor constructive noi. În binomul expresivitate arhitecturală — sistem constructiv 
există un proces continuu interdeterminant. Evocând pe Sfântul Isac Sirul, putem afirma despre 
biserică « Fiecare biserică este un centru cosmic ce reproduce structura internă a universului. Este 
corabia eshatologică — naosul (navis) peste care se înalță forma sferică a cupolei asemenea cerului 
ce odihneşte solid pe arcele ce reprezintă cele patru zări ale lumii, sintetizând unirea cercului cu 


pătratul, măsura şi cifrul ceresc al împărăției ... iar măsura face orice lucru frumos». [120] 


Reperele geometrice ce stau sub semnul măsurii, fac prin această definiție distincţia dintre biserica 
cu funcţiune concretă şi cea simbolică. În limba română prin biserică se înţelege atât instituţia 
creştinească cât şi clădirea în care se celebrează cultul. Biserica concretă a apărut ulterior celei 
simbolice şi a preluat de la aceasta întregul vocabular încifrat al legăturii divine. Atât în alcătuirea 
formală, ce îmbracă zidirea, dar şi adânc, în conformarea structurală, găsim elemente ezoterice pe 
care numai cei inițiați pot să le descifreze. Formele de plan se combină după legi sacre în lungul 
axelor şi dau naştere volumului ce închide în el spaţiul sacru — «o calitate de profunzime a spaţiului, 
o profunzime verticală a cărui proiecţie este locul» cum îl defineşte Mircea Eliade.[6] Nevoia de 
sacru ca o constantă umană, a generat practica sacralizării, a marcării cadrului adecvat în care acesta 
se poate manifesta. Acest loc de contact între universul divin şi cel terestru a fost de le început 
absida, aşa cum a fost revelată biblic şi apoi materializată terestru. De la grecescul «apsis» - arc de 
boltă — absida este un spaţiu arcuit în plan orizontal ce primeşte în el lumina solară şi harul 
divin. Translată în plan vertical, absida a generat arcul, ca simbol al stabilităţii şi al împlinirii 


formale. 


Toate formele şi volumele spaţiului ecleziastic ortodox sunt tributare arcului şi au evoluat din 
acesta. Arcul translat generează bolta, arcul rotit în jurul axei verticale dă naştere cupolei iar când se 
ridică din plan în jurul axei orizontale avem chivotul ce închide altarul. În diverse poziţii şi sensuri 
diferite arcul însoţeşte treimea parcurgerii spaţiului eclezial: pridvor sau pocăință cu arcul de 
intrare, naosul sau cerul ca şi cupola, şi altarul sau sfânta sfintelor cu absida. Formele de plan 
evoluează în expresivitate şi se dezvoltă în volum prin combinaţii de arce ce au un singur reper 
iconic — crucea în diversele sale ipostaze relevate sau ascunse. Arcul este o permanentă şi determină 
trinomul ziditor — forma ca manifestare exterioară, expresivitatea ca scop şi sistem constructiv ca 
mijloc. Forma este elementul de legătură între logica constructivă şi expresivitatea arhitecturală prin 


componentele sale stilistice şi raționale în număr de trei: funcţiune, structură şi mesaj. Expresia 


Pa 

artistică transformă lucrarea în operă şi transmite mesajul creatorului către cei cărora le este 
destinată. În sfârşit, sistemul constructiv ţine laolaltă şi coordonează relaţia dintre părţi, astfel încât 


să răspundă ca un întreg la solicitările de orice natură. 


Structura ca sistem coordonator de mesaj, transmis prin material, se poate exprima sincer, atunci 
când elementele constructive sunt la vedere sau metaforic, atunci când acestea se constituie într-un 
cod al limbajului artistic. În primul caz putem încolona arhitectura ecleziastică ce are ca vector 
expresiv arcul şi tot ce derivă din jocul său, în speţă arhitectura tradițională românească de la 
paraclisul bizantin din Valahia la bisericile ştefaniene cu arce piezişe. În al doilea caz intră acea 
arhitectură ce se revendică în forma coloanei ca expresie mascată a eforturilor de compresiune, iar 
cum în arhitectura românească coloana izolată este rar folosită, putem concluziona că avem o 


arhitectură a cărei expresivitate este dată de structură.[90] 


2.1.3.1 Elemente Structurale în arhitectura ecleziastică 


Mediul în care omul încă de la apariție gândeşte şi aplică este unul gravitațional ca vector de 
dezvoltare verticală, şi de aceea orice alcătuire care este în concordanţă vizibilă cu acest fenomen, 
este percepută ca ordonată şi inteligibilă, contrariul ducând la nelinişte, indiferent de tendințele 
stilistice sau teoretice ale unui moment istoric. Configurarea arhitecturală şi conformarea sistemului 
constructiv formează un binom indestructibil. În timp, cele două componente s-au dominat una pe 


alta în funcţie de demersul conceptual dar niciodată nu s-au exclus. 


Arhitectura ecleziastică a înflorit pe ruinele Imperiului Roman, preluând de la acesta arcul şi bolțile 
dar şi tehnicile punerii în operă a materialelor cu rezistență mecanică mare cum ar fi piatra şi 
betonul roman. Arcul şi bolta au dat posibilitatea modelării spaţiale în complexe forme 
compoziționale, mai ales la interior unde se concentrează simbolurile ce recreează lumea. 
Compoziţional, spaţiul ecleziastic este marcat de bogăția elementelor articulate unitar şi ierarhizat 
după două axe: una orizontală, îndreptată spre altar şi alta verticală spre cupola naosului. Ele se 
echilibrează şi învăluie întregul spaţiu, fiind percepute din orice punct. Din moştenirea romană doar 
două forme structurale au evoluat în arhitectura bisericească: bazilicală în apusul Europei şi centrală 
în răsăritul ortodox. Structura bazilicală se orientează spre altar prin repetarea aceleiaşi secțiuni — 
travee în lungul axei longitudinale. Soluţia structurală este dată de arcul din bolțari pe una sau două 
direcţii ce descarcă sarcina pe coloane de formă poligonală sau cruce în secţiune perfect adaptate 
materialului. Construcţiile centrale îşi au originea în micile capele romane care au fost preluate de 
creştini şi adaptate nevoilor cultice. Edificiile centrale sunt cele care suportă şi promovează cel mai 
bine inovațiile tehnice în nevoia de a amplifica spaţiul liturgic şi de a-i da un sens ascensional. 
Elementul central de maximă expresivitate este cupola care prin succesiva mărire a diametrului a 
impus soluţii constructive noi de sprijinire, de la îngroşarea tamburului până la eliberarea lui şi 


disiparea descărcărilor în complicate sisteme de arce şi abside. Performanţa tehnică a impus noi 

materiale trecându-se treptat de la betonul roman la cărămidă şi piatră ce permit o punere în operă 
fără cofraj. Bogata simbolistică a alcătuirii structurale este ierarhizată prin înălțarea spaţiului central 
acoperit de cupolă şi accentuat de brâul de lumină de sub ea datorat interspaţiilor dintre arcele 


generatoare în contrast cu penumbra mistică a deambulatoriului. 


Creştinismul a generat şi s-a împlinit într-un volum pe măsura aspirațiilor sale şi anume o sinteză 
între spaţiul central şi cel bazilical. Noul volum reuneşte sensul liturgic al bazilicii cu spaţialitatea 


arcelor prinse în cupolă, dezvoltând două axe compoziționale ce îşi dispută primatul şi se unesc în 


cruce. Axul vertical indicând sensul divin în Pantocrator echilibrează sensul orizontal al celebrării 


înspre Sfânta Sfintelor — altar, într-un volum unic plin de simboluri şi expresivitatea arcelor şi 


simbol al spaţiului creştin descrie astfel această zidire: „în distribuţia spaţială a elementelor 
constructive predomină copleşitor cupola, semicupola, bolta, arcurile ... ca impresie totală nu e 
nici orizontal aşezată pe pământ, nici perpendicular înălțată spre cer, ea pluteşte oarecum ca O 
lume în sine mărginită doar de propriile bolți. Orizontală şi verticală, cu funcția lor extensivă de 
aşezare sau înălțare sunt anihilate de bolți şi de arcuri. Orizontala şi verticala câştigă astfel o 
funcţie aproape secundară în ritmica spaţială a întregului plin de vibrații şi de armonice tensiuni. 
Întregul catedralei înfăţişează o lume sieşi suficientă, care nu zace pe nimic, care pur şi simplu se 


arată, se relevează ”.[ 124] 


2.1.3.2 Tehnologia de edificare a clădirilor de cult creştine 

Gândirea structurală a început să domine abordarea proiectării construcțiilor de cult odată ce acestea 
s-au închegat din punct de vedere stilistic şi dogmatic. Arcul ca element structural dar şi semiotic a 
în registru sacru. Deplasarea în sens liturgic a arcului — portal de intrare a generat bolta în leagăn, iar 
bascularea absidei din plan orizontal în cel vertical dă naştere unui segment sferic la întâlnirea cu 
bolta în leagăn, în cel mai important loc al bisericii — altarul. Acest sistem are dezavantajul unei 
îngroşări a zidurilor obligate să preia împingerile bolţii şi micşorarea golurilor, lucru contracarat prin 
apariția arcelor dublou la interior şi al contraforților la exterior. Mai departe, pentru a concentra 
împingerile în colţuri şi a uşura acoperirea în câmp, au apărut bolțile în cruce cu muchii intrânde sau 
ieşinde, percepute ca o intersecţie de semicilindri. În plus, efectul estetic era îmbogăţit prin ineditul 
închiderii spaţiale dar şi a ordonării planimetrice într-un pătrat. După cum ştim, pătratul este casa 
cercului şi pe acest eşafodaj a fost posibilă o dezvoltare ascensională a spaţiului prin pandantivi, 
trompe de colț şi în final bolta. O nouă etapă în devenirea estetico — spaţială a fost marcată de arcele 
în diagonală ce au adus la micşorarea secțiunii şi ritmarea spaţiului. Acest lucru se poate face succesiv 
în zona tamburilor până când pătratul naosului se înjumătăţeşte în parcurgerea verticală a turlei ca 
receptacul de lumină şi aspirație universală. Evoluţia volumetrică în forme rafinate estetic şi structural 


s-a datorat relației interdependente între materie — structură — formă. 


rs 

2.2 EVOLUȚIA PROGRAMELOR DE CULT 


„... în biserici afli că exişti, ce pustiu ar fi spaţiul dacă n-ar fi punctat de biserici” 
Petre Ţuţea 


Începând cu secolul al IV-lea în epoca lui Constantin cel Mare, Creştinismul este mai întâi tolerat, 
nemaifiind supus persecuțiilor după care treptat devine religie oficială ocrotită de stat cu rol 
determinant în lumea deciziilor politice. În consecință şi marea majoritate a populaţiei se 
converteşte la creştinism şi caută să participe constant la ritualul religios practicat în temple, prilej 
nu numai de desăvârşire spirituală dar şi de transfer empatic între păturile sociale. Cultul creştin a 
fost statuat în sens dogmatic pe parcursul celor şapte sinoade ecumenice începând la Niceea în 325 


şi sfârşind tot aici în 787 punând capăt iconoclasmului. 


Pe parcursul a cinci veacuri, creştinismul s-a desăvârşit nu numai teoretic în concluziile sinoadelor 
ci şi practic prin stabilirea unei erminii a bisericii în formă edificată, capabilă să reprezinte în 
mentalul colectiv componenta materială a cultului. Trecerea de la funcţionalul conjunctural al 
primelor lăcaşuri la simbolistica bisericii bizantine s-a făcut în timp odată cu evoluţia în sens 
liturgic al spaţiului eclezial dublată de perfecţionarea tehnicilor structurale şi a diversificării 
materialelor de construcție. În perioada apostolică templul creştin avea forma şi alcătuirea unei case 
particulare cu foişor precum locul biblic în care s-au săvârşit „Cina cea de taină” de pe colina Sion 
din Ierusalim. Pe locul acestei case, martoră a faptelor apostolilor, Constantin cel Mare construieşte 
o biserică a Cinei — cenaclum distrusă de cruciați şi reconstruită după forma originală — parter şi etaj 


zugrăvită cu scene evanghelice — pe care o considerau „Maica tuturor Bisericilor”. fig. 2.1; fig. 2.2. 

Fig. 2. 1 Biserica Naşterea Domnului din Fig. 2. 2 Mănăstirea Sf. Ecaterina 

Primii creştini proveniţi din iudei foloseau pentru rugăciuni pridvorul sinagogilor — foişorul lui 
Solomon -— iar pentru sfânta Euharistie — frângerea pâinii — casele particulare cu săli spaţioase în 
foişor capabile să cuprindă un număr mare de credincioşi. Este momentul diversificării spaţiilor de 
cult şi despărțirea de tradiţia iudaică prin disocierea rugăciunii individuale de cea în comuniune, 
odată cu răspândirea apostolilor în spaţiul grec sau roman, adunările creştine se făceau în atrium 
unde se găsea de obicei şi un bazin de spălări — impluvium — folosit ca sacristie sau în triclinium — 
sala de mese — ori în sala de primire din faţa intrării, împărțită de regulă în trei nave, numită bazilică 


sau sală egipteană. 

Fig. 2. 3 Roma, Sf. Petru, 400 — vedere izometrică şi plan 


În primele două secole post-apostolice clădirile de cult nu au trăsături specifice dar începând cu 
secolul al III-lea când asistăm la atingerea unei mase critice de creştini încep să apară şi elemente 


specifice de ordin funcţional.[62] fig. 2.3 


Fig. 2. 4 Biserica San Apollinare Nuovo, an 400 - interior 


Casele în care se oficia cultul aveau o cameră exclusiv destinată adunărilor de creştini numite 
ecclesae, nume transferat ulterior locului şi perpetuat de popoarele neo-latine cu dublu înţeles — 


concret şi simbolic — pentru a desemna Biserica. Organizarea bisericească în sens moral, dogmatic 

şi ritual impune şi norme de alcătuire a spaţiului liturgic în clădiri proprii numite bazilică după 
vechiul nume menţionat în septuaginta al pridvorului templului din Ierusalim. Cuvântul indică nu 
numai adunările creştine ci şi forma clădirii — o sală cu coloane — şi modul său de împărțire, fig. 2.4. 
Termenul românesc de biserică îşi are rădăcina în acest cuvânt şi indică originea apostolică a 
creştinismului autohton. Exclusivitatea funcţională şi proprietatea obştească fac din aceste edificii 
repere stilistice în peisajul urban ce transced funcția simbolică. Urmele materiale din epocă au 
dispărut în totalitate datorită persecuțiilor dar din rescrierile literare se presupune că bisericile 
primelor secole erau diferite ca formă având comun doar sala mare de adunare din tradiția iudaică a 
sinagogilor. Există şi excepţii care confirmă ipoteza că bisericile paleocreştine şi-au cristalizat 
planimetria în secolul al III-lea: altar spre răsărit, plan trinavat cu şase stâlpi interiori, exedra 
semicirculară destinată clerului, separarea funcțiunilor prin paramente de zidărie, alungirea sălii 


principale în sens longitudinal, axialitate compozițională.[ 120] fig. 2.5, fig. 2.6. 

Fig. 2. 6 Biserica Sf. Dumitru, Thessaloniki, Grecia: a- plan reconstrucţie; b- vedere 
izometrică. 


Epoca lui Constantin cel Mare înseamnă şi sfârşitul persecuțiilor şi odată cu oficializarea cultului şi 
bisericile devin neîncăpătoare. Soluţia imediată este de a se amplifica lăcaşurile existente în sens 
longitudinal sau transversal după cum permite structura sau planul unor temple păgâne la noile 
solicitări. Aceste intervenţii sunt doar paleative care nu rezolvă impasul ci doar îl amână dar lasă 


totuşi unele influenţe la nivel formal în construcţiile viitoare. 

Cum creştinismul se răspândeşte mai ales în mediul extrem de rafinat al lumii greco-romane, simpla 
amplificare volumetrică a bisericilor nu era suficientă şi se impune găsirea unui corespondent 
estetic al acestui demers. În entuziasmul edificării noii expresii care să reflecte spiritul creştin se 
întâlnesc meşteşugul artei vechi cu elanul noii credinţe care se motivează reciproc în găsirea unui 
nou limbaj. Marea varietate nominativă a noilor temple au ca rădăcină „Casa Domnului” şi reflectă 
dorinţa de adoptare a cultului de cele mai diverse entităţi. „Casa Domnului” devine prin transfer 
semantic locaş împărătesc sub forma biserică. Folosit în unele regiuni ale Imperiului Roman 
termenul basilica avea şi conotaţii formale indicând acele locaşuri mari de formă rectangulară 
ridicate de Constantin pe locuri consacrate spre deosebire de ecclesia care indică doar rolul de 


adunare a respectivelor clădiri. fig. 2.7, fig. 2.8 


Fig. 2. 7 Meriamlik Fig. 2. 8 Salona Marusinac 


Orientarea cardinală cu axul longitudinal pe direcţia est-vest ca şi amplasarea pe locuri înalte, cu 
vizibilitate erau respectate şi urmau vechile rânduieli bisericeşti din primele secole. Până în secolul al 
VI-lea, datorită unor condiţii istorice vitrege se improvizau clădiri de cult fără un plan unitar cu forme 
din cele mai variate — dreptunghi, pătrat, poligon, rotund ori cruciform fig. 2.9, — folosind tehnici de 
construcție şi materiale din templele păgâne. Această tradiție se perpetuează până în secolul al XIII- 
lea în Țările Române unde primele biserici ridicate aveau o planimetrie variată şi neunitară precum 
rotunde la Alba Iulia, pătrate la Dinogeţia ori Densus, cruciforme la Gurasada şi Ibida. Indiferent de 
formă şi amplasare denumirea generică a lăcaşurilor de cult era basilica, fără o trimitere explicită la 
sistemul constructiv sau importanţa ierarhică. Diversificarea formală a basilicilor paleocreştine a 
generat şi o clasificare funcţională în două categorii: basilici parohiale urbane construite intra muros 
destinate slujbelor curente ale clerului fiind şi cele mai numeroase şi basilici cimiteriale amplasate în 
cimitire folosind cu precădere cultului martirilor şi foarte importante în evoluţia estetică a clădirilor de 
cult. În jurul basilicilor s-au dezvoltat în timp o serie de clădiri anexe cu funcțiuni complementare 
cultului formând complexe arhitectonice de factura mănăstirilor actuale înconjurate de un zid şi având 


o anume autonomie față de viaţa laică, fig. 2.10, fig. 2.11. 

Fig. 2. 9 Catoliconul Marii Lavre de la Muntele Athos şi evoluţia transformării acestuia: a- 
biserica de tip cruce greacă înscrisă fără abside laterale; b- diafragmele laterale sunt retrase; 
c- sunt adăugate absidele laterale; d- biserica de tip cruce greacă înscrisă cu abside laterale 
(1002) (după Mylonas) 

Fig. 2. 10 Basilica — Creştinismul Timpuriu: a. naos; b- navă laterală; c- timpan; d- sanctuar 
e- absidă; f- scaun episcopal; g- presbiteriu; h- criptă; k- altar; I- arc de triumf; m- cancelli; 
n- amvon; p- peristil; r- fântână; o. atrium; s- ante portic; t- pronaos; u- nartex 


Aceste anexe erau sub forma unor încăperi alipite basilicii care în timp au devenit parte componentă 
a bisericii sau clădiri independente cu evoluţie separată şi statut laic. Incăperea în care se păstrau 
odoarele, cărţile şi veşmintele era alipită laturii sudice în dreptul narthexului şi atriumului şi poartă 


denumirea de diaconicon sau veşmântar în ortodoxie şi sacristie în apus. În timp, această încăpere a 


EC 

devenit parte integrantă a altarului sub forma unei absidiole sau firide pe latura sudică a absidei. 
Băile din atrium s-au transformat în aghiasmatare pentru apa sfinţită în strânsă legătură cu fiala — 
fântâna. Botezul catehumenilor — păgânii — se făcea într-o sală anexată basilicii sau în clădiri 
separate numite baptisterii. Pregătirea pentru botez a catehumenilor şi energumenilor, adică iniţierea 
lor în cultul creştin se făcea în catehumenia, încăperi anexate baptisteriilor. Această funcțiune a 
evoluat separat devenind adevărate şcoli pentru toți credincioşii dotate cu biblioteci, rol preluat 


ulterior de mănăstiri, transformându-se în centre de spiritualitate creştină cu statut autonom. 

Fig. 2. 11 Basilica Sf. Ioan, Efes 


Ansamblurile bazilicale se completează cu clopotniţe, case de oaspeţi pentru pelerini, case de 
ocrotire socială pentru defavorizaţi, rol preluat mai târziu de bolniţele de pe lângă mănăstiri şi 
locuinţe pentru cler. Varietatea funcţională a transformat aceste complexe bisericeşti în centre 
polarizatoare a vieţii liturgice şi religioase în jurul cărora se dezvolta întreaga viaţa creştină în 
componenta sa socială, culturală şi economică aşa cum arată şi Ene Branişte în a sa „Liturgica 
Generală”.[ 120] 


Primele temple creştine construite pe teritoriul românesc de astăzi sunt atestate încă din secolul IV 
şi cuprind întreaga arie stilistică a arhitecturii bisericeşti. Cele mai vechi lăcaşuri au fost construite 
în Scitia Minor - Dobrogea în stil bazilical şi pot fi asimilate epocii paleocreştine. Răspândite între 
mare şi Dunăre, acestea erau în general bazilici cu trei nave de tip elenistic. Majoritatea erau biserici 
de parohie, intramuros, arondate unor cetăţi, şi în consecință avem o serie de anexe - deisis, 
baptisteriu, cripte - necesare cultului şi doar o mică parte erau cimiteriale, extra muros, după 


modelul martiriilor din imperiu. 


În secolul X Dobrogea devine o thema - provincie - a imperiului bizantin, şi din această perioadă 
avem complexul de biserici săpate în calcar de la Basarabi cu o planimetrie proprie lăcaşelor de zid, 


biserica cimiterială de la Dinogetia asemănătoare Sf. Sofia din Edesa, adica un cub cu o cupolă 

deasupra sau prima biserică de plan treflat de la Cetăţuia - Niculiţel. fig. 2.12. Stilul protobizantin 
este prezent prin două biserici - sala de secol XIII la Turnu-Severin construite din piatră şi cărămidă 
în care împărţirea tripartită - pronaos, naos altar în absidă -este deja o certitudine. În aceeaşi 
perioadă şi în acelaşi stil au fost construite şi bisericile de la Vodita, Curtea de Argeş sau Crivelnic. 
Începând cu secolul XIV se dezvoltă un stil propriu în Țările Române dar diferit de la o provincie la 
alta datorat influențelor diferite care au activat în acest proces antropologic. Valahia devine 
Mitropolie a Patriarhiei Ecumenice din Bizanţ ca stil oficial de artă a noii dioceze. Influenţa 
Bizanțului în arhitectura bisericească locală se exercită direct prin meşteri aduşi din metropolă, fie 
indirect prin modele aduse din imperiu - Serbia, Athos.[ 120] 


Fig. 2. 12 Biserica Sf. Atanasie, Niculiţel, actuala biserica, plan şi izometrie 


Primele biserici din zid - piatră şi cărămidă - de tipul bizantin pur - constantinopolitan - sunt San- 
Nicoară şi Sf. Nicolae Domnesc de la curtea de Argeş - prima capitală politico-religioasă a 
Valahiei. Prima, de formă dreaptă în plan, are pronaosul acoperit cu o boltă semicilindrică aşezată 
transversal peste care se înalță un turn, peste naos tot o boltă semicilindrică aşezată însă longitudinal 
şi ranforsată cu arce dublouri, iar altarul circular la interior şi poligonal la exterior - 3 laturi - flancat 
de două absidiole este acoperit cu o semicalotă de cărămidă ca de altfel tot paramentul bisericii. Cea 
de-a doua, fost paraclis al Curţii Domneşti are plan de cruce greacă înscrisă în care naosul este 
acoperit cu o turlă cu cupolă ce sprijină pe patru coloane izolate înconjurată de patru bolți 
semicilindrice dispuse în cruce, iar altarul în absidă are pastoforiile dispuse în două absidiole. 
Materialele de construcţie folosite au fost piatra şi cărămida aşezate în asize succesive orizontale 


fără nici o decorație decât cea rezultată din dispunerea cărămizilor profilate, fig. 2.13. 


Biserica Sf. Nicolae Domnesc de la Curtea de Argeş, cea mai veche biserică rămasă în forma 


iniţială, este cel mai autentic monument de artă şi arhitectură bizantină prin simplitatea şi acurateţea 

planimetrică, echilibrul structural, eleganța volumetrică şi nu în ultimul rând originalitatea frescelor. 
Căderea Bizanțului întrerupe influenţa acestuia a supraedificării religioase în Ţările Române, 
aceasta fiind înlocuită cu experienţa sârbească unde există deja un stil arhitectonic de factură 


bizantină adaptat locului.| 100] 


Fig. 2. 13 Biserica Mănăstirii Cozia, Călimăneşti, vedere plan și secţiune axonometrică [131] 


Călugărul Nicodim construieşte bisericile Vodița II şi Tismana, iar Mircea cel Bătrân accentuează 
noua tendinţă ridicând Cozia, fig. 2.13, Brădet şi Cotmeana. Inovaţiile aduse de aceste biserici se 
resimt până la decorarea paramentului şi fresca interioară. Modelul sârbesc presupune descărcarea 
cupolei sau turlei de pe pronaos prin intermediul a patru arce cu lățimi diferite funcţie de orientare 
pe pilaştri angajaţi zidurilor laterale amplificând spaţial interiorul bisericii. Sistem novator şi 
permisiv, acest model va deveni norma în construcţiile bisericeşti locale. Influențe armeneşti şi 
georgiene în ce priveşte bogăţia decorativă vor genera un moment unic odată cu ridicarea bisericilor 
Mănăstirii Dealu şi Curtea de Argeş. fig. 2.14. Ambele păstrează planul treflat sârbo-bizantin, dar 
lărgesc pronaosul în vederea adăpostirii unui număr sporit de enoriaşi dar şi datorită prezenţei în 
acest loc a necropolei domneşti. Influenţa bizantină asupra arhitecturii bisericeşti se exercită 
indirect şi prin modelul athonit promovat de biserica Mănăstirii Snagov şi catedrala din Târgovişte. 
Prima reprezintă o combinaţie între cele două tipuri anterioare, constantinopolitan şi sârbesc, adica 
între crucea greacă a cărei turlă peste naos sprijină pe patru pilaştri izolaţi şi planul trilobat cu 


abside în naos, şi altar flancat de absidiole ce favorizează un număr sporit de turle. 


Noutatea constă în apariţia unui pridvor deschis pe trei laturi de o ordonanţă de coloane de secţiune 
diferită având în mijloc, asemeni naosului, stâlpi ce susţin o turlă. Acumulările stilistice de influență 
bizantină, sârbească şi athonită duc în mod firesc la formarea unui stil original numit şi muntenesc 


sau românesc vechi adaptat condiţiilor locale, răspândit în tot ţinutul de numeroasele ctitorii 

boiereşti de mici dimensiuni. Acest stil se distinge prin proporţii armonioase în planul treflat 
sârbesc şi elevația cu două turle. Naosul este despărțit de pronaos prin zid cu portal sau ordonantă 


de patru coloane din care două angajate şi trei arce. 

Fig. 2. 14 Biserica Sf. Nicolae Domnesc, Curtea de Argeş, secţiune axonometrică şi vedere 
generală [132] 


Spre răsărit altarul absidat se compune cu două absidiole iar spre apus volumul se amplifică cu un 
pridvor deschis spre arcade. Zidăria este în întregime din cărămidă, piatra fiind exclusă, dar 
păstrând acelaşi sistem constructiv în asize orizontale cu efect decorativ. Rândurile de cărămidă 
aparentă altemează cu cele de cărămidă tencuită compartimentate în panouri de câte două cărămizi 
aşezate vertical după modelul bizantin. Cărămizile profilate asigură toată gama de decoraţiuni, de la 
brâul median la arcaturile oarbe ale registrelor de fațadă şi friza de sub streaşină. Reprezentative 
pentru această epocă rămân biserica de la Curtea Veche, Mărcuţa şi Mihai-Voda din Bucureşti sau 
Bolnita de la Cozia. Prima jumătate a sec. XVII este marcată de domnia lui Matei Basarab când se 
zidesc multe biserici şi renovează şi mai multe. Noile biserici au planuri foarte variate din care se 
decantează un tip original specific epocii caracterizat prin planimetria simplă arareori treflată cu 
turla pe pronaos şi pridvor deschis de un peristil. Bisericile de la Arnota, Călineşti, Strehaia, 
Plumbuita sau Polovragi sunt construite în acest stil, notă distinctă făcând cea de la Brebu, cu turla 
înaltă pe naos şi două turle mai mici pe aceiaşi bază de pe pronaos, după modelul Dealu. Cea mai 
reprezentativă pentru epocă rămâne Biserica mitropolitană din Bucureşti, fig. 2.15, actuala 
patriarhie renovată de curând, care este interpretare a ctitoriei lui Neagoe Basarab de la Curtea de 
Argeş şi anume planul treflat cu pronaos supralărgit cu 12 coloane şi patru turle la care se adaugă un 
mare pridvor deschis marcat de coloane masive. Maturizarea stilului muntenesc se produce în a 
doua jumătate a secolului XVII sub domnia lui Constantin Brâncoveanu, de unde îşi trage şi 


numele, fiind prima manifestare de identitate stilistică din arhitectura românească. Ctitoriile 


20 ÎI 


ASPECTE GENERALE CAprtoLUL? 


Cantacuzinilor de la Sinaia, Coltea şi Doamnei din Bucureşti prefigurează acest stil prin bogăția 
ornamentală a coloanelor şi ancadramentelor, dar şi prin armonia proporţiilor. Premisele stilului 
brâncovenesc dublate de influențe renascentiste s-au concretizat în monumente reprezentante 
precum Mogoşoaia şi Doiceşti caracterizată prin planul triconic, turle pe naos şi pronaos şi pridvor 
deschis. Stilul are un mare impact asupra edificiilor vremii şi se cizelează în secolul următor dând 
biserici de mare rafinament plastic cum ar fi Antim, Creţulescu, Văcăreşti sau Stavropoleos din 


Bucureşti. 


Fig. 2. 15 Biserica mitropolitană din Fig. 2. 16 Paraclisul Mitropoliei din Bucureşti. 
Bucureşti [133] (proiect de restaurare de arh. Ştefan Balş) [134] 


Secolul XVIII este totuşi marcat de decadenţa fanariotă în arhitectura bisericească , mai ales în ce 
priveşte monumentalitatea edificiilor. Cu toate acestea, se construiesc un număr mare de biserici 
parohiale de mici dimensiuni gândite ca inserţii urbane în oraşele în dezvoltare. Planul treflat cu 
pronaos lărgit încununat de turlă şi pridvor deschis precum şi registrul decorativ reprezentat de brâu 
median, arcaturi trilobate şi medalioane geometrice, toate armonizate de proporţiile echilibrate fac 
din aceste biserici - Mântuleasa, Elefterie-Vechi, Batistei - repere urbane într-un Bucureşti 
cosmopolit. 


Arhitectura moldovenească a avut un parcurs diferit faţă de cea din Muntenia cu toate că au avut în 
comun aceiaşi sursă spirituală şi anume stilul bizantin. Pe lângă elementul autohton evoluat din 
arhitectura lemnului grefat pe modelul bizantin, la conturarea unui stil moldovenesc au contribuit şi 
influenţele romanice sau gotice. Acestea din urmă proveneau de pe şantierele transilvane odată cu 
piesele decorative din piatră şi meşterii care au ştiut să le suprapună organic pe o structură bizantină 
- ierarhia planimetrică, sistemul de boltire ori materialele de construcţie - desăvârşită la sud de 
Dunăre. Trăsăturile stilului moldovenesc de influență apuseană - contraforți, arcdublouri, 
ancadramentele, pietre tombale şi chivote - reflectate în iconomia structurii ce accentuează 
verticala, combinate armonios cu registrul decorativ răsăritean, georgian ori armenesc, opulent şi 


rafinat generează un limbaj original al arhitecturii ecleziastice autohtone. 

Primele biserici de zid moldovenesc datează din perioada întemeierii principatului, la mijlocul 
secolului XIV. Sf. Nicolae din Rădăuţi este o sinteză a celor trei curente ce au stat la baza 
arhitecturii locale - romanic prin planimetria bazilicală cu galerie la etaj, gotic prin sistemul 
structural al contraforților, bolților şi portalurilor şi bizantin vizibil în succesiunea tradiţională a 
spaţiilor ecleziastice. Sf. Treime din Siret este prima biserică de plan treflat simplu cu un pronaos 
îngust acoperit de o boltă transversală şi cupolă pe naos precum modelul bizantin răspândit în 
Dobrogea. Piatra brută şi cărămida ce compun zidăria, prin modul cum sunt puse în operă denotă o 
nesiguranţă în practica edificării unor clădiri de asemenea amploare. Stilul moldovenesc se 
defineşte ca un curent artistic original în sec. XV sub domnia Sf. Ştefan cel Mare numit ca atare şi 
stilul ştefanian. Maturizarea noului stil constructiv are la origine câteva elemente structurale inedite 
prin capacitatea lor portantă dublată de expresivitate tematică. Arcele pe consolă, supraînălțarea 
turlelor pe baze stelate ori suprapunerea arcelor în diagonală reuşesc prin flexibilitatea lor 
combinatorie să genereze structuri zvelte cu un potenţial estetic exploatat din plin. La acestea se 
adaugă registrul decorativ al ancadramentelor de factură gotică şi materialele de construcţie - 
cărămida profilată, piatra de talie şi piesele din ceramica smălțuită policrom - într-un sistem stilistic 
coerent. Numeroasele edificii păstrate în timp au putut fi sistematizate după un set de caracteristici 
în mai multe categorii: planul drept de factură romanică fără turle - Dorlheşti, Balineşti, Volovat - 
plan trilobat cu sau fără turlă pe naos - Moldoviţa, Pătrăuți, Voroneţ, Hârlău - sau o sinteză între 
cele două din care rezultă un plan drept la exterior cu abside decupate în grosimea zidurilor şi o 


succesiune de cupole pe pandantivi peste încăperile liturgice - Borzeşti, Arbore, Reuseni. 


Stilul ştefanian a evoluat şi în sec. XVI sub domnia lui Petru Rareş căpătând noi valenţe estetice şi 
structurale. Bisericile monastice de la Neamţ şi Dobrovăt capătă o nouă încăpere între naos şi 
pronaos cu rol de necropolă numită gropniță având deasupra o tainiţă pentru depozitarea odoarelor. 
De dimensiuni mici şi întunecoasă, această încăpere întrerupe unitatea spaţială interioară şi 
alungeşte excesiv corpul bisericii fiind necesară adăugarea unei turle pe pronaos pentru a restabili 
echilibrul volumetric. Reprezentativ pentru epoca postştefaniană este pridvorul deschis pe fațada 
apuseană şi fresca exterioară ce înlocuieşte decorul sculptural al paramentului. Pridvorul deschis a 
impus pictarea acestui spaţiu, iar de aici pictura s-a extins pe suprafaţa exterioară înconjurând 
biserica într-o formulă decorativă unică în lumea ortodoxă. Biserici noi precum Humor, Probota ori 
Suceviţa fig. 2.17, 2.18, dar şi mai vechi cum ar fi Voroneţ sau Arbore fig. 2.19, 2.20 sunt pictate în 


întregime pe suprafaţa exterioară după o erminie cu reguli precise a acestui gen de frescă. 


Arta edificării bisericeşti în Moldova se desăvârşeşte în secolul XVII când asistăm la o sinteză între 
moştenirea ştefaniană cu elemente structurale munteneşti şi un limbaj decorativ oriental. Din 
Muntenia se adoptă o spaţialitate fluentă a interiorului prin înlocuirea peretelui între gropniță şi naos 
cu o arcadă triplă sprijinită pe doi stâlpi şi ferestre triple pe absidele naosului şi a altarului precum şi 
amplificarea pridvorului în sensul lățimii după modelul Argeş. 

| Fig. 2. 17 Mănăstirea Suceviţa | Fig. 2. 18 Mănăstirea Probota 


Formula decorativă tradițională este îmbogăţită cu elemente munteneşti - brâu median în relief ce 
separă în două registre faţada, arcade oarbe, firide geometrice - dar şi frize decorative de influenţă 
georgiană cu motive florale ori zoomorfe dăltuite în piatră ori modelate în cărămidă. Pictura este 


prezentă doar în medalioane ori în cromatica bogată a tencuielii. 

Fig. 2. 19 Mănăstirea Voroneţ | Fig. 2. 20 Mănăstirea Arbore 


Monumente de excepţie s-au păstrat la Trei Ierarhi, Dragomirna, fig. 2.21, Cetăţuia, fig. 2.22 (cu un 
somptuos decor sculptural de origine caucaziană şi arabă via Rusia), dar şi la Aroneanu, Galata fig. 
2.23 sau Barnovschi unde predomină elementul popular. Odată cu secolul XVIII se observă o 
decadenţă a arhitecturii bisericeşti prin pătrunderea unor influențe apusene venite pe filiera 
poloneză ori rusească ce afectează unitatea stilistică şi volumetrică a noilor biserici. Neoclasicismul 
şi barocul altoit pe vechea structură compoziţională generează volume eteroclite greu de clasificat 
cum ar fi la Golia sau Casin. 


Neoclasicismul se manifestă ulterior şi la nivelul planimetriei cu o coerenţă stilistică evidentă la o 
serie de biserici din laşi - Rotunda, Sf. Spiridon, Frumoasa şi Sf. Haralambie. Acest episod stilistic 
este prima încercare de novare în arhitectura ecleziastică, din păcate eşuată deoarece procesul 


novator nu s-a dus în interiorul tradiţiei şi nu a avut un corespondent în înnoirea liturgică. 

Fig. 2. 21 Dragomirna; a. vedere generală [135]; b-- interior (după Analele Arhitecturii) 


Transilvania ocupă un loc aparte în acest excurs istoric din motive politice cunoscute materializate 
prin paradoxuri cauzal-formale ce au marcat evoluţia programului eclezial în mod diferit față de 


celelalte două principate româneşti. 


Fig. 2. 22 Mănăstirea Cetăţuia , laşi Fig. 2. 23 Mănăstirea Galata, laşi 


Transilvania este depozitara celor mai vechi biserici de piatră edificate în diferite forme proprii căutărilor 
stilistice de secol XIII-XIV ca efect al influențelor bizantine şi cu toate acestea evoluţia s-a oprit la acest 
stadiu datorită ocupaţiei angevine ce a impus creştinismul apusean cu tot cu valorile sale, bisericile păstrate 
până astăzi în Țara Zarandului la Densus, fig. 2.24, ori Strei amintesc de martirologiile protocreştine prin 
forma structurală - naos pătrat cu turla romanică pe bază cubică sprijinită în mijlocul navei pe patru 
coloane masive legate prin arcuri centrate, altar absidat şi diaconicon dezvoltat excesiv - dar şi prin 
sistemul constructiv - Spolia - ce constă în recuperarea unor componente structurale din templele păgâne şi 
articularea lor ca atare în noile construcții. Planul ancestral în cruce cu patru lobi acoperiţi de bolți şi calote 


cu turla prismatică pe transept se păstrează la Gurasada şi doar în fundaţii la Cetăţeni şi lelda. 


Fig. 2. 24 Biserica Sfântului Nicolae din Densuș, Judeţul Hunedoara 


Romanicul târziu de tip lombard caracterizat printr-o navă acoperită cu calotă cu nervuri şi tur înalt peste 
intrare se regăseşte în bisericile din Cincis şi Santa Marie-Orlea dar şi la Remetea şi Sălişte unde altarul 
este semicircular, secolul următor continuă tradiția volumetrică de inspiraţie apuseană în construcţiile 
bisericeşti de la Criscior, Zlatna ori Ribita care abundă în detalii gotice - contraporturi, arcul ogival, turn- 
clopotniţă pe latura vestică, naos şi altar dreptunghiular. Pătrund însă şi influenţe bizantine odată cu 
construirea bisericii de la Mănăstirea Prislop de către călugărul Nicodim în plan treflat cu turla pe naos. 
Prin această biserică se conturează o nouă tendinţă cu un specific local mai pronunţat regăsit şi la unele 
construcţii ulterioare de la Râmeţ cu plan bizantin drept, cu tum masiv pe intrare sau Strei-Sangeorgiu cu 
plan în cruce a cărui transept este marcat de un tum scund. Marii ctitori din principalele romane de peste 
munți işi fac simțită prezenţa prin construirea în stil autohton a unor biserici la Vad şi Feleac de către 
Ştefan Cel Mare, în scheii Braşovului de către Neagoe Basarab sau la Sâmbăta sau Făgăraş de către 
Brâncoveanu. Evoluţia stilului de sinteză adus din Muntenia a fost brutal întreruptă prin demolarea tuturor 
bisericilor ortodoxe de către generalul Bucow în secolul XVII. 


Interdicţia autorităţilor imperiale impusă populaţiei aborigene din Transilvania de a construi biserici din 
materiale durabile a dezvoltat în timp o arhitectură din lemn emblematică pentru această zonă. Sinteza 
unor tipologii marginale din zona de confluență a celor două blocuri creştine a făcut din bisericile 
transilvane una din cele mai rafinate expresii în lemn a arhitecturii ecleziastice de gen ce se întinde din 
Carpaţi până în Scandinavia. Bisericile de lemn sunt detectabile în tot Ardealul românesc fiind anterioare 
celor de zidărie dar şi o conjunctură istorică le-a desăvârşit cu precădere pe cele din Maramureş, în restul 
teritoriului recursul la acest material fiind sinonim cu sărăcia sau provizoratul. Şi în zilele noastre există 
practica edificării tranzitoriale a unei capele de lemn adiacente şantierului unei biserici de zidărie. În ciuda 
perisabilităţii materiale bisericile maramureşene sunt printre cele mai vechi - Ieud, 1364 şi Apsa, 1400 - 
datorită obiceiului de a înnoi periodic unele componente ale structurii sau învelitorii. Amplasate pe 
promontorii ce domină împrejurimile, bisericile din lemn au de regulă fundația de piatră peste care se pune 


talpa din stejar ori tisa ce determină planimetria viitoare. Deşi simplă, având doar o sală uninavată, forma 

în plan s-a dezvoltat într-o mare varietate ce ţine de mărimea elementelor componente - pronaos, naos, 
altar - şi gabaritul fiecăreia în raport cu celelalte. Absida altarului este poligonală din raţiuni tehnice cu 
număr impar de laturi şi asemeni întregului parament este executarea din cununi orizontale - Blockbau - 
din lemn rezistent îmbinate la colţuri, variate forme estetico-structurale (catei, cheotori, dinţi, coada de 
rândunică). Pridvorul deschis tratat formal în maniera laică este nelipsit pe latura vestică dar poate fi exclus 
şi pe sud şi nord în funcţie de amplasarea intrării. Spaţiul interior este boltit pe naos şi altar cu şipci de 
lemn susţinute de arce dublouri tencuite pe suport textil pentru a susține fresca. 


Elementul definitoriu pentru plastica volumetrică în registru simbolic este turla peste pronaos. De 
dimensiuni monumentale - în raport de 1 la 4 cu nava - subliminal goticului autohton, turla şi-a păstrat 
supleţea în ciuda materialului component şi a evoluat spre forme emblematice. Biserica de la Peri — 
Maramureş, construită în ultimii ani - este cea mai înaltă clădire din lemn dar performanţa constă în 
stăpânirea proporţiilor şi interpretarea tradiţiei în cheie contemporană. Registrul omamental face recurs la 
îmbinarea armonioasă între simbolistica protocreştină de factură geometrică - cercul solar, roza vânturilor, 
torsada - şi cea bizantină exprimată vegetal - vrejuri de viţă şi acant, frunze şi flori. Motivele decorative 
maschează organic elementele structurale şi îmbinările dintre ele - capete de grinzi, arcele pridvorului 
compuse din stâlp, grindă şi contrafişă, portaluri, portaluri şi ancadramente, chenare şi nervuri de boltă. 
Biserici de lemn găsim în toate zonele etnografice fiind adaptate cerinţelor estetice şi constrângerilor 
economice într-o manieră mult mai arhaică decât cele transilvane. În Oltenia predomină planul drept iar 
cele munteneşti sunt lipsite de turlă în comparaţie cu cele din Moldova care, fiind ulterioare celor de zid, 
încearcă să le imite prin planul treflat şi turla pe naos. În Situ mai există din păcate puţine biserici autentice 
funcţionale, marea lor majoritate fiind conservate în rezervaţiile de la Sibiu, Sighet şi Bucureşti. 


Secolul XIX reprezintă pentru arhitectura ecleziastică o epocă de profunde schimbări datorate în principal 
conjuncturii politice dar şi ecourilor iluministe generate de revoluția franceză. Veacul debutează cu 
ocupaţia rusească ce imprimă noilor biserici o tentă neoclasică slavizată, adica acelaşi curent ce a distrus 
tradiţia bizantină pravoslavnică în arhitectura rusă. laşii este depozitarul acestor încercări "revoluţionare" 
prin bisericile Frumoasa, Sf. Spiridon şi Sf. Haralambie precum şi Bucureştii prin biserica Teiul Doamnei, 
dar impactul cel mai nefast este la nivelul bisericilor parohiale structurate atât de coerent şi unitar în spirit 
local la sfârşitul secolului XVIII - sub pretextul unor reparaţii curente se înlocuieşte acoperişul cu unul 
slavizat prin amplificarea turlelor de cele mai multe ori false. Nici restaurările tributare rigorilor noii 
discipline nu scapă de intervenţii inoportune: dacă Romstorfer manifestă înţelegere pentru stilul 
moldovenesc la intervenţiile de la Putna, Sf. Gheorghe şi Mirăuţi, în Muntenia, Schlatter ignoră complet 
tradiţia bizantină când reface în neogotic bisericile de la Bistriţa, Tismana şi Arnota. 


ăn PAL) 


În a doua parte a secolului, Lacomte de Nouy va definitiva această "operă" prin restaurarea în forme noi a 
bisericilor Trei Ierarhi din Iaşi şi Curtea de Argeş şi chiar prin demolare şi refacere în stil personal a 
Mitropoliei din Târgovişte, Sf. Dumitru din Craiova şi Sf. Nicolae Domnesc din Iaşi. Începând cu mijlocul 


veacului XIX asistăm la două etape de afirmare a arhitecturii sacre marcate de ideea națională. Prima etapă 

este determinată de momentul unirii principatelor când ia ființă primul stat roman consfințit şi de 
independenţa din 1877 iar cea de-a doua este perioada interbelică stimulată de idealurile marii uniri. De 
fapt cele două epoci corespund unor perioade culturale determinante pentru noul stat în care actul creator 
al proiectării, implicit în arhitectura sacră, este opera de autor supus normelor tehnice şi curentelor 
artistice. 


După 1859, compoziţia noilor biserici ce trebuiau să pună în scenă şi instituţia, nu numai cultul 
apelează la o retorică a unităţii celor două provincii. Fuziunea a două practici edificante cu aceeaşi 
rădăcină, dar evoluţii diferite se exersa încă din veacul XVII la nivel formal şi doar în a doua parte a 
secolului XIX îşi găseşte suportul teoretic în eclectismul academic francez la care era şcolită noua 
intelighenţie. Repertoriul neoclasic este ilustrat de catedrala mitropolitană din laşi terminată - după 
jumătate de secol de încercări - de Freiwald şi Asachi, catedrala din Constanţa de Ion Mincu, Domnița 
Balaşa din Bucureşti de Iotzu şi chiar în noua reşedinţă a vechiului regat, Mănăstirea Sinaia de 
Mandrea. Perioada interbelică statuează două direcţii principale de abordare a arhitecturii bisericeşti - 
una autohtonistă prin curentul neoromânesc şi una clasicizantă în spirit bizantin - care în preajma 
războiului devin redundante fără a schiţa un specific naţional, ci doar un regionalism istoricizant. 
Epuizarea discursului naţional şi ofensiva modernismului generează dezbateri fecunde şi pe 
segmentul arhitecturii sacre teoretizate de Petre Antonescu şi de concursurile pentru Catedrala 
Neamului şi catedrala din Odessa. Desprinderea de un paseism autosuficient şi aderenţa la un 
modernism necondiționat este ilustrat în lucrările concursurilor de întreaga breaslă care îşi asumă un 
discurs surprinzător de independent față de sursele comanditare - politicul şi Biserica. Războiul 
întrerupe această dezbatere fără nici o materializare. Epoca de aur a totalitarismului exclude pentru 


jumătate de secol tematica arhitecturii sacre. 


Restaurările de monumente inclusiv cele bisericeşti s-au dezvoltat şi specializat la limita subversivului 
în raport cu directivele, chiar dacă unele edificii - Mănăstirea Văcăreşti - erau ulterior demolate sau în 
cazul fericit translate în contexturi inadecvate. Moştenirea postcomunistă este un amestec de bune 
intenţii, aculturalitate şi amatorism. Sub presiunea comenzii sociale, iniţiativa este preluată de cler, 
care acționează independent de breasla arhitecţilor oricum deprofesionalizată şi de un discurs 
recuperator. Modelele sunt vag istorice fără determinantele estetice care le-au generat, adecvarea 
materialelor şi iconomia sacralizantă. Avansul decizional al Bisericii, voluntarismul autorităţilor şi 
nemotivarea constructorilor duce la lipsa unui dialog menit să contureze o direcţie de abordare. 
Ultimul deceniu s-a animat de reluarea dezbaterilor pe tema arhitecturii ecleziastice datorită seriei de 
concursuri pentru Catedrala Mântuirii Neamului, dar şi a maturizării conceptuale a actanţilor. Viitorul 
nu cred că ne rezervă o reluare a discursului tematic din momentul întreruperii sale în secolul trecut 


dar cu siguranţă va încerca să concilieze o moştenire milenară cu provocările prezentului. 

2.3 EVOLUŢIA EXPRESIVITĂȚII ARHITECTURALE 


2.3.1  Semantica formală 


Ieşire 26,33: „... vei prinde perdeaua în copci şi vei despărţi astfel Sfânta de Sfânta Sfintelor.”; 
Ieşire 27,9: „Cortului să-i faci o curte.” Paralipomena 3,4: „Pridvorul, care era înaintea templului, 
avea lungimea de douăzeci de coţi, cât lăţimea templului, iar înălțimea de o sută douăzeci de coți şi 


pe dinăuntru l-a căptuşit cu aur curat.” 


Vechiul Testament precizează că: Moise este primul care primeşte poruncă să iniţieze un spaţiu 
sacru necesar reîntâlnirii omului cu Dumnezeu. Construcţia trebuie să fie asemenea arhetipului 


ceresc, după modelul arătat de Dumnezeu. 


Mircea Eliade: Această construcţie se întemeiază în ultimă instanţă pe o revelaţie primordială, care 
a dezvăluit în illo tempore arhetipul spaţiului sacru, arhetip copiat şi repetat apoi la infinit.[6] 


Repetarea către David şi Solomon a revelaţiei spaţiului sacru defineşte în cultura iudeo-creştină 
tipul construcţiei ecleziale formate din trei părți: Sfânta Sfintelor, Sfânta şi Curtea-pridvor. În fapt, 
Spaţiul Sacru, loc al întâlnirii cu Dumnezeu este Sfânta Sfintelor şi Sfânta. Pridvorul este un spaţiu 
este repetat cu stricteţe şi în cunoştinţă de cauză de iconari. Cei trei profeţi sunt pictaţi de multe ori 


în asociere cu prototipul bisericii. 


Împărţirea bisericii în mai multe încăperi nu este întâmplătoare. Spaţiul sacru al naosului şi altarului 
este spaţiul unic de celebrare a Sfintei Liturghii. Aici se produce întâlnirea şi unirea cu Dumnezeu. 
Celelalte încăperi ale bisericii, fie că este vorba doar de pronaos, sau este vorba de pridvor, pronaos 
şi gropniță sunt construcţii anexă spaţiului liturgic, construcţii care au ca tip curtea cortului sau 
pridvorul templului. Prin repetarea şi respectarea ritualului iniţiator, biserica este arhetipul 
Ierusalimului ceresc. 


2.3.1.1 Spaţiul cale 


Primele încăperi ale bisericii, până la uşa naosului alcătuiesc un spaţiu anexă necesar de parcurs în 
drumul spre spaţiul liturgic. Arhitectura ecleziastică foloseşte valenţele spaţiului necesar de parcurs, prin 
folosirea unor clasice metode de zidire a spaţiului cale. Spaţiul cale are trei componente spaţiale 
impoitante: „început, direcţie, ţintă”.Este un spaţiu dinamic, un spaţiu ce îndeamnă la parcurgere. 
Spaţiul cale conţine în mod obligatoriu o direcție principală de parcurgere. Vectorul acestei direcţii este 
inserat în arhitectura bisericii. Prin felul cum este construită, biserica indică direcţia dinspre vest spre est. 
După parcurgerea unui spaţiu liniar, se ajunge sub turlă sau cupolă, loc unde vectorul dinamic de la vest 


spre est se desparte în două. Este vorba de un vector ascendent ce vine în întâmpinarea vectorului 

descendent pornit de la icoana Pantocratorului şi un vector ce îşi continuă drumul spre est, adică spre 
altar.[78] Spaţiul cale este recunoscut în compoziţia ambientală ca dezvoltându-se „în jurul unui vector 
longitudinal, cerând o simetrie bilaterală ” Trecerea prin primele încăperi ale bisericilor se poate realiza 
doar prin parcurgerea liniei de simetrie ce desparte spaţiul în două părţi egale. Mesajul simbolic al 
picturii murale s-a dezvoltat în strânsă legătură cu rolul liturgic al acestui spaţiu. „Un spaţiu cale poate fi 


susţinut în planurile laterale de o decorație narativă, presupunând o percepţie din parcurgere”.[ 130] 


Pridvorul bisericii are rolul de a face diferenţa între spaţiul sacru şi spaţiul natural, are rolul de a 
introduce în spaţiul sacru. Apariţia pridvorului, închis sau deschis, accentuează sentimentul 


necesităţii despărțirii de spaţiul natural şi de pătrundere în spaţiul sacru. 


Pronaosul este cunoscut ca o cameră de iniţiere, un spaţiu în care până astăzi se săvârşeşte botezul 
şi unde erau educați catehumenii. Trecerea prin această încăpere este o aducere-aminte a faptului că 
botezul nu este un simplu eveniment istoric, ci depăşeşte timpul, deschizând potenţe ce trebuie 


permanent actualizate. 


Gropniţa este o prezenţă foarte importantă ce atestă calitatea labirintică a spaţiului arhitectonic 
bisericesc. Camera mormintelor nu apare ca o necesitate în arhitectura bisericii, au existat de-a 
lungul timpului mai multe soluţii pentru a plasa mormintele în interiorul bisericilor. Pe lângă rolul 
de a găzdui mormântul ctitorului, gropniţa avea şi rol simbolic; există şi biserici care au gropniță 
dar nu au avut morminte în legătură imediată cu ctitorul bisericii. Rolul simbolic al gropniţei este 
legat de „gândul la moarte”, de comuniunea cu cei adormiţi, comuniune ce se petrece în timpul 
liturghiei (gropniţa face parte din anexă a bisericii, parte pregătitoare pentru Liturghie); dar şi sensul 


misterului creştin, care constă în moartea şi învierea alături de Hristos. 


Portalul de trecere în naos, ce încadrează trecerea este însoţit din cele mai vechi timpuri de 
semnificaţia podului de trecere, pod ce uneşte două spaţii diferite. În cazul templelor și bisericilor, 
cele două spaţii simbolizează două lumi: lumea văzută şi lumea nevăzută. P.A. Michelis afirmă că 
„două pietre verticale suportând una orizontală formează portice şi creează impresia unui pod 
aruncat între două lumi ”. Înşiruirea de portaluri până la intrarea în naos nu face altceva decât să 
marcheze drumul de parcurs şi să sublinieze progresivitatea lui. Inexistenţa unui alt portal după 
intrarea în naos arată că ţinta călătoriei a fost atinsă. Iconostasul şi uşile lui nu au aceeaşi 
simbolistică cu zidurile şi uşile bisericii. Iconostasul este un obiect de cult, iar uşile lui nu au rolul 
de a simboliza „o trecere” sau „o unire”, ci au rolul de a surprinde aspecte din metafizica timpului şi 
a cosmosului. Turla sau cupola ce se deschide deasupra naosului simbolizează împărăţia cerească şi 


oferă acestui spaţiu semnificaţia „Noului Ierusalim”, în care credincioşii pătrund prin Liturghie. 


Arta creştină, aşa cum a fost acceptată de Sinodul al VII-lea ecumenic, este o artă construită în jurul 
prezentărilor umane. Asumarea trupului uman de către persoana divină, lisus Hristos, devine pentru 


teologi argumentul folosirii înfăţişării umane în arta creştină. Sinodul Quinisext, din 'Trulo, propune 

renunţarea la imaginile simbolice, alcătuite din elemente zoomorfe, fitomorfe sau geometrice, dar 
ele nu au dispărut însă din arta creştină. Elementele zoomorfe apar în iconografie asociate istoric 
personajelor umane sau asociate semantic la diferite sfere ale subtilului sau spiritualului (balaurul — 
diavolul; calul — virtutea etc.), de fiecare dată în contextul unor evenimente generate de oameni. 
Elementele fitomorfe şi geometrice au fost preferate ca mijloace decorative încă din arta romană. 
Prezenţa lor cu rol evident decorativ în catacombele din Roma ne sugerează o preluare rapidă în arta 
creştinismului timpuriu. Elementele geometrice au continuat să-şi spună cuvântul în decoraţiile 
parietale şi pavimentale din a doua jumătate a primului mileniu creştin şi începutul celui de-al 
doilea. Este perioada când icoana ocupă doar bolțile şi partea superioară a pereţilor, restul fiind 


decorat cu ajutorul marmurei şi al elementelor geometrice. 


Elementele decorative geometrice şi fitomorfe vor supravieţui renunțării la mozaic şi marmură, 
căpătând un rol din ce în ce mai important pe măsură ce bisericile de rit bizantin se umpleau de 
icoane pictate în frescă. Transferul arhitectural între diferite suprafeţe realizat prin pilaştri, arce, 
pandantivi şi console, a dat naştere la suprafeţe fragmentate, preferate pentru expunerea artei 
decorative fitomorfe şi geometrice. Motivele geometrice sunt folosite fără evidenţa existenţei unei 
semantici coerente, din categoria decoraţiilor parietale de inspirație bizantină. Steaua cu opt colţuri 
înscrise într-un cerc este considerată şi glorificată liturgic ca a opta zi în care Hristos a înviat în 
prima zi a săptămânii. Teologia plasează parusia şi învierea oamenilor în a opta zi dumnezeiască, 
atunci când ziua a şaptea în care se desfăşoară istoria, se va fi terminat. Rombul este cunoscut ca 
simbol al pietrei celei din capătul unghiului. Pătratul este asociat dimensiunii telurice a creaţiei. Prin 
orientarea în patru direcţii marcate plastic fie cu ajutorul Rozei Vânturilor cunoscută şi sub numele 
de Stea cu opt colțuri, fie cu ajutorul coroanei cu patru fleuroni, atunci când se doreşte desemnarea 
Kosmosului sau a kosmocraţiei în reprezentările diferitor împărați bizantini. Cercul este asociat 
simbolic dimensiunii spirituale a creației. Harta Ierusalimului înscris în cerc este considerată o 


icoană a lerusalimului ceresc. 


Întreaga existență umană se desfăşoară între teluric şi spiritual, iar din punct de vedere a formelor 
geometrice cu valoare simbolică între pătrat şi cerc. Parcurgerea acestui drum, de la pătrat la cerc s- 
a transformat în matematică medievală într-o problemă cu semantică spirituală cunoscută sub 
numele de „cvadratura cercului”. Cheia acestei probleme este o adevărată piatră unghiulară, 
simbolizată geometric prin romb. Stelele cu şase şi opt colţuri sunt figuri geometrice de tranzit între 
pătrat şi cerc. Dintre acestea, mai des folosită este Steaua cu opt colțuri. Semantica acestei figuri 
este strâns legată de ziua a opta, ziua Eshatonului. În arta creştină, această semantică însoţeşte şi 
figura geometrică a octogonului. Octogonul îşi face cunoscută prezenţa în arta creştină în secolul al 
IV-lea prin construirea de către Constantin cel Mare a unei biserici în formă de octogon în Antiohia. 
De asemenea, Sf. Grigorie de Nyssa descrie, în scrisoarea a XVI-a către Amphilochius, arhitectura 


unei capele pe care el o construise. Descrierea este foarte amănunţită din punct de vedere tehnic şi 

este interesant de urmărit cum Sfântul Grigorie se foloseşte de imaginea geometrică a crucii şi a 
cercului pentru a descrie planul octogonal. Primele biserici octogonale erau folosite ca mausolee 
pentru mormintele martirilor, deci simbolul octogonului este legat de ideea de aşteptare a învierii - 


eshatonului. 


2.3.1.2 Spaţiul popas 


Arhitectonic vorbind, spaţiul cale se împlineşte prin spaţiul popas. 


„Spațiul cale şi spaţiul popas corespund, în spațiile arhitecturale, spaţiilor ce implică o trăire de 
timp spaţial sau de timp temporal, fiecare necesitând o percepție statică sau percepţie dinamică. ... 
spațiul interior al catedralei, nava, este un spaţiu cale, iar spațiul de sub cupolă este un spațiu 


popas”.[130] 


„Spațiul popas, de timp central, care determină o trăire atemporală, o reculegere, o oprire, îi 
corespunde vectorul vertical. Este spațiul circular de sub cupola bisericii ortodoxe (intersecția 
vectorului vertical al turlei, cu vectorul longitudinal al naosului) sau este punctul nodal născut prin 


intersecția navei longitudinale cu transeptul în catedrale.” 


Spaţiul popas în biserica ortodoxă este naosul. Situat la întretăierea celor doi vectori (vertical şi 
orizontal), naosul este un loc plin de potenţe sacre. Împărăţia cerească (liturgic şi iconografic) se 
întâlneşte aici cu împărăția lumească. Omul are şansa de a se „uni cu Hristos”, misterul 
producându-se prin intermediul altarului. Altarul, cu catapeteasma ce are rolul de a îndemna spre 
conştientizarea destinaţiei şi în acelaşi timp de a susţine unitatea, se constituie într-un spaţiu 


intermediar între cupolă şi creştinii din naos. 


Arhitectura bisericească de secol al IV-lea impune planul dreptunghiular uşor alungit — obsolung — 
capabil să imobilizeze corabia sau nava bisericii menită să salveze omenirea dar şi să reflecte o 
anume continuitate formală inspirată de simbolistica celor trei artifacte vetreo-testamentare: arca lui 
Noe, tabernacolul sau cortul mărturiei şi templul lui Solomon. Prin generalizare această formă 
caracteristică ritului devine normă valabilă în toată lumea creştină şi se impune sub forma unui stil 
arhitectural propriu şi definitoriu. Din această matrice semiotică au derivat ulterior forme variate dar 
unitare în limitele stilului eclesial sub presiunea evoluţiei ideilor teologice despre ființă. Rostul şi 
simbolistica bisericii dar şi a concepţiilor estetice, a materialelor de construcție şi a formelor 
structurale a căror expresie plastică este lăcaşul de cult. În ordine cronologică, stilurile arhitectonice 
ca moduri de edificare eclezială au apărut în răsărit — bazilical şi bizantin — şi apus — bazilical, 
romanic, gotic, renascentist şi neoclasic — având în comun nava paleocreştină. Atât apusul cât şi 
răsăritul au avut ca prim stil eclesial pe cel bazilical — locaş împărătesc situat în forul public şi 


destinat adunărilor cetăţeneşti la greco-romani. 

Aceste lăcaşuri de întrunire erau publice sau particulare. Cele publice sau civile sau forenses — in 
for — aveau planimetrie dreptunghiulară împărțită longitudinal în trei ori cinci secţiuni numite nave 
sau naosuri. Intrarea se făcea prin latura scurtă printr-o uşă centrală pe nava principală sau chiar trei 
corespunzătoare fiecărei nave. Pe latura opusă intrării se află absida sau concha, de forma 
semicirculară în care pe o estradă se află tribuna magistraţilor şi a oratorilor. Construite în stil clasic 
în care predomină linia dreaptă, bazilicile erau construcții simple cu ferestre largi decupate în faţade 
şi un minimum de ornamentaţie. În interior, se distinge modul de închidere superioară a volumului 
care putea fi un tavan chesonat din lemn menit să ascundă structura acoperişului în două ape la nava 
centrală şi o singură apă la cele laterale sau lipsa acestuia care lasă la vedere țesătura complicată a 
fermelor acoperişului, demers de mare efect plastic reluat astăzi în restaurări. Colonadele ce despart 
navele erau de stil clasic iar pereţii erau decoraţi în frescă sau mozaic la fel şi absida. Pardoseala 
putea fi din marmură colorată aşezată în decoraţii geometrice — opus alexandrinum — sau mozaic cu 


motive florale — opus masivum. 


Volumul generos şi caracterul public al bazilicilor le-a recomandat unor reconversii în lăcaşuri de 
cult creştin cu intervenţii minime şi cu aceiaşi denumire dar cu sens schimbat — casa împăratului 
pământesc a devenit casa împăratului ceresc. Intervenţiile funcţionale la interior au constat în 
transformarea tribunei din absidă în cathedră sau tronul arhieresc având aşezat în semicerc exedra — 
sintron sau prezbiteriul — ce înconjoară altarul sau masa jertfei. Acesta putea fi o masă sau un 
mormânt martiric având deasupra un baldachin sprijinit pe patru coloane — ciborium. Camera 
altarului destinată clerului dispusă în axul longitudinal corespundea navei centrale şi era despărțită 
de aceasta printr-un arc monumental ce susţinea acoperişul semicircular al absidei. În faţa absidei şi 
la acelaşi nivel mai înălțat faţă de sală era soleea — în răsărit — sau chor — în apus — rezervată 
epitropilor şi despărțită de altar printr-un grilaj — cancelii — de marmură sau metal care după criză 
iconoclastă din sec al VIII-lea din răsărit s-a transformat într-un perete împodobit cu icoane — 
iconostas, tâmplă sau catapeteasmă. Părțile laterale ale chorului sau soleei sunt flancate de două 
amvoane numite şi analoguri dispuse la înălțime în bisericile răsăritene de unde se citeşte 


evanghelia. 


Naosul, rezervat credincioşilor este împărțit simbolic în două de o parte şi de alta a axului 
longitudinal în care se roagă la stânga femeile şi la dreapta bărbaţii. Navele laterale au deasupra, 
atunci când înălțimea o permite, tribune sau balcoane în care stăteau femeile şi copii după tradiția 
iudaică, acestea transformându-se în timp în locuri privilegiate pentru nobilime sau ctitori care 
aveau acces în aceste emporia direct din casa domnească prin intermediul unor galerii. Înaintând 
spre apus următoarea încăpere era pronaosul de aceiaşi înălțime cu navele laterale şi rezervat celor 
penitenţi — catehumeni — ca un fel de anticameră a creştinizării. Intervenţiile pe vechile bazilici au 
dus la apariţia spre apus a unei noi încăperi numită nartică sau pronaos exterior — tindă — ca un fel 


de vestibul împărţit în două unde se făceau inițierile celor ce aşteptau botezul sau slujbele de 


ASPECTE GENERALE CAPITOLUL 2 


înmormântare sau chiar agape. Atriumul se păstrează până târziu în arhitectura ecleziastică şi avea 
rolul de a adăposti în peristisul sau parţial acoperit pe acei penitenţi ce nu aveau dreptul de a intra în 
biserică.[58] De formă pătrată sau dreptunghiulară având în mijloc o fântână unde se făcea spălarea 
ritualică. Acest spaţiu va dispărea odată cu instituţia catehumenică sau va fi transformat prin 


închidere în locuinţele pentru clerici. 


Pastoforiile sau încăperile ritualice ce flanchează absida altarului ce îşi au originea în capele proteis 
la nord şi diaconum la sud sunt rezolvate în primele secole prin nişte adaosuri de cele mai multe ori 
inestetice în lateralele altarului. După sec. al IV-lea aceste pastoforii îşi găsesc locul în absidele 
navelor laterale, de obicei mai mici, care împreună cu absida altarului formează un ansamblu de trei 


abside — trichorae — în răsărit sau chiar cinci — penta chorae — în apus. 


Articularea armonioasă dintre cele trei abside cu simbolistica sa formală dublată de funcțiunea 
concretă a altarului va marca arhitectura bizantină a edificării ecleziastice, suferind în timp foarte 
puţine modificări. Pe lângă bazilicile publice descrise mai sus se foloseau pentru nevoile cultice şi 
bazilicile particulare sub forma unor încăperi mari înconjurate de portice şi cu abside la ambele 
extremităţi, transformate ulterior în bazilici publice chiar dacă interiorul nu era împărțit totdeauna în 
nave, tipologia bazilicilor amenajate în templele păgâne s-a perfectat şi în noile bazilici creştine 
care au evoluat planimetric şi volumetric în stilul numit bazilical sau stilul vechi creştin. Acest stil 
nou s-a decantat din evoluţia templelor păgâne iudaice sau egiptene în bazilici publice sau 
particulare prin sinteza influențelor orientale cu cele greceşti din epoca elenistică. Stilul bazilical 
este dominat de orizontala liniei drepte specifică arhitecturii clasice greco-romane materializată în 


piatră cioplită, regăsită în toate componentele structurale, formale şi decorative ale edificiului.[61] 


Matricea stilistică bizantină dominată de planul drept, absida polarizatoare a vectorilor 
compoziţionali, sistemul structural punctat de coloana şi austeritatea exteriorului în contrast cu 
decorativismul interior va fi interpretată în termeni locali dând naştere unei tipologii regionale sau 
locale ale stilului bizantin. Influenţate de particularităţi ale tradiţiei locale cele două tipuri de 
bazilici — oriental şi apusean — se deosebesc între ele prin detaliul arhitectonic, structural şi 
decorativ. Cele mai vechi edificii de tip oriental păstrate până astăzi datează din sec al IV-lea în 
Siria (345 d.Hr.), Egipt (310 d.Hr) sau Armenia. Ele se remarcă prin configurația planimetrică de 
forma centrală ce face tranziţia spre stilul bizantin atât prin formele curbe cât şi prin cupola de 
origine persană. De asemeni este momentul în care apar pe faţada monumentală dinspre vest cele 
două turnuri de origine siriană preluate mai târziu în arhitectura apuseană. Bazilica occidentală sau 
latină îşi are originea în cea elenistică şi perpetuează planul longitudinal cu elevaţii înalte şi 


graţioase. 


Cele mai vechi au intrarea spre răsărit păstrând încă o veche tradiţie iudaică şi abia după secolul al 


V-lea absida altarului se orientează spre răsărit sub influenţă bizantină. Aria de răspândire a 

bazilicilor orientale este foarte mare, stilul lor rămânând însă ireductibil. Clădite cu precădere în 
Italia, le regăsim totuşi şi în Africa de nord, în vechiul Bizanţ şi Dalmația şi chiar în Ierusalim, 
construite de Constantin cel Mare. Între cele două tipuri fundamentale de bazilici se naşte o dispută 
constructivă ce se va solda în timp cu o bogăţie de caracteristici şi detalii ce au marcat istoria 


edificării ecleziastice. 


2.3.2 Stilul bizantin 


Bazilica bizantină este numită şi constantiniană, deoarece a fost fondată de Constantin, consacrată 
prin planul sau, dar şi elenistică de la zona în care s-a dezvoltat. Denumirea poate părea echivocă, 
dar e preferata celei paleocreştine, pentru a distinge bazilica cu şarpantă de cea cu vute şi cupole, 


pentru care s-a menţinut epitetul de bizantin. 


2.3.2.1 Procedee de construire bizantine 


Arhitectura bizantină este o arhitectură a cărămizii: din care sunt construite vutele şi cupolele. 
Procedeele de construcţie nu sunt din Roma, pentru două raţiuni: prima e că arhitectura romană este 
vutată (termele Caracalla pot fi luate ca exemplu, la care materialele, unite în formă unitară şi 
indestructibilă prin mortar, constituită prin arcuiri) dar prin monolitizate nu exercită decât presiune 
verticală. Pe de altă parte de la Constantin, Roma nu a mai construit vute mari, iar timp de secole 
bisericile sale au fost bazilici cu şarpantă: se poate concluziona că în Roma arta vutei nu a fost decât 
o artă de import, prin arhitecţii străini, care l-au acompaniat pe împărat atunci când, capitala a fost 
mutată în Orient. În Roma nu au existat niciodată cupole pe plan pătrat, ca în Bizant, doar pe plan 


circular, ceea ce ridică mari dificultăţi în execuţie. 


Ceea ce Bizantul n-a găsit în Occident, a împrumutat din Orientul mesopotamian şi persan, unde 
piatra este rară şi argila excelentă. Întrucât în Orient lemnul lipseşte, Bizantul a început să 
construiască vutele fără boltă; cheia de boltă a cărămizilor clădite fără arcuire se găseşte la marile 
palate sasanide din secolul al III-lea d.Hr. [36] Cele două elemente fundamentale ale arhitecturii, 
vuta fără cintraj şi pătratul acoperit de cupolă, Bizanțul nu le-a copiat, ci le-a aplicat vutei cu 
opritori a construcţiei fără cintru. 


Pentru trecerea de la planul pătrat la cerc, ca bază a cupolei, s-a optat pentru pandantiv. În locul 
trompei de colţ orientale, aceste două procedee dau cheia construcţiei bizantine. Când se costruieşte 
o boltă din cărămizi pe cintru, care este un cofraj, se dispun asize de cărămizi paralele cu axa bolţii, 
până se întâlnesc la cheie (se retrage cintrul când mortarul de legătură este întărit). La bolțile fără 
cintru, tranşeele de cărămizi vor fi perpendiculare cu axa bolţii: pe un cap de arc reprezentând 
ordinea unei feţe oblice, pentru a facilita aderenţa, se dispune un prim rând de cărămizi cu mortar, 


apoi al doilea şi aşa mai departe. Această boltă, pe lângă avantajul de a fi construită fără cintru, 

exercită şi împingere inferioară bolţii construite prin asize. Arhitectura bizantină aplică acest 
procedeu la toate formele de vute, dar mai frecvent vuta cu opritori, ce se defineşte ca străpungere 
de două bolți cu axe perpendiculare: pentru construcția fără cintru a unei astfel de vute, se va alterna 
simplu şi în cavalcadă rândurile de la o boltă cu cele de cealaltă. Acest procedeu simplu, şi de o 
supleţe extremă, permite constructorului bizantin să acopere orice plan, combinând diverse şiruri de 
bolți cu opritori, fie la înălţime cilindrică (vuta sferica), sau supraînălțată (arc de clopot).În mod 
frecvent, ea nu are o traiectorie geometrică bine definită, dar procedeul este comod pentru că 


necesită muncitori puţini, ce modelează vuta în spaţiul dat. 


Un alt procedeu, analog, ce permite construirea cupolei fără cintru: un rând de cărămizi cu plecarea 
în cerc continuat prin coroane sau spire succesive, dar a cărui dificultate constă în trecerea pătratului 
în cerc, care este depăşită prin două procedee: procedeul oriental, de la palatele persane, prin iluzia 
unghiulară a nişei vutei, în fiecare din unghiurile pătratului, sau transformarea pătratului în octogon 
şi apoi trecut în cerc. Alt procedeu este cel al pandantivului: pandantivul este un triunghi sferic, 
decupat prin planuri verticale ale pătratului, construit prin acelaşi procedeu ca şi cupola. Arhitectura 
bizantină a împrumutat atât iluzia optică cât şi pandantivul, prima a conservat spiritul oriental, iar a 


doua a fost conformă geniului grec. 


2.3.2.2 Bazilica cu cupolă 


Modalităţile enumerate mai sus vor permite ca arhitectura bizantină să creeze mari edificii, unde 
împingerile cupolelor şi vutelor sunt echilibrate. Planurile sunt variate: plan circular, Sf.-Vitale din 
Ravena sau Sf.-Serge şi Bachus din Constantinopol (sec. VI), sau pe plan cruciform, mausoleul 
Galla Placidia din Ravenna (mijlocul sec.V), planul cel mai frecvent care s-a elaborat în sec. al V- 


lea şi care devine caracteristic epocii iustiniene este basilica cu cupolă. 


Bazilica cu cupolă adaptează vechiul plan bazilical în ce priveşte concepţia nouă a cupolei. Această 
combinaţie are soluţii variate, din care doar două tipuri contează. În primul, bazilica propriu-zisă, 
definită prin nave alungite, şiruri de coloane, tribune acoperite în vute şi nu în şarpantă, formează 
partea apuseană a edificiului. Cupola şi stâlpii masivi care o suportă se intercalează între bazilică şi 
absidă (în locul în care absida se deschide la extremitatea navei centrale). Plasarea cupolei deasupra 
sanctuarului, ca un soi de ciborium colosal, are aceeaşi semnificaţie în timp cu vuta sferică.[98] La 
al doilea tip, căutarea unui mijloc de echilibru pentru cupolă a condus la deplasarea către centru a 
bazilicii. Cele două caracteristici care disting acest tip de cel precedent sunt, pe de o parte, faptul că 
colonadele proprii bazilicii conţin stâlpii portanţi ai cupolei, pe de altă parte, cupola este plasată la 
mijlocul monumentului, şi nu către est. Navele laterale, continuă să flancheze nava centrală, şi sunt 
acoperite la mijloc de vute paralele cu axa edificiului. Sf. Sofia din Constantinopol nu poate fi 
exemplul cel mai clar în care să putem invoca bazilica cu cupolă, dar este capodopera arhitecturii 


bizantine şi monumentul unde spiritul acesteia se lasă recunoscut. Precedată, cum este de regulă, de 

un vast nartex, biserica propriu-zisă se înscrie într-un plan rectangular mult mai lung decât lat 
(77metri x 71,70). În plan, acest dreptunghi este împărţit ca o bazilică: trei nave separate prin 
colonade, tribunele de deasupra navelor laterale, o absidă proeminentă la extremitatea navei 
centrale. Nava centrală foarte largă în raport cu navele laterale, duc la aspectul central al planului, 
reclamând introducerea unui element nou: cupola, care este pusă aici, la mijlocul navei şi măsoară 


31 metri în diametru la înălțimea de 54 de metri deasupra solului. 


Fig. 2. 25 Detalii capiteluri bizantine 


Ridicarea unei mase enorme determină toată arhitectura monumentului. De la est la vest, 
constructorii au recurs la un artificiu ingenios şi îndrăzneţ pe care nu-l vom mai regăsi la această 
scară: cupola este susţinută de două semi-cupole de acelaşi diametru, care prelungesc efectul şi 
dublează spaţiul acoperit. Fiecare din aceste două semi-cupole este la rândul său sprijinită pe două 
mari nişe sferice. Pentru spectatorul plasat în centru şi privind către est sau vest, etajarea nişelor, 
demi-cupolelor şi a marii cupole, într-o înşiruire logică a arcelor şi vutelor ce acoperă şi luminează 
simultan, un spațiu imens, are revelaţia chintesenţei dintre logică şi îndrăzneală, a ştiinţei cu 


cutezanţă. 


La Sf. Sofia subzista bazilica paleocreştină prin navele laterale, tribune şi colonade. La nord şi la 
sud, două imense arce se ridică deasupra colonadelor tribunelor şi închid un vast timpan străpuns de 


ferestre. Marea cupolă este aşezată pe patru arce care se ridică la acelaşi nivel, iar racordul între 


ME 

pătratul astfel desenat şi cercul cupolei este făcut prin patru pandantive. Cupola desfăşurând în toate 
direcţiile o împingere egală, trebuie compensată egal peste tot, dar arcele sunt mai puţin rezistente 
decât semi-cupolele ridicate peste nişele lor, şi pot tinde să cadă în afară. Pentru ranforsare s-a 
recurs la două soluţii: mai întâi fiecare din cei patru stâlpi ai bazei cupolei vor fi dublaţi la nord şi 
sud de contra-stâlpii masivi disimulați în bază, apoi un sistem de vute sofisticate, de deasupra 
tribunelor şi laturilor-de-bază, combină calotele, vutele cu opritori şi bolțile. Fiecare din aceste vute 
absorb o parte a împingerii, şi transmit excedentul lor vutelor vecine sau la etajul inferior: la vuta 
bizantină, spre deosebire de vuta occidentală cu nervuri. Împingerea se produce pe punctele de 


sprijin izolate, din aproape în aproape, şi progresiv amortizate, dirijată până la fundaţiile edificiului. 


Studiul detaliat a Sf. Sofia ne descoperă detalii interesante, lucrări ingenioase, soluţii originale, şi 
relevă ştiinţa profundă şi geniul creator al arhitecţilor bizantini. Indicaţiile sumar date de sus au pus 
mai puţin în relief caracterul important a construcţiei bizantine. În context structural, edificiul vutat 
desfăşoară împingeri care trebuie amortizate. Într-o biserică occidentală, obţinem acest rezultat 
printr-o serie de contraforți exteriori: soluţie care pe bună dreptate este mai puţin rațională şi mai 
puţin savantă, uneori la fel de inestetică, cu toată abilitatea transformării acestora în motiv 
ornamental. Comparăm o catedrală cu o navă eşuată pe uscat, susținută din toate colţurile de grinzi. 
Bizanțul nu admite contraforți exteriori, şi nu sprijină o vută printr-un contrafort, ci printr-o 
combinaţie de vute atent calculate prin care ele compensează progresiv împingerile venite din 
părţile superioare. Linia forţelor desfăşurate prin cupolă coboară şi se pierde prin pereţi groşi şi 
stâlpi în fundaţii. Biserica bizantină vutată este un sistem trainic, elastic, al forţelor combinate 
pentru a se anula reciproc.[99] 


2.3.2.3 Biserica în cruce greacă 


Combinația bazilicii cu cupolă are în felul său ceva nelegitim: bazilica, prin alungirea navei sale 
bordată de coloane, dirijează privirea, către absidă, către sanctuarul terestru; cupola, prin atracţia pe 
care o exercită, prin liniile montanţilor arcelor şi vutelor pe care sprijină, ridică privirea către 
sanctuarul celest, procesul liturgic reprezintă interpretarea mistică care va fi dată diverselor părţi ale 
bisericii. În repartiția spaţiului interior este o contradicţie între două tipuri planimetrice, dar şi o 
contradicţie structurală deoarece nu acceptă deasupra ei organismul complicat al cupolei. Prin 
definiţie, planul bazilical se opune planului central, cupola, care exercită pe tot perimetru aceleaşi 


împingeri, apelează la planul central pentru amortizarea acestei forțe. 


Arhitecţii bizantini au găsit soluţionarea acestei probleme elaborând planul tipic în cruce greacă: 
acesta este cel la care cupola este sprijinită cardinal prin patru vute în arc a căror axe sunt 
perpendiculare între ele, înăuntru pătratului format de pereţii exteriori — o cruce cu braţele aproape 
egale, formate de bolțile în intersecţie pe care se ridica cupola. Aceste bolți au rolul de a transmite 


în parte împingerea cupolei pe pereţii perimetrali, şi prin urmare, debarasarea centrului edificiului 


[NE 


CAPITOLUL 2 Forme constructive generatoare de expresivitate în arhitectura ecleziastică 


de stâlpi masivi. În cazul bisericilor mici, stâlpii sunt înlocuiţi prin coloane. În spaţiul liber între 
exteriorul pătratului şi braţele crucii, se află loja vutată cu rol în amortizarea împingerilor. Către est 
se termină în formă de abside, care flanchează absida centrală mai mare: la dreapta, absida 
diaconiconului, care este un fel de sacristie; la stânga, absida proteis, unde se desfăşoară euharistia. 
La exterior, la nivelul terenului, patru bolți desenează forma crucii dominată de cupola centrală 
pozată pe un tambur poligonal la care adăugăm patru mici cupole în unghiuri, un nartex, şi 


eliminăm atriumul. 


Este important a nu confunda biserica în cruce greacă cu biserica în cruce liberă la care structura 
lasă braţul crucii degajat. Unul din monumentele care au făcut mai bine înţeleasă trecerea de la un 
tip la altul este Sf. Sofia din Salonic fig. 2.26, din epoca împăraţilor iconoclasti, la care vuta vestică 
se scurtează, pe când arcele de la nord şi sud se alungesc în boltă, iar colonada de dedesubt migra 
către pereţii exteriori ca stâlp independent înainte de dispariţie. Tipul apare complet, în sec IX, la 
biserica Skripon şi atinge perfecțiunea la sfârşitul sec.al X-lea, într-un mare număr de biserici din 
Constantinopol şi Salonic. Fără îndoială, în sec. X şi XV mai mult ca secolele precedente, 


arhitectura bizantină n-a cunoscut uniformitate. 


Fig. 2. 26 Sf. Sofia din Salonic — secţiune axonometrică și vedere generală 


Şcoala din Grecia se distinge prin împrumuturile făcute din Armenia, prin exemplu utilizat frecvent 
şi al iluziei optice a unghiurilor. La Mistra, câteva biserici combină curios planul bazilical şi planul 
în cruce greacă. Muntele Athos a adoptat crucea greacă, dar modificându-le cu ajutorul elementelor 
împrumutate a triconcului, braţul nord şi sud a crucii terminându-se în absidă. Cu toată această 
diversitate, ce a supravieţuit tipurilor mai vechi, a bazilicei elenistice sau bazilice cu cupolă, se 
poate spune că biserica în cruce greacă a evoluat din timpul dinastiei macedonene până la căderea 
Bizanțului. Procopius de Cezareea spunea despre cupola Hagiei Sophia că „este atât de uşoară şi 
aeriană, că pare că stă mai puţin pe ziduri decât că este suspendată cu un lanţ de aur din înaltul 
cerului”. Cupola reprezenta de fapt Împărăţia lui Dumnezeu, care o domină pe cea a oamenilor. În 


timpul diverselor ceremonii ce vor avea loc până la 1453, împăratul ocupa spaţiul de sub cupolă 


IE | 


ASPECTE GENERALE 


tocmai pentru a aminti asistenţei legătura sa cu Dumnezeu, în centru fiind sfera cerească şi trimisul 
pe pământ, împăratul. Acelaşi Procopius afirma: „ea este opera puterii şi îndemânării omeneşti, 


precum şi a divinității”. 


În conştiinţa primelor secole la Bizanţ, Biserica era asimilată ierarhiei, dogmelor, slujbelor divine, 
dar funcţia ei era deţinută de stat. Problema raportului dintre Biserică şi Stat nu se punea încă, 
deoarece totul se reducea la relaţii în sânul aceluiaşi stat, între puterea seculară şi cea spirituală. 
Legislaţia şi politica religioasă a lui Iustinian va aduce însă un răspuns acestei situaţii. Soluţia 
propusă de Iustinian este cunoscută în istorie sub numele de „simfonie”. Iniţiativa sa este foarte bine 
exprimată în Novela a VI-a: „Sacerdoţiul şi Imperiul (sacerdotium şi Imperium) sunt două daruri 
preţioase pe care Dumnezeu le-a lăsat oamenilor din dragostea Sa nemărginită. Sacerdoţiul priveşte 
lucrurile divine; Imperiul conduce lucrurile muritoare şi le guvernează; şi unul, şi celălalt provin din 
acelaşi principiu, dirijând cursul vieţii umane”. „Binele Bisericii constituie forța Imperiului ”, aceste 
cuviinte ale lui Iustinian reprezintă cheia teoriei sale. El acceptă distincţia dintre autoritatea 
imperială şi cea spirituală, considerând-o pe aceasta din urmă drept purtătoare de adevăr. El admitea 
că imperiul şi sacerdoţiul au funcţii diferite, dar totul este subordonat binelui Imperiului, puterii şi 


prosperității sale, ca valoare ultimă şi absolută. 


2.3.3.1 Locaşurile de cult 


Locaşurile de cult sunt de dată mai recentă decât cultul în sine. Până la constrirea locaşului de 


închinare, oamenii L-au adorat pe Dumnezeu în forme mult mai simple, dar nu oriunde, ci numai în 


acele locuri în care Dumnezeu a preferat să-l arate omului slava Sa.[82] 


2.3.3.2 Cortul sfânt 


Înfăţişarea şi dimensiunile acestuia sunt amănunţit descrise, o dată, când Iahve îl sfătuieşte pe 


Moise să-l construiască (Ieşirea 26), şi a doua oară, când este executat efectiv (leşirea 36,8-38). 


După această din urmă descriere, cc 


coţi lungime şi un cot şi jumătate lăţime, poleite cu aur. Cortul era acoperit cu covoare dispuse pe 
patru straturi. Materialele folosite la covoare era inul răsucit şi mătasea violetă, stacojie şi vişinie. În 
țesătura covoarelor au fost brodate chipuri de heruvimi. 


Cortul era împărţit în două: în partea de răsărit se afla Sfânta (Hakodeş), cu o lungime de 20 de coţi, 
iar partea de apus, Sfânta Sfintelor (Kodeş Kodaşim), lungă de 10 coţi. La intrare, în partea de 
răsărit, se aflau 5 stâlpi de salcâm auriţi, prevăzuţi cu capiteluri şi postamente de aramă. În partea de 
sus aveau cârlige de aur, prin care se introduceau nişte drugi auriţi de care atârna perdeaua ţesută 
din in şi mătase violetă, stacojie şi vişinie. Sfânta era despărțită de Sfânta Sfintelor prin 4 stâlpi, tot 
din lemn de salcâm auriţi, prevăzuţi, la capetele de sus, cu verigi de aur, prin care se petrecea un 
drug de salcâm aurit. De acesta era prinsă perdeaua ce despărţea cele două părţi. În țesătura perdelei 
erau, de asemenea, brodate chipuri de heruvimi. 


Fig. 2. 27 Structura cortului Sfânt 


În Sfânta se aflau: altarul tămâierii, menorah — candelabrul cu şapte braţe - şi masa pentru pâinile 
punerii înainte. În Sfânta Sfintelor era doar Chivotul Sfânt sau Chivotul Legii. În chivot se păstrau 
tablele Legii, năstrapa de aur şi toiagul lui Aaron. Cortul în care se păstra chivotul, cu toate odoarele 
sale, se afla într-o curte de aproximativ 100 de coţi (50 m) lungime şi lată de 50 coţi (25 m), la care 
aveau acces şi credincioşii. Aceasta era împrejmuită de 60 de stâlpi de salcâm, amplasați la distanţa 
de 5 coţi unul de celălalt, prevăzuţi cu postamente de aramă şi capiteluri aurite. În partea de sus a 
stâlpilor se aflau nişte cârlige pe care se fixau, prin inelele de argint, draperiile din in. Cortul era 
amplasat spre latura de vest a incintei sacre. În curtea cortului se găsea jertfelnicul sau altarul 
arderilor de tot, cu dimensiunile de 6 coți pe 3 coţi lăţime. Locul cel mai important pentru 
desfăşurarea cultului divin la israeliți a fost acela în care era chivotul sfânt. 


2.3.3.3 Templul Solomon 


Conform descrierii detaliate făcute de I Regi 6-7, templul zidit de Solomon — omul păcii — îşi 
datorează faima nu atât dimensiunilor sale, deoarece era relativ mic, în comparaţie cu palatul regal, 
cat decoraţiilor sale interioare şi exterioare, care au constituit un element de referință pentru 


arhitectura israelită. Templul fig. a fost amplasat exact pe locul în care regele David a înălțat un 

jertfelnic pe muntele Sion, colina Moria, unde, în timpurile străvechi, patriarhul Avraam voise să 
jertfească pe fiul său, Isaac. Nefiind suficient spațiu pentru templu, Solomon a procedat la 
amenajarea locului, pe care l-a înconjurat cu ziduri solide, iar spaţiul rămas gol dintre zid şi colină l- 
a umplut cu pământ şi piatră. Clădirea în sine avea formă dreptunghiulară, orientată de la est spre 
vest, cu intrare la est. Templul era compus din trei încăperi, ca şi cortul sfânt: vestibulul (Ulam), 
lung de 10 coţi, Sfânta, numită inițial Hekal (palat), cu o lungime de 40 coţi, Sfânta Sfintelor, 
numită la început Debir de 20 de coţi. Aceasta din urmă era partea cea mai importantă a templului 


fiindcă în ea se păstrează chivotul sfânt. Între vestibul şi Sfânta se afla un perete despărțitor. 


După textul cărții | Regi 6,20, Sfânta Sfintelor forma un cub cu laturile de 20 de coţi. Cum partea 
cealaltă, Sfânta era de 30 de coţi s-ar înţelege că acoperişul Sfintei Sfintelor era cu 10 coţi mai jos. 
E posibil ca din Sfânta să se fi urcat spre Sfânta Sfintelor. Ipoteza este întărită pe de o parte de 
practica întâlnită la majoritatea popoarele lumii vechi de a alege locurile de închinăciune pe locurile 
mai înalte care însemna prezenţa lui Dumnezeu. Tot din acest motiv, în biserica creştină s-a păstrat 


tradiţia ca partea cea mai sfântă să fie concepută cu măcar o treaptă mai sus decât restul locaşului 


sfânt. 
Debir (Sfânta Sfintelor Hekhal (Sala principală) Ulam (Portic) 
- Sanctuarul) : FR 
Depozite £ 
ei | 


Heruvim 


Mekhonot Yam (bazin ritual) -..... Stoa a 
(cărucior cu bazin) 


Fig. 2.28 Structura templului lui Solomon 


În faţa vestibulului se aflau două coloane masive de bronz, înalte de 18 coţi, terminate cu capiteluri 
ornate cu flori de crin ce flancau intrarea. Una era Iachin, iar cealaltă Boaz. Cu excepţia intrării, 
templul era înconjurat pe celelalte trei laturi de o construcţie, înaltă de 5 coţi, care servea ca depozit. 


Cu timpul, spaţiul s-a dovedit a fi insuficient şi s-au mai adăugat alte două etaje. Se presupune că 

intrarea în această clădire era pe latura sudică, iar în planurile superioare printr-o scară înterioară în 
spirală. Templul era amplasat în mijlocul a două curți concentrice: prima se numea curtea preoților 
sau cea înaltă. Cea de-a doua curte era cu mult mai mare decât prima, deoarece era destinată 
credincioşilor. Ca şi curtea interioară, era îngrădită cu trei rânduri de piatră cioplită şi un rând de 
grinzi de cedru. În curtea preoţilor se afla altarul pentru jertfe, confecţionat din bronz, plasat chiar 
înaintea templului, şi Marea de aramă — un bazin uriaş, aşezat pe spatele a 12 figuri de tauri în 
aramă — în care se spălau preoţii înaintea şi în timpul ritualului. Mai erau şi alte bazine mai mici, tot 


din bronz, plasate 5 de-a dreapta şi 5 de-a stânga întrării, care serveau la spălarea sacrificiilor. 


2.3.3.4 Templul lui Zorobabel 


Din păcate avem date insuficiente privind aspectul şi dimensiunile noului templu. Se presupune că, 
în linii mari, s-au respectat proporţiile şi aspectul celui vechi. Chiar dacă n-a avut aceeaşi 
splendoare, menirea sa a fost aceeaşi cu a celui dintâi. Odată cu recucerirea Ierusalimului de către 
Iuda Macabeul în 164, templul fig. 2.29, a fost curăţit, reparat şi a fost restabilit cultul divin şi a fost 
instituită sărbătoarea reînnoirii templului. Irod, supranumit cel Mare, pentru a câştiga popularitate, a 


purces, în anul 37 î.Hr., la reconstruirea templului lui Zorobabel. 

Fig. 2.29 Templul lui Zorobabel 


Istoria religiilor de arată că orice formă de adorare a divinității, începând cu cele mai vechi 
civilizaţii, se realiza într-un cadru special amenajat în care, la anumite etape ale zilei, se invoca 
ajutorul divinității ori se exprima gratitudinea faţă de presupusele binefaceri primite. Ca şi alte 


neamuri, strămoşii poporului biblic au conştientizat că orice formă de cult trebuia să se desfăşoare 

într-un loc special amenajat, în care, în prealabil, beneficiaseră de vreun ajutor din partea divinului 
ori se învredniciseră de vreo teofanie, ori, pur şi simplu, intuiseră o prezenţă supranaturală. Luând 
ca reper textele biblice corelate cu descoperirile arheologice, la majoritatea popoarelor semitice, 
locul sfânt nu-l reprezenta exclusiv amplasamentul în care se desfăşoară cultul divin, respectiv 


jertfelnicul ori sanctuarul construit, ci şi un oarecare spaţiu de jur-împrejurul acestuia. 


2.3.3.5 Israelul antic 


În fortărețele Herodion fig. 2.30 şi Massada, sinagoga putea fi realizată ca un edificiu aparte, corelat 
cu restul ansamblului pentru că încă nu se codificaseră imperative religioase de orientare, sau, în 
cazul fortăreţelor — amenajarea în triclinia a unui spaţiu cultural. Apare un „tip de bază”, datând din 


secolele III-VI, sală dreptunghiulară înconjurată cu colonadă interioară pe două sau trei laturi. 


Orientarea sinagogilor se făcea spre Ierusalim cu excepţia celor samaritene care aveau drept 
sanctuar muntele sacru Garizim. Această orientare a cunoscut în Palestina o evoluţie (oarecum 
similară cu cea a lăcaşurilor creştine timpurii) în care primele sinagogi aveau intrarea orientată spre 
Ierusalim, pentru ca din secolul I|V spre acesta să fie îndreptat zidul cu chivotul sulurilor Torei şi 
care trebuia să fie cel mai puternic din toată clădirea. La începutul secolului VI, se cristalizează o 
predominanţă a configurației bazilicale cu navă principală, două colaterale şi absidă terminală. Pe 
durata a trei secole, sinagogile se amplifică cu nartex, curte interioară şi săli complementare. Tipul 
de sinagogă antică pe plan bazilical configurează şi cei doi poli: arca sfântă şi estrada pentru lectură, 


care sunt grupate în zona absidei. 

Fig. 2. 30 Fortăreaţa Herodion [140] 

2.3.3.6 Diaspora antică 


Similar cu edificiile creştinismului timpuriu, numeroase sinagogi provin din transformarea pentru 
necesităţile cultului a unor locuinţe. Patternul acesta al casei de rugăciune va persista în memoria 


monoteismelor şi va fi sursa unor revivaluri, inclusiv contemporane. 


2.3.4 Arhitectura Sfântului Munte 


Muntele Athos este pentru arhitectura Bisericii răsăritene o capsulă a timpului în care tradiţia 
edificării ecleziastice s-a păstrat intactă. In zilele noastre, Sfântul Munte este un imens şantier de 
renovare, consolidare şi extindere a vechilor zidiri cu tehnici milenare care nu au suferit nici o 


modificare.[57] 


Astăzi, ca şi acum 100 de ani aşa cum reiese din cercetările lui Gh. Balş, publicate în „Buletinul 
comisiunii monumentelor istorice”, o vizită în Athos este relevantă pentru arhitectura bizantină. Rar 
se găsesc pe un areal atât de redus atâtea clădiri vechi bine conservate, nu atât fizic cât mai ales în 
spiritul continuității formale şi canonice. Nu întâmplător Choisy în „L'art de batir chez les 
byzantines” îşi alege exemplele din acest perimetru. O investigare „în situ” face dificilă datarea 
monumentelor tocmai datorită consecvenţei cu care s-a respectat tradiţia şi în acest caz doar 
cercetarea documentelor poate fi concludentă. Tradiţia orală atribuie mănăstirilor o vechime din 
timpul lui Constantin cel Mare, dar cu certitudine marea lavră a fost ridicată în sec. al X-lea de către 
Sfântul Atanasie. Se mai păstrează din acea vreme doar fragmente de fundaţii, coloane, mozaicuri, 
dar zidurile actuale fiind tencuite şi zugrăvite uniform împiedică mult o cercetare riguroasă. Modul 
de alcătuire al unui ansamblu monastic se supune unor cerinţe de ordin funcțional-canonic şi doar 


configuraţia terenului poate să aducă unele modificări în această schemă fixă. 


Fig. 2. 31 Mănăstirea Caracalu, Athos 


Mănăstirile athonite au în compunere — precum toate din lumea ortodoxă a căror model sunt — o 


incintă vag dreptunghiulară în centrul căreia se află rațiunea de a fi ansamblu -— catoliconul sau 

biserica principală. Pe lângă acest altar mai sunt o serie de paraclise dispuse din lipsa de spaţiu în 
cele mai inedite locuri: lipite de biserică, în rând cu chiliile sau la un cot superior peste trapeză. 
Clopotnița este în relație directă cu biserica chiar dacă ea poate fi izolată, amplasată spre apus, la fel 
ca şi aghiasmatarul sau fiala. Următoarea clădire ca importanţă este trapeza sau sala de luat masa 
care poate servi şi ca sală de întruniri datorită dimensiunilor sale. Aceasta se amplasează de regulă 
în apropierea intrării în biserică, dar spre deosebire de acesta, orientarea este spre apus, cu uşa la 
răsărit, iar interiorul este în frescă cu o erminie specială, direct legate de trapeză sunt cuhniile sau 
bucătăriile care chiar dacă au o structură specială datorită coşului de fum nu se amplasează izolat. 
La mănăstirile idioritmice — cu viaţă de sine — spre deosebire de cele cenobitice — cu viaţă de obşte 
— bucătăriile si-au pierdut din importanţă la fel ca şi trapeza deoarece călugării fiind sihaştri se 
adună doar cu prilejul ceremoniilor religioase. Chiliile sunt camere individuale pentru monahi, 
adosate zidului de apărare cu deschidere doar spre interior. Cu timpul curtina şi-a pierdut rolul 
defensiv aşa încât chiliile s-au orientat şi spre exterior supraetajate în caturi succesive cu galerii de 


acces în consolă, dând un farmec oriental volumetriei. 


În rândul locuinţelor este amplasat şi arhondaricul — dormitoarele pentru oaspeţi, dar orientate spre 
exterior. ŞI tot în această zonă sunt atelierele de pictură, veşminte sau odoare precum şi brutăria, 


inclusiv cea pentru prescuri sau magupia. 


Fig. 2. 33Mănăstirea Pantocrator, Athos 


Mănăstirile mari au şi bolniţe pentru monahii bătrâni şi cimitir în afara zidurilor, unde se află şi un 
paraclis. Tot în mănăstirile importante există şi o bibliotecă, care dacă nu are o clădire specială ca la 
Prodromu, este dispusă deasupra exonartexului de la catolicon. Intrarea în incintă se face prin bolta 
turnului care poate fi clopotniță, şi un panga, dar acesta nu este cel mai înalt ca la mănăstirile 
româneşti, ci este cel de strajă aflat în incintă şi construit după normele arhitecturii de apărare. 
Indiferent de amplasare, fiecare mănăstire athonită are câte o arsana sau port compusă dintr-o 
încăpere mare boltită cu ieşirile la mare pentru bărci, chilii, paraclis şi turn de apărare. În rândul 


clădirilor tehnice se pot enumera si apeductele de captare şi transport a apei foarte ingenios 

alcătuite, grădinile de legume, suspendate, susţinute de ziduri de sprijin, podurile şi chiar drumurile 
care în ultimul timp au luat o amploare foarte mare. Schiturile idioritmice sunt alcătuite din chilii 
risipite pe o arie foarte mare şi fără ziduri de apărare. O chilie are în general doar un paraclis boltit 
acoperit cu piatră, înconjurat de camere cu diverse funcțiuni. Cele 20 de mănăstiri ale republicii 
monabhice sunt dispuse în general pe malul abrupt al mării solicitând foarte mult geniul ingineresc al 
constructorilor. Ele sunt completate de puzderia de chilii neştiute risipite printre vegetaţia luxuriantă 
Şi veşnic verde a muntelui datorită căruia se mai numeşte şi „Grădina Maicii Domnului”. Fiecare 
din clădirile ce intră în alcătuirea unui complex are o funcţiune diferită dar ceea ce le uneşte dincolo 
de unitatea misionară sunt elementele structurale, materialele de contrucţie şi nu în ultimul rând 


expresia arhitecturală. 


În bisericile - catholicon — ale mănăstirilor de la Athos, planului în cruce greacă înscrisă i se adaugă 
elementele necesare celebrării slujbelor religioase, care ocupă un loc însemnat în viaţa călugărilor: 
absidele (numite horoi) care lărgesc braţele nord şi sud ale crucii, destinate corurilor de cântăreți ce- 
şi dau replica şi care generează planul triconc; pronaosul dublu sau liti (= procesiune) pentru 
acolouthia, suită de rugăciuni care se recită la diferite ceasuri din zi sau noapte; capele laterale sau 
paraclessia, având şi ele un plan în cruce greacă înscrisă. Dinaintea pronaosului se află un portic. 
Absida cu cinci laturi şi tamburul cupolei cu şaisprezece laturi, ale căror arcade în cintru ondulează 


acoperişul, sunt datorate influenţei Constantinopolului. 


Catoliconul fig. 2.34, este de tipul cruce greacă înscrisă cu cupolă pe patru coloane a cărui model 
poate fi socotită, după Gh. Balş, Teotocos din Constantinopol. Cu o singură excepţie — Stavronikita 
— toate catolicoanele au abside laterale, colţurile crucii în plan de formă aproximativ pătrată, iar 
bolțile sunt sferice, semicilindrice (în leagăn sau de intersecţie) sau combinate. Patoforiile sunt de 
regulă două absidiole ce flanchează altarul, dar sunt şi de formă circulară în volum independent, 
amintind de vechiul proteis. Absidele sunt poligonale cu trei laturi la exterior şi doar marea lavră le 
are circulare. O varietate foarte mare de forme şi boltiri o are pronaosul, separat printr-un zid 
decupat cu o uşă sau trei de naos. De cele mai multe ori, pronaosul este flancat de paraclise ce aduc 
a biserică în miniatură, adică au toate elementele structurale identice cu originalul. Pridvorul 
deschis boltit semisferic şi coloane închide extremitatea de apus a bisericii şi câteodată chiar pe 
laterale şi cu certitudine această componentă funcțională a fost adăugată mai târziu. Arce oarbe cu 
ferestre în ax decorează elevația, iar cornişa absidelor e relativ la aceeaşi cotă cu cea generală. Brâul 
median ce împarte faţada în două registre este o inovaţie recentă şi rămâne o excepţie, iar atunci 
când există, el marchează naşterea bolților. Paramentul este din asize succesive de cărămidă şi 


piatră care ulterior a fost tencuit şi vopsit în culori dure. 


Turlele scunde precum şi proporțiile generale dau o aparenţă greoaie şi lipsită de eleganţă, dar cred 
că asta se datorează în special spaţiului restrâns care anulează perspectivele lungi. Acolo unde este 


posibil, la Vatoped fig. 2.35, sau Rokiaru surprinde zvelteţea şi armonia volumetrica, dar şi printr-o 

particularitate extrem de rară în arhitectura bizantină şi anume contraforții exteriori care merg până 


sub streaşină, fără retrageri precum în goticul moldav. 


Marea lavra fig. 2. 36 se distinge prin forma de tranziţie între bazilica cu cupolă şi cruce greacă cu 
patru coloane proprie sfârşitului primului mileniu creştin. Decoraţiunile interioare sunt lipsite de 
opulenţa apuseană şi se reduc doar la capiteluri elaborate, parapete de marmură sau lambriuri din 
majolică. În schimb abundă fresca în cele mai variate şcoli, dar unitară în stil suplinind oarecum 
mozaicurile murale din vechile biserici, şi aceasta nu numai în catolicoane, ci şi în capele sau 


trapeze. 

Fig. 2. 34 Catoliconul: a- mănăstirii Xeropotam; b- schitului românesc Prodrom; c- mănăstirii 
Sf. Pavel; d- mănăstirii Esfigmen 


Paraclisul este o biserică mai mică ce poate fi izolată sau lipită sau chiar integrată în catolicon. De altfel, 
orice grup de clădiri sau anexe chiar şi pe corăbii are un paraclis pentru nevoile spirituale ale monahilor 
indiferent de ascultările ce le îndeplinesc. Chiar dacă unele paraclise au abside laterale explicite sau doar 


decupate în grosimea zidului, volumul redus nu mai reclamă descărcarea cupolei pe cele patru coloane. 


Trapeza este foarte importantă în economia unei mănăstiri datorită mărimii sale ce permite reuniunea în 
comuniune a întregii obşte. Forma în plan este de cruce datorită unui transept şi are spre apus o absidă 
pentru egumen, iar pe laterală un amvon de unde se citesc pilde din Scriptură în timpul mesei. Sistemul 
structural este dublu pentru a cuprinde deschiderea sălii, dar fără a recurge la coloane izolate ca în 


Moldova. Relaţia cu bucătăria se face prin cămări pentru pâine, vin sau ulei. 

Bucătăria excelează prin sistemul structural care trebuie să susțină la o înălțime suficientă coşul de 
aerisire care atât structural cât şi formal seamănă cu o turlă de biserică. Magaziile sunt de asemeni exemple 
de măiestrie a structurii, dar fără volumetrie de accent. Aghiasmatarul este doar un edicul deschis de formă 
circulară sau poligonală delimitată de coloane ce susţin cupola şi legate prin canceli de marmură fasonată. 
Decoraţiunea este bogată şi prin acest motiv, cum ar fi la Vatoped, colonada este dublă, iar vasul central 


este făcut dintr-o singură bucată de marmură ce abundă în modenaturi. 


Fig. 2. 35 Mănăstirea Vatoped, Athos [141] Fig. 2. 36 Mănăstirea Marea Lavra, Athos, [142] 


Clopotnița nu are un loc bine determinat, putând fi la intrare sau cuprinsă în rândul chiliilor. Forma 
în plan este relativ pătrată, iar acoperişul în patru ape uneori frânte. Această notă distinctă este dată 
de originea occidentală a campanilei care încă nu şi-a găsit expresia bizantină. Există şi excepţii în 


care s-a încercat o combinaţie de arcade libere şi coloane cu fronton şi chiar orologiu. 


Bibliotecile nu ocupă spaţii cu destinaţie prestabilită şi nu au caracteristici volumetrice distincte. 
Cărţile şi în special manuscrisele, fiind piese de patrimoniu, îşi găseau locul în tainiţa de deasupra 
pronaosului sau pridvorului şi de aici tradiția de a amplasa biblioteca în acest loc care avea 
avantajul că era ferit de foc. Mănăstirile mari care sunt şi centre eparhiale au încăperi destinate 


cărţilor aşezate de obicei în rândul chiliilor fără a se deosebi de acestea. 


Chiliile sunt mici apartamente în mănăstirile idioritmice sau camere individuale aşezate pe laturile 
incintei la cele cenobitice. Accesul la acestea din urmă se face din galerii deschise cu arcade care în 
timp au fost închise, iar galeria s-a adăugat pe console de lemn în caturi succesive ce dau o imagine 


caracteristică locului. 


Curtina este din ziduri late şi înalte de apărare alcătuite după regulile militare cu metereze, 
creneluri şi ambrazuri accesibile printr-un drum de strajă. În timpurile moderne şi-au pierdut rolul 
aşa că au fost acoperite cu clădiri până la dispariţia totală. Turnul de intrare face parte din sistemul 
fortificat al mănăstirii dar a căpătat cu vremea rolul de element de separație dintre lumea de afară şi 
cea monastică, fiind înzestrat cu elemente de reprezentativitate: boltă mare peste intrare, porți 


întărite, machiculis spre exterior, ceas şi belvedere cu creneluri. Tehnicile de zidărie sunt specific 


+] 

bizantine şi anume cu elevaţii din rânduri alternative de piatră cioplită şi cărămizi. Athosul abundă 
în piatră-granit, gnasis şi marmură din care se face un var foarte rezistent — aşa că şi clădirile sunt 
preponderent din acest material pretenţios ca punere în operă. Unele anexe, fără pretenţie, sunt 
construite din piatră brută aşezată în rânduri fără liant. Cărămida, acolo unde este, se aşează într-un 
rând, maxim două, sunt subțiri cu rosturile cam de aceeaşi grosime, uneori se pune câte un rând de 
cărămidă pe verticală unind orizontalele în casele cloisone. Se folosesc mai mult la arce şi bolți, iar 
când se foloseşte piatră este doar pentru apareiaj. Extradosul arcelor este din cărămidă, pusă pe lat, 
iar faţa este retrasă faţă de planul peretelui. Zidurile au fost inițial aparente, dar în timp au fost 
tencuite şi zugrăvite pentru a ascunde reparaţiile inabile, fapt ce a redus mult din expresivitatea 


structurală. 


Decoraţiunea exterioară este din cărămidă profilată aşezată în friză lombardă — adică sunt dispuse 
cărămizile oblic — sau în forme stilizate din repertoriul sacru sau profan. Acestea sunt completate cu 
plăci ceramice de Rodos într-o cromatică variată dispuse mai ales în arcăturile oarbe. 
În secolele 14 şi 15 cărămida aparentă a fost înlocuită cu muluri de tencuială vopsită în cărămiziu 
pentru a perpetua oarecum imaginea anterioară. Acest lucru face dificilă datarea momentelor, dar 
este cert că au rămas puţine dinainte de cucerirea latină, iar ulterior s-a constituit în spiritul tradiției. 
Consecvenţa structural-constructivă se explică prin faptul că după cucerirea otomană, Răsăritul nu a 
mai găsit energia să evolueze stilistic, iar enclava Athosului şi-a perpetuat propriile modele într-o 
autosuficiență declarată. Meşterii străini nu prea veneau în Athos, iar cei locali se limitau a sculpta 
în piatră doar capitele de coloane, ancadramente de uşi şi ferestre, mai rar şi cu totul întâmplător 
cornişe. În multe cazuri foloseau metoda spolia de reîntrebuinţare şi adaptare a vechilor elemente 


constructive-coloane, cancele, capiteluri. 


Decoraţiunea interioară este mult mai variată şi mult mai bogată în reliefuri sculptate în 
piatră. Din primul mileniu se păstrează pardoseli de marmură în opus sectile, precum şi 
mozaicuri murale uneori cu fond auriu ca la Vatoped. Pereţii sunt lambrisaţi până la 1,5m cu 
marmură policromă, dar după cucerirea otomană aceasta s-a înlocuit cu faianță cu motive 


orientale, iar în rest cu frescă în cele mai variate registre interpretative. 


Catapeteasma sau tâmpla este în general din lemn sculptat şi poleit şi mai rar din zid, iar uşile 
împărăteşti din bronz galben. Stoleria, adică uşile şi ferestrele sunt din lemn sculptat în motive 
fine cu intrări de sidef şi fildeş, şi mobilierul ritualic — analog, strane — sunt lucrate în 
marchetărie otomană, dar nu există un interes deosebit pentru acest gen de artă. În vechile 
mănăstiri, mesele din trapeze sunt fixe din piatră, cu un şanţ perimetral şi căuşe pentru blide. 
Policandrele sunt specifice şi trădează un cult pentru aceste obiecte decorative. Ele au diametru 
foarte mare, egal cu turla Pantocratorului sub care atârnă foarte jos. Sunt compuse din module 


de bronz înfățişând vulturul bicefal articulate între ele într-un perimetru poligonal de care atârnă 


oa 

candele, globuri de sticlă colorată, filigrane metalice. Mobilierul profan este auster şi se 


reduce la dulapuri de inspiraţie otomană, cămine şi fântâni de perete din marmură albă. 


Învelitorile sunt din foi de plumb la marile biserici şi din ardezie sau sist la celelalte biserici 
sau clădiri anexe. Ele se aplică pe extradosul bolților şi cupolelor, iar la chilii pe şarpanta de 
lemn. Mai rar se folosesc olanele, iar alama doar la bisericile ruseşti. Acoperişul pe piatră 
reclamă o şarpantă solidă din lemn de brad şi castan — care abundă în munte, lucrat rudimentar 


din care se fac galeriile, consolele şi tiranţii nelipsiţi la arcături. 


O sumară trecere în revistă a arhitecturii athonite cu intenţia de a o sistematiza ne dezvăluie 
faptul că aceasta a fost prea puţin influenţată de influenţele străine. Până la căderea Bizanțului a 
fost un ferment cultural şi spiritual al imperiului, după care şi-a consumat întreaga energie într- 
un sistem închis şi autonom. Palide influenţe apusene de secol 19 şi cele ruseşti sau otomane nu 
au reuşit să schimbe cu nimic caracterul unic al Athosului. În schimb, din Sfântul munte au 
radiat în lumea ortodoxă toate elementele stilistice care stau la baza şcolilor naţionale. În 
creştinismul răsăritean există doar trei zone în care regăsim planul treflat cu abside laterale: 
Athos, Serbia şi Țările Române. Filiera este cunoscută: catoliconul lavrei este modificat prin 
adăugarea absidelor laterale păstrând totuşi configuraţia de plan central. De aici trece în Serbia 
unde se alungeşte către Apus, pronaosul generând două tendinţe: una cu stâlpi independenţi ce 
susţin turla Pantocratorului şi alta fără stâlpi cu plan treflat. Acesta din urmă trece în Valahia — 
la Cozia — în secolul 14 şi mai departe în Moldova căpătând tot mai mult caracteristici locale ce 


culminează cu arhitectura ştefaniană. 


Cel de al doilea tip se întoarce în Athos, dat într-un registru minor doar la paraclise de unde este 
posibil să fi fost preluat în detaliu în Ţările Române deoarece legăturile cu Serbia erau extrem 
de slabe. Bisericile româneşti cu abside laterale nu au stâlpi sau coloane izolate în naos cu 
singura excepţie la Snagov care este o replică a modelului athonit: absida altarului flancată de 
cele două absidiole precum şi cele laterale au cornişă la aceiaşi înălțime, cu toate că distribuţia 
arcadelor exterioare şi înălțimea turlei Pantocrator sunt licenţe autohtone. Tot de influenţă 
athonită sunt boltirile pronaosului de la Curtea de Argeş şi vechii mitropolii de la Târgovişte. 
Din secolul 15, odată cu bisericile Dealu şi Curtea de Argeş clădite în stil armenesc, influenţa 
arhitecturii athonite se diminuează până la dispariţie. Doar în clădirile anexe din mănăstiri 
aceste influenţe se conservă şi putem exemplifica prin cuhnii şi trapeze a căror alcătuire 
structurală imită modelul, dar şi unele turnuri de intrare şi pivnițe. În schimb chiliile româneşti 
sunt total diferite deoarece au beneficiat de spaţiu şi nu a fost nevoie de o supraetajare excesivă. 
În privinţa erminiei, şcoala cretană care s-a manifestat în Sfântul munte este cvasiprezentă în 
Ţările Române şi chiar dacă nu ajunge la rafinamentul athonit este evident că au aceleaşi 


rădăcini stilistice. 

2.3.5 Arhitectura iudaică 


Prima operă de artă din istoria poporului Israel este sanctuarul mobil, construit în deşert, a cărui 
amintire este păstrată doar de Biblie. Acesta este apoi înlocuit printr-o construcție din zid, Templul, 
la Ierusalim. Regele David este cel care proiectează ridicarea lui, însă fiul şi urmaşul său Solomon 
este cel care începe să-l construiască îndată ce se urcă pe tron, pe la 970 î.Hr. Acest Templu este 
distrus la căderea Ierusalimului, în 586 î.Hr. Reconstrucţia lui nu este începută decât după 
aproximativ 70 de ani, de către exilaţii care se întorc din Babilon. Înfrumuseţat şi mărit de Irod în 
secolul I î.Hr., acest al doilea sanctuar este distrus pentru totdeauna de romani în anul 70. De acum 
înainte, sinagoga este cea care, în plan arhitectural şi religios, va prelua ştafeta. Cea mai bine 
cunoscută dintre aceste construcţii, în diaspora şi în perioada antică, este sinagoga de la Doura- 
Europos fig. 2.37, situată pe malul vestic al Eufratului, datând de la sfârşitul secolului al II-lea şi 
vestită pentru picturile sale murale inspirate din povestirile biblice. S-au păstrat puţine sinagogi din 
perioada medievală. După emancipare, sinagoga, în ceea ce priveşte structura interioară, păstrează 
forma de bazilică, tribunele amenajate pentru femei, amplasarea centrală a estradei celui ce oficiază. 
Schimbările apar mai cu seamă în exterior: evreii nu mai sunt supuşi restricțiilor tradiţionale şi nu 
mai şovăie să construiască clădiri maiestuoase. Gustul neoclasic se impune de acum înainte şi vedem 
apărând construcţii în stil pseudoantic, egiptean, neogotic sau neoroman.[71] Sinagoga a avut de la 
începuturi plasticitatea şi adaptabilitatea acestui popor, în raport cu diferite contexte culturale şi 
condiţii de viaţă. 


Fig. 2. 37 Plan şi axonometrie Sinagoga Doura Europos 


În decursul ultimelor decenii predomină un stil mai curând funcţional, cu forme clare şi cu spaţii 
luminoase. În sinagogile de azi Arca Sfântă, denumită şi Arca Alianţei, care adăposteşte Sulurile 
Sfinte (Sefer şi Tora), reprezintă legământul dintre evrei şi Dumnezeu, nişa zidită reprezentând 


Sfânta Sfintelor din Tabernacolul din deşert sau Templele succesive din Ierusalim. 

2.3.5.1 Sinagogile din Evul Mediu şi până în secolul XVIII 


La baza sinagogii medievale ar sta prototipul antic, adaptat la regionalismul specific epocii şi la 
importanța comunităţii respective şi a resurselor de care dispunea aceasta. Ca urmare, orientarea 
spre Ierusalim, necesitățile liturgice şi vocaţia comunitară exercită un determinism vizibil în 
arhitectura lor. Diversitatea formală a programelor arhitecturale, numărul şi dimensiunile diferitelor 
anexe nu fac decât să crească între sinagoga din Toledo, cu decor de moschee, şi sinagoga din 
Worms, cu aspect monastic de sală capitulară. Sinagoga medievală reuneşte între zidurile ei 


serviciul religios cu educaţia şi reuniunile publice. 


În Evul Mediu s-a produs o acomodare a prescripţiilor talmudice pentru sinagogi cu rigorile 
mediului ambiant creştin sau musulman şi o evoluţie de la sinagogile exterioare babiloniene spre 


sinagogile intra muros. 


Fig. 2.38 Sinagogă de tip târziu, Maon, sec VI Fig. 2.39 Sinagoga Hammmat Gader, sec VI 


Faptul că nu ar exista dogme rigide care să ghideze construirea sinagogilor ar fi generat o diversitate 
mare a sinagogilor din Diaspora şi o luptă continuă între tendinţele reformiste şi cele conservatoare. 
Mărimea sinagogilor ar fi stat la baza unor anume configurații, inclusiv spaţiale. În toate cazurile, 
principiile tradiţionale de organizare ar fi vizibile, asimetria ar fi accidentală, volumul sălii mari ar 


fi dominant şi exprimat ca atare, abaterile ar fi extrem de rare. 


În România s-ar putea deosebi trei tipuri de mărimi: mic (chivotul e exprimat într-un mic volum 
exterior, aidoma unor mihraburi de moschee, iar bima este amplasată în mijlocul încăperii 
principale), mijlociu (optând în general pentru tipul bazilical cu un etaj şi tribune/galerii/balcoane 
pentru femei) şi mare (planuri bazilicale trinavate, două etaje, arce, bolți şi cupole, varietate mare a 


elementelor de faţadă, prezenţa turnurilor şi turlelor, comparabile cu catedralele creştine). 


In sinagogă s-ar materializa dimensiunea mistică (afirmată în rugăciunea credincioşilor, depozitarea 


Sulurilor Sfinte şi sărbătorile Roş Haşana şi lom Kipur), dimensiunea religioasă (ritualul cultic şi 


manifestările devenite tradiționale), dimensiunea culturală (păstrarea limbii şi a cunoştinţelor 


umane) şi dimensiunea morală (comportamentul față de oameni, animale, natură). 


2.3.5.2 Sinagogile din Europa 


Sinagogile europene îmbină omogenitatea dispunerii spaţiilor (orientarea şi amplasarea pe peretele 
est al chivotului) cu extrema diversitate decurgând din stilurile şi gusturile dominante în ambientul 
în care au fost ridicate. 


În Europa occidentală şi creştină, evoluţia stilistică se produce sincron cu mediul creştin, tendinţele 
formale şi stilistice preluând romanicul şi goticul. Interesantă este configuraţia de sinagogă cu patru 
stâlpi centrali, văzută ca decurgând din familia planurilor centrate, cunoscută de la mausoleele 
romane şi creştin-timpurii, dezvoltată de bizantinism, crucea greacă înscrisă, unele baptisterii şi 
chiar capelele gotice. Aceasta a fost recuperată de sinagogi pentru că accentua poziţia centrală a 
bimahului. 


ae 
Fig. 2.41 Sinagoga spaniolă din Veneţia 
(Italia) 


Fig. 2.42 Sinagoga din Gaza, sec.XI Fig. 2.43 Sinagoga Beth Alpha, sec VI 


2.3.5.3 Sinagogile de după emanciparea evreilor 
Sinagogile contemporane au fost puse în faţa sarcinii dificile de a armoniza prin reconciliere 
„valorile tradiţionale acumulate pe durata istoriei clădirii sinagogilor cu necesitățile moderne, 


sociale, economice şi arhitecturale”. Dacă în prima perioadă s-a pus problema inovației formale, 


CE ua 


conceptul de „centru sinagoga!” cu piscină, gimnasium, bibliotecă, săli de club, holuri publice, săli 


de clasă şi spaţii pentru lucru, adiţionând rugăciunii şi studiului activităţi precum teatrul, muzica, 


0 

sportul, în scopul ca sinagoga să-şi păstreze rolul în viaţa evreiască, dar şi ca o reformulare a 


„centrării” pe sinagogă a unor multiple activităţi în trecut. 


2.3.6 Arhitectura islamică 


Arhitectura, una dintre expresiile materiale importante ale culturii islamului, este caracterizată 
printr-o mare diversitate şi, de asemenea, printr-o preocupare constantă de a utiliza tradiţiile locale 
pentru a răspunde nevoilor vieţii şi organizării cetăţii. Islamul nu aduce o idee specifică nouă în ce 
priveşte simbolismul formelor şi relaţia lor proporțională. Arhitectura islamică nu este unitară şi 
cunoaşte în timp numeroase şcoli de gândire reunite în trei mari curente: arabă, persană şi turcă, 
care prin combinaţii dau o mare varietate de forme, dar cu trăsături comune. În primul rând 
programul arhitectural este original, iar planul bazilical şi crucea greacă nu mai pot susține noua 
formulă planimetrică care reclamă, datorită numărului mare de credincioşi, o sală unică, 


dreptunghiulară, dispusă pe lat fig. 2.44, fig. 2.45. 


af a e 


E 
E 


41 


Fig. 2. 44 Bursa Ulucami, Istanbul Fig. 2. 45 Moscheea Suleiman, Istanbul 

Această cerință duce evident la noi proporţii în plan şi în volum. Şi totuşi micile edicule de cult 
musulman se desfăşoară în continuare în plan central. În al doilea rând, interdicţia figurativului în 
decoraţiuni a dus la dezvoltarea acestora în registrul geometric — arabescul. Hexagonul şi octogonul 
convex ori stelat ca mesaj anorganic de punere în proporție migrează din limbajul formal — 
decorativ în cel planimetric-structural. Şi în sfârşit lipsa golurilor pe faţade cu excepţia portalului 
monumental privează paramentul de poezia proporțiilor ritmate şi a cadenţei parcurgerii vizuale a 


volumului. 


Arhitectura Orientului musulman are aceeaşi origine cu cea a orientului creştin. Ea apare în 
momentul în care arhitectura bizantină era pe deplin constituită; ea a fost influenţată dar, nu acceptă 
sistematic toate procedeele, înălțându-se deasupra surselor. Construcţiile sunt cu acoperişurile pe 
arcade, iar arcadele pe coloane. Arcadele sunt formate din arce etajate, arce încrucişate, sfârşind la 
înălţimi ordonate cu coloane de mici dimensiuni. Arcele intersectate evită flambajul, suprapunerea 
se obţine în detrimentul stabilităţii. Arcele sunt în plin-cintru, iar ca noutate în potcoavă, lobate, în 
acoladă sau în ogivă. Cupolele sunt mai întâi de tip persan, sferoid cu plecare în profil foarte înalt 
degenerând în con, prin aceasta fiind suprimată dificultatea de conservare a paturilor pe o direcție 


perpendiculară cu cea a intradosului în zona de vârf. Apoi au apărut variantele: 


= cupola conică, având o latură în relief, cu paramentul plisat care ajută la rigidizare şi contribuie 


la crearea efectului de vibraţie. 


„ cupola alveolată, în formă de con cu alveole, compusă din mici nişe elevate prin ancorarea unora 


deasupra altora; 


= cupola pe trompe sau pe pandantive, cu paturile orizontale formate din alveole egale sau 
stalactite, pandantivul în triunghi sferic fiind un caz excepțional; 


=  cupola-dom în zidărie săpată, formată din două forme de cărămizi realizate prin pinteni şi arce 
intersectate, dând o structură la fel de rigidă ca o cupolă masivă dar mai lejeră şi cu mai puţine 
împingeri; 

=  cupola-dom bulbat de influență indiană; 


= domul în şarpantă, extinzând în arhitectură procedeele de construire a formelor de navă. 


Pe ansamblul construcţiilor, piesele care asigură stabilitatea sunt integrate în interiorul edificiilor. 


2.3.6.1 Geneza moscheii 

Coranul foloseşte în mod egal termenul de “masdjid” atât pentru sanctuarele preislamice, cât şi 
pentru cele mahomedane, “Masdjid-ul” principal este continuatorul celui - preislamic de la Meca. 
Credinciosul musulman nu are nevoie de sanctuare pentru a-şi îndeplini ritualurile sale religioase. 


Potrivit “hadith” (ansamblu de propoziţii atribuite Profetului), întregul pământ este “masdjid” 

închinat lui Allah (spre deosebire de evrei şi creştini care au nevoie de sinagogi şi biserici). “Acolo 
unde te ajunge ora rugăciunii, acolo este un “masdjid”. Întâia comunitate islamică de la Meca nu 
îndeplinea rugăciunea în comun. Coranul nu conţine nici o precizare în ceea ce priveşte forma pe 
care trebuie să o aibă “masajdid-ii” islamic. Totodată, ataşamentul față de Profet şi de tradiţii 
mecenice, centrate pe un sanctuar, a necesitat un spaţiu pentru serviciul religios comunitar ceea ce a 
dus la crearea de edificii specifice. Arabia preislamică a fost cunoscută, prin construcţia de temple, 
sinagogi şi biserici în aer liber, înconjurate de o incintă, în general situate în afara oraşelor, şi care 
serveau în ansamblu credincioşilor lor la sărbătorile religioase. Tradiţia musalla (ruga) face parte 


din elementele care determină configuraţia primelor moschei comunitare. 


Începând cu secolul al VII-lea se stabileşte o distincţie între simplul “masdjid — orator privat — şi 
“masdjid-ul djami” (djama”a, reunire, în ansamblu) — moscheia care reuneşte comunitatea întreagă 
(sau cel puţin partea masculină din aceasta) pentru serviciul religios de vineri la prânz, care 
cuprinde proslăvirea (khutuba), cu tentă politică, şi pentru care rugăciunea se termină printr-o 
invocare a grijii divine pentru suveranul domnitor. Declamarea numelui acestuia, în principala rugă 
comunitară a săptămânii, fiind unul din simbolurile cele mai importante ale Islamului, marea 
moschee sau moscheea vinerii, moscheea- catedrală era beneficiară a epocii “omeyyade”era 
destinată puterii suveranului şi prosperității comunităţii. Prin funcţiile sale şi prin aspect, marea 
moschee devine edificiul public cel mai important din oraş. Paralel, simplu masdjid adopta forme 
variate, potrivit cu posibilitățile lui de orator de cartier sau loc de devoțiune seniorială integrat 


palatului. 


În evul mediu, evoluţia islamului urban a condus la segregarea în cartiere ce putea avea fiecare 
marea lui moschee, semnul distinctiv fiind minbarul, scaun de predicare utilizat pentru khutba. Din 
punct de vedere funcțional, marea moschee se asociază edificiilor cu funcțiuni diverse- mausolee 
sau““medersa” — şi din această diversificare funcţională rezultând o varietate foarte mare de forme 
constructive. Dar micii oratori şi sălile de rugăciune monumentale au ceva în comun: ele sunt toate 
orientate către Meca, sau mai precis catre Ka”ba, pol al rugăciunii rituale. Această direcție dă 


numele sau peretelui de fond la întreaga sală de rugăciune, peretele qibla. 


2.3.6.2 Elementele specifice ale moscheii 


În timpul slujbei islamice, clerului şi amenajările liturgice specifice moscheei pot lipsi. EL nu 
foloseşte decât numărul minim de elemente ce sunt impuse de uzanţă, ele nefiind obligatorii, aşa 
cum ar fi minaretul pentru chemarea la rugăciune. Pe acoperişul moscheilor pot fi camerele pentru 
muezzini şi, de jur împrejur, locuinţele rezervate asceţilor şi săracilor. Moscheea poate servi ea 
însăşi ca adăpost de noapte pentru pelerini şi localnici; se găsesc deasemeni magazine în incintă. 
Curtea are un bazin şi un cadran solar. Sala de rugăciune poate avea o maqsura (loc separat) pentru 


prinţ şi eventual altele pentru femei. Principalele elemente sunt mihrabul (nişa decorată pe peretele 

lumânările şi miruri parfumate. In epoca omeyyade, marea moschee adăpostea trezoreria 
comunităţii. Aceste diverse elemente venite progresiv adăugate edificiilor de cult nu corespund 


exigenţelor coranice. 


2.3.6.3 Casa profetului si primele moschei 


Mahomed, de la sosirea lui la Medina, este preocupat de amenajarea unei locuinţe personale (în 
realitate o curte) cu centru comunitar. Aceasta fig. 2.46, este o amenajare de o extremă simplitate, 
fără nici o pretenţie arhitecturală. Elementul principal îl constituia curtea cu adăpostul său la sud; ea 


servea la rugăciune, seniorilor, predicatorilor dar şi jocurilor sportive. 

Fig. 2. 48 Moscheea din Medina, Arabia Saudita [145] 

2.3.6.4 Moscheea bazilicală 


Centrul s-a transferat de la Medina la Damasc şi aspiraţiile arhitecturale şi artistice ale seniorilor 
omeyyades au fost puternic marcate de monumentele bizantine. Influenţate de acestea, se 
construieşte conform schemelor elaborate pentru comunităţile locale preislamice. Aceste edificii 
hipostile cu o vastă curte înconjurată de portice posedă un element nou, mihrabul; el este pus în 
valoare printr-o navă centrală care crea un ax principal cu plecarea de la intrare. Mihrabul, a cărui 


origine formală este absida bazilicală punea în valoare peretele gibla. 


Bazilica a introdus o ierarhie imediat perceptibilă a spaţiului, unde navele comune, paralele cu 
peretele gibla, sunt aşezate în unghi drept printr-o largă navă centrală (şi deci paralele cu peretele 
gibla. Marea moschee din Damasc fig. 2.49 a fost în epoca omeyyade, “un fel de anexă publică a 
palatului”, şi aceasta nu a fost liturgică, dar ceremonialul aulic a condus la adoptarea şi la elaborarea 
schemei bazilicale. Tradițiile arhitecturii preislamice siro-palestiniene-au fost determinante pentru 


marea moschee omeyyde care a exportat modelele sale în provinciile îndepărtate. 


Fig. 2. 49 Marea moschee din Damasc, Siria 


Luarea puterii de către Abbassides (750) şi mutarea capitalei în Irak n-a antrenat nici o modificare 
profundă a schemei arhitecturale a marii moschei. În Irak se construia în cărămidă şi nu în piatră de 
talie, la dimensiuni mari, dar mihrabul rămâne totdeauna punctul de convergenţă, iar nava centrală 


servea totdeauna la punerea lui în valoare. 


Noutatea acestei perioade o constituie apariția minaretului (de manar, manara, loc luminat, tum de 
semnalizare), acesta fiind turnul de unde se face apelul la rugăciune. Se cunoaşte foarte puţin geneza 
lui; el nu pare să fi existat înaintea lui Abbassides, şi minaretele conice cu rampe elicoidale din 
Samarra, amintind de Babelul Vechiului Testament sunt primele exemple conservate. În sec IX, 


organizarea ierarhică a sălii de rugăciune sfârseşte într-un dispozitiv în T: nava centrală, mai largă şi 

mai înaltă decât navele laterale, atinge fundul sălii, o navă de formă comparabilă, perpendiculară, pe 


lungul peretelui qibla. Traveea penetrantă se situează în faţa mihrabului şi sustine o mică cupolă.[90] 


2.3.6.5 Moscheea cu cupola centrală 


Pe pământ Anatolian s-a elaborat ultimul tip de mare moschee: moscheea cu cupolă centrală ce 
domină spaţiul unificat de sorginte otomană. Rolul jucat în această evoluţie de arhitectura bizantină 
şi în special de Sf. Sofia este determinant. Aceste modele se adaptează aspirațiilor otomane: 
predilecția pentru spaţiile bine luminate, pentru o stereotomie quasi cristalină. Politica otomană era 
de a exporta acest tip de moschee în toate provinciile imperiului având impusă o formulă, care va 


bloca orice tentativă de eventuala reânoire. 


Arta capitalei a devenit arta unui imperiu care se sclerozează progresiv. Planul marii moschei a fost 
marcat de prezenţa cupolei, care este integrată într-o arhitectură hypostilă, din care rămân doar 
şirurile paralele a peretelui qibla. Cupola s-a mărit şi înălțat progresiv, simbolizând rolul de simbol 
imperial. În moscheea otomană, cupola a impus o unitate cu sala de rugăciune, şi a condus la o 
ruptură definitivă cu planul hypostilic şi traveele sale multiple. Sala de rugăciune devine ansamblu 


strict definit care nu poate fi mărit prin brodarea simplă a câtorva nave în caz de nevoie. [74] 


2.3.6.6 Stiluri regionale 


Începând cu secolul al X-lea, fragmentarea puterii abbaside provoacă apariţia centrelor politice şi a 
şcolilor de arhitectură regionale. Din secolul al XI-lea, tradiţia locală se afirmă în Iran; ea se 
manifestă mai ales în transformarea moscheii primitive din Ispahan. Noua clădire integrează 
tradiţiile arhitecturii zoroastriene şi sasanide ale Persiei pre-islamice. O altă tradiţie este reînviată: 
aceea a arhitecturii funerare, care se răspândeşte curând în toată lumea islamică, generalizând planul 


paralelipipedic al mausoleelor acoperite de o cupolă. 


La Cairo fig. 2.50, fatimizii au dat de o nouă importanţă arcului persan şi fațadelor, care iau proporții 
monumentale şi se deschid nişe cu stalactite (mugarnas). Selgiukizii înfiinţează din ce în ce mai multe 
madrasa, reînvie şi dezvoltă tradițiile arhitecturale şi orientale: utilizarea cărămizii, nearsă sau arsă, 
ridicarea unor bolți complexe, organizarea unor planuri pornind de la schema zisă „cu patru iwan-uri” 
(un iwan este o sală boltită, închisă pe trei părți şi deschisă pe a patra), cu Jocul lor de arcaturi şi decorul 


lor sculptat sau pictat, filiaţie legată de tehnicile preislamice. 


În Occidentul musulman, dinastiile berbere, de asemenea sunnite, dezvoltă arhitectura militară, ilustrată 
de cetăţui destinate apărării graniţelor şi rugăciunii: aşa-numitele ribat. Occidentul musulman adoptă şi 
decorul cu stalactite. Arhitectura acestor zone suferă influenţa modelelor omeyyade, venită din Spania: 
moscheea din Cordoba, de pildă, inspiră marea moschee almoravidă din Marrakeş, pe când marea 
moschee din Rabat amestecă influenţele orientale — cu incinta (ziyada) care o înconjoară - şi din 
Cordoba (navele). 

Fig. 2. 50 Moscheea Ibn Tulun - Cairo 


Anatolia integrează în cursul secolelor XII şi XIII influenţe arhitecturale variate: cele ale tradiției 
bizantine precum şi aporturile arhitecturii creştine occidentale, introduse de către cruciați. O arhitectură 
originală apare astfel, în care arta cioplirii pietrei atinge adevărate culmi, mai ales în realizarea bolților şi 
a cupolelor foarte variate şi complexe. Ca în tot islamul, în această epocă, construcțiile funerare, 
madrasele şi cadravanseraiurile sunt programe arhitecturale majore, realizate prin integrarea tradițiilor 
locale, mai ales în decorarea fațadelor de cărămidă sau piatră, care folosesc şi stalactitele, policromia, 
entrelacurile şi relieful înalt. 


Fig. 2. 51 Moscheea Sidi Okba, Algeria 


Iranul cunoaşte şi el, odată cu dinastia sefevizilor, o dezvoltare arhitecturală pe care o dovedeşte 
capitala lor, Ispahan: imensa moschee regală reia schema cruciformă, dar articulează într-un fel nou 
iwan-urile, sălile de rugăciune cu cupolele şi minaretele cu coloane spiralate, totul fiind îmbrăcat în 
ceramică. Arhitectura Turciei otomane se înscrie într-o dublă filieră, cea a selgiukizilor din Rum şi 
amintirea vie a Bizanțului. Astfel, moscheea Suleymaniye, inspirându-se din planul Sfintei Sofii, 
marchează reuşita căutărilor întreprinse la Bursa, Iznik (Niceea) şi Edirne (Adrianopol) către un nou 
tip de moschee: un simplu cub acoperit cu o cupolă. 


o ÎI 


2.4  EDIFICAREA CLĂDIRILOR DE CULT CREŞTINE 


„ La început a fost numărul” 


Pitagora 


2.4.1 Arta edificantă: arhitectură şi urbanism 


„Italia dă ceea ce se vede, Bizanțul ceea ce se ascunde. ” 
(G. Millet) 


„Biserica cea Mare”, cum numea poporul Sfânta Sofia („Înţelepciunea Divină”), adunase cea mai 
importantă colecţie de artă religioasă din întreaga creştinătate: icoane pe lemn sau în mozaic, cruci 
sculptate în fildeş, ferecate artistic în aur şi argint şi încrustate cu pietre preţioase; obiecte de uz 
liturgic din aur şi argint, lucrate cu email sau tehnica cloisonne; veşminte bisericeşti de brocart 
ornate cu broderii din fir de aur şi cu sute de perle; cărţi liturgice cu splendide miniaturi şi legături 
artistice de mare preţ ş.a. Chrysotriclinium (sală a tronului octogonală, acoperită cu o cupolă având 
şaisprezece ferestre şi înconjurată de opt nişe absidate; aici împăratul stătea pe tron, în absida 
răsăriteană, a cărui concă era decorată cu un mozaic unde, la fel ca la numeroase biserici, era 
reprezentat Hristos aşezat pe tron); Magnaura (o sală de audienţe de tip bazilical, cu trei nave, unde 
tronul împăratului era aşezat în absidă). Altarul era din aur, împodobit cu pietre preţioase şi 
emailuri. În fundul absidei se afla tronul din argint aurit al patriarhului. Impresia puternică a 
ansamblului era sporită de efectele luminării strecurate prin ferestre şi ale miilor de plăci decorative 
din marmură policromă; ale metalelor preţioase şi pietrelor scumpe, care — alături de mozaicuri — 
seara străluceau în lumina zecilor de candelabre masive din argint.[95] Grecii spuneau că două 
treimi din bogăţiile lumii se află adunate la Constantinopol. Robert de Clari confirmă: „Cred că 


atâta bogăţie nu se găseşte în patruzeci din cele mai bogate oraşe ale lumii, luate la un loc”. 


În ceea ce priveşte configurarea spaţiilor liturgice, arhitectura sanctuarului este completată de 
amenajări la nivelul solului, care cuprind diferite trepte şi parapete din piatră: balustradele. În faţa 
solului supraînălţat al absidei, pe care stă altarul, se întinde un spaţiu dreptunghiular, presbiterium. 
Acesta este precedat, în general, de o etradă pentru liturghia cuvântului (solea) sau de un al doilea 
spaţiu închis pentru cântăreţi — schola — de unde se înalță pupitrul sau pupitrele de lectură 
(amvoane). Programe iconografice elaborate stabilesc specificitatea spaţiilor. 


Exteriorul edificiilor răspunde aceleiaşi estetici şi, la decorarea lor, arhitecţii constantinopolitani au 
dat dovadă de multă ingeniozitate şi rafinament. Pentru a însufleţi rigoarea maselor arhitecturale, ei 
au căutat jocuri de umbre şi lumini, au compartimentat suprafeţele, au scobit pereţii. În ceea ce 
priveşte paramentele, constructorii, care foloseau doar cărămidă, au preferat să alterneze o asiză de 


pietre cu unul sau mai multe straturi de cărămidă, astfel încât să producă o vibraţie de culori. De 

asemenea, au împărţit faţada în două etaje printr-un brâu orizontal la înălțimea capitelurilor 
coloanelor şi la punctul de pormire al bolților. Astfel, o armonie vie era stabilită între cosmos şi 


biserică, privită ca un reflex simbolic al primului. 


În catolicoanele mănăstirilor din Athos, planului de cruce greacă înscrisă i se adaugă elementele 
necesare celebrării slujbelor religioase, care ocupă un loc însemnat în viaţa călugărilor: absidele 
(numite horoi) care lărgesc braţele de nord şi sud ale crucii, destinate corurilor de cântăreţi şi care 
generează planul triconc; pronaosul dublu sau liti (procesiune) pentru acolouthia, suită de rugăciuni 
care se recită la diferite ceasuri din zi sau din noapte; capele laterale sau paraclessia, având şi ele un 
plan în cruce greacă înscrisă. Dinaintea pronaosului se afla un portic. Absida cu cinci laturi şi 
tamburul cupolei cu şaisprezece laturi, ale căror arcade în cintru ondulează acoperişul, sunt datorate 


influenţei Constantinopolului. 


Bazilica Acheiropoietos este o bazilică mare cu trei naosuri şi şarpante din lemn. Naosul central de 
aproximativ 37m lungime şi 15,5m lărgime se termină printr-o absidă, circulară la interior şi la 
exterior. De fiecare parte a naosului central se întinde o navă laterală de 7,5m lărgime şi înaltă de 
două etaje. La vest, narthex-ul se deschide pe laterale prin deschideri largi şi pe naosul central al 
„tribelon”-ului, deschiderea triplă pe două coloane şi închisă prin tapiserii sau „velum”-uri. 
Narthex-ul era la origine un narthex interior sau exonarthex. La vestul acestuia, există un 
exonarthex, apoi un atrium sau curte rectangulară mărginită de colonade pe cele patru părți şi de 
porticuri deschise către interior. Astăzi, nu se mai disting decât vestigiile peretelui exonarthex-ului 
pe zidul vestic al bisericii. Aproape de centrul părții sudice a bisericii, este păstrată o capelă, în timp 


ce o alta a fost descoperită şi restaurată recent pe partea estică a naosului nordic. 


Bazilica Acheiropoietos este fără îndoială una dintre cele mai vechi biserici paleocreştine păstrată. 
Monumentul este datat începând cu anul 447-448 (terminus post quem), după inscripţiile de pe 


cărămizile utilizate pentru construcţia sa. 


Bazilica Sf. Dimitrie este o mare clădire rectangulară cu cinci naosuri divizate în patru colonade. 
Părţile de nord şi de sud ale corului desenează un fel de navă transversală care lărgeşte astfel 


biserica la est. Colonadele acestui naos transversal dau planului configuraţia unei cruci. 


Agias Sophia este de mari dimensiuni, spaţiul său interior este împărţit în trei zone de rânduri de 
stâlpi şi coloane. Navele laterale sunt strâns legate de narthex, în timp ce în centru patru stâlpi 
definesc un pătrat care se prelungeşte cu absida, flancată de două mici capele. Decoraţiunile 
interioare sunt foarte fin îmbogăţite cu o serie de cicluri de mozaicuri, capodopere reale ale artei 
bizantine târzii. Sf. Sofia a fost considerată decât Sf. Sofia iustiniană de la Constantinopol, în 
principal din cauza imperfecţiunilor arhitecturale, explicate prin faptul că arhitectul nu era încă 
familiarizat cu acest nou tip de biserică şi cu sistemul de susținere a cupolei prin arce. Azi, biserica 


este un edificiu de tip tranzitoriu de la bazilică cu cupolă la biserica cu cruce înscrisă cu cupolă de 

la care posedă deja caracteristicile: planul său nu este un dreptunghi alungit, ci un pătrat. Cupola sta 
nu pe arce strâmte, ci pe bolți, fără a atinge pereţii exteriori. Bolta suplimentară la est, deasupra 
corului este unul dintre elementele caracteristice ale bisericii cruciforme cu cupolă. Cele trei abside 
estice apar în bisericile construite după domnia lui Iustinian II (565-578), cu modificarea ritualului 
ortodox (Sfânta Euharistie pregătită în nişa din stânga absidei era transportată ceremonios către altar 
prin „Marea intrare”). La dreapta, o altă nişă a fost adăugată „diaconicon”-ul, parte a sanctuarului 


unde diaconii păstrează vasele sacre şi veşmintele sacerdotale. 


Sub dinastia Macedonenilor s-a impus formula cea mai răspândită în arhitectura bizantină, aceea a 
planului în cruce greacă înscrisă, este prezentă soluţia cea mai satisfăcătoare, a adaptării cupolei, simbol 
al bolţii cereşti, la planul dreptunghiular, moştenit de la bazilica paleocreştină. Acest tip îşi datorează 
numele faptului că patru bolți în leagăn, desenând braţele egale ale unei cruci greceşti, sprijină şi 
încadrează cupola centrală. Pentru a neutraliza împingerile leagănelor, unghiurile dintre braţe sunt 
ocupate de compartimente care înscriu crucea într-un dreptunghi. La Constantinopol aceste 
compartimente sunt acoperite de bolți încrucişate, de calote, sau de cupole, în alte părţi în general de 
bolți în leagăn. Cupola centrală se înalță pe un tambur în loc să fie ascunsă într-o „teacă” 
dreptunghiulară cum era la edificiile anterioare. La Sfânta Sofia de la Constantinopol şi la Salonic, 
exteriorul era destul de greoi şi parcă neglijat de arhitecţi, acum etajarea volumelor, limpede articulate, 
traduce în exterior cu claritate dispoziţiile interioare. Înainte de a se ajunge la această soluţie de o 


perfecţiune şi o sobrietate, au mai existat unele tatonări. 


Biserica de la Skripu. Cupola centrală se suprapune aici peste o bazilică având trei nave boltite în leagăn 
care sunt despărțite între ele prin pereţi străpunşi de uşi spre extremităţi. Bolțile în leagăn care o sprijină 
transversal, la nord şi la sud, depăşesc aliniamentul zidurilor exterioare şi desenează în afară o cruce, 
împreună cu nava centrală, mai înaltă decât cele colaterale. Dinaintea bisericii se afla un pronaos având 


un acoperiş cu o singură pantă. 


Gul Djami de la Constantinopol. La parter ea se prezintă ca o bazilică cu trei nave despărțite prin stâlpi, 
colateralele având bolți în cruce cu penetraţii. Între patru pilaştri masivi se ridică arcurile care susţin 
cupola. Din aceste arce pornesc bolțile în leagăn care desenează o cruce în suprastructură. Patru calote 
mici se înalță deasupra colţurilor. Proscomidia şi diaconiconul nu se aliniază încă în axul colateralelor. 
Partea terminală vădeşte trăsăturile propriei şcoli constantinopolitane din acea epocă: abside cu mai 


multe laturi la exterior (şapte la absida principală, 5 la absidele laterale) şi decor cu nişe suprapuse. 


Atik Mustafa Paşa Djami. Cupola se sprijină pe patru bolți în leagăn ce se reazămă pe zidurile străpunse 
de uşi care izolează cele patru compartimente din unghiuri. Constructorii au renunţat la tribune şi la 
arcadele care le suportau la parter. Proscomidia şi diaconiconul sunt de astădată înscrise în axul 
colateralelor. 

Fig. 2. 52 Sf. Irina Constantinopol Fig. 2. 53 Atik Mustafa Pasa Djami 


2.4.1.1 Biserici constantinopolitane între secolele X-XII 

Preocupaţi să dea interiorului edificiilor mai multă unitate şi eleganţă, arhitecţii au uşurat stâlpii 
care suportau cupola şi chiar i-au înlocuit uneori prin coloane. Ei au suprimat zidurile care legau 
aceşti suporţi cu pereţii exteriori, îngăduind astfel trecerea cu uşurinţă dintr-o parte a bisericii în 
cealaltă. Dar o încercare atât de îndrăzneață nu era posibilă decât cu ajutorul cupolelor de 
dimensiuni reduse. Noile biserici bizantine sunt mult mai mici decât monumentalele lor înaintaşe 
din epoca paleocreştină. Unui simţ al amplorii şi al majestăţii, moştenit de la romani, care îl 
deţineau ei înşişi, în bună măsură, de la monarhiile elenistice, i-a urmat — printr-o fericită îmbinare 
între exigenţele tehnicii, aspiraţiile sensibilităţii şi adeseori, constrângerile economice — un gust al 
măsurii care ne aminteşte de acela al clasicismului. În ce priveşte planul, dorința de a „aera” 
interiorul duce la adăugarea unei travei între braţul răsăritean al crucii şi hemiciclul absidei, spre a 
mări spaţiul altarului. 


Partea rezervată credincioşilor formează astfel un tot simetric, ale cărui elemente se rânduiesc în 
jurul cupolei centrale, iar de o parte şi de alta, la est şi la vest, îi corespund altarul şi pronaosul. 
Aceste planuri constantinopolitane în cruce greacă sunt izbânzi desăvârşite ale echilibrului şi 
logicii. Dorinţa de zvelteţe în elevaţie duce la înălțarea cupolei pe tambur într-asemenea grad încât, 
spre deosebire de Sfânta Sofia, cupola nu-şi mai impune prezenţa dintr-o dată celui care intră în 
edificiu. Tot gustul pentru formele omogene, radiante şi bine echilibrate şi în acelaşi timp, gustul 
pentru uşurarea maselor arhitecturale a dus la înlocuirea bolților în leagăn cu calote în 
compartimentele de colț. Dorinţa de a realiza o eleganţă şi o modulație a pereţilor a dus la adâncirea 


unor nişe în grosimea pereţilor laterali ai pronaosului, proscomidiei şi veşmântarului. 

Exteriorul edificiilor răspunde aceleiaşi estetici şi, la decorarea lor, arhitecţii constantinopolitani au 
dat dovadă de multă ingeniozitate şi rafinament. Pentru a însufleţi rigoarea maselor arhitecturale, ei au 
căutat jocuri de umbre şi de lumini, au compartimentat suprafeţele, au scobit pereţii. Tamburul 
cupolei este alcătuit din douăsprezece firide, accentuate fiecare de proeminenţa unei arcade. Pe muchii 
se rotunjesc colonetele angajate de cărămidă, pe care se sprijină arce ce răscroiesc acoperişul în 
festoane. Cărămizi cu muchiile întoarse în afară ca nişte „dinţi de ferăstrău” formează capitelurile 
colonetelor, precum şi comişele de deasupra arhivoltei arcadelor. Bolţile în leagăn sunt învelite de 
acoperişuri în două ape care se termină cu frontoane triunghiulare mai ascuţite decât la edificiile 
anterioare. Pe fațadele laterale, la nord şi la sud, trei arcade în retragere sunt adâncite în grosimea 


zidului. 


Absida este împărțită în cinci laturi, aşa încât să reproducă ritmul acelei părți din tamburul cupolei 
care îi corespunde la est. Două zone de arcade, destul de joase, se suprapun la exteriorul absidei. În 
cele de sus, oarbe, sunt adâncite nişe. În partea de jos, cele trei arcade mediane sunt străpunse de 
ferestre. În ce priveşte ferestrele, constructorii constantinopolitani, care foloseau uneori doar 
cărămida, au preferat să alterneze o asiză de pietre cu unul sau mai multe straturi de cărămidă, astfel 
încât să producă o vibraţie de culori. De asemenea le-a plăcut să împartă fațadele în două etaje, printr- 
un brâu orizontal la înălțimea capitelurilor coloanelor şi la punctul de pornire al bolților. O anumită 
neregularitate în traseul asizelor, în conturul unghiurilor pereţilor sau al circumferinței bazei cupolei 
introduce un element de libertate pitorească şi salvează aceste edificii de rigiditate, în maniera 
corectărilor optice practicate în Antichitate. Şi cum adesea aceste biserici erau înconjurate de copaci 
cu frunziş tremurător, filtrând umbră şi lumină, se crea un univers asemănător, însufleţit de un joc 
necurmat de culori, de volume fragmentate şi de linii în mişcare ce le învăluiau şi le pătrundeau. O 


armonie vie era stabilită între cosmos şi biserică, privită ca un reflex simbolic al primului. 


2.4.1.2 Biserici cu trompe de colț 

În bisericile cu plan în cruce greacă înscrisă, cupola se sprijinea pe suporţi prin mijlocirea 
pandantivilor. Dar mai existau şi altele, reduse ca număr, în care cupola se lega de careul bazei prin 
trompe de colţ. Pandantivul provenea din Siria romană, pe când trompa de colţ aparţine mai ales 
Persiei sasanide. Ea a fost utilizată în special la bisericile din teritoriile apropiate de Persia, în 


Armenia, în Georgia, în Mesopotamia şi în Asia Mică. 


La Nea Moni, fig. 2.54, care prezintă planul cel mai simplu, stâlpii care poartă trompele sunt în 
realitate pilaştri angajaţi în zid şi cupola acoperă întreg naosul: deci ne mai aflăm încă în prezenţa unei 
bazilici cu o navă acoperită de o cupolă, ca şi la modelele armene. Dar Hosios Lukas din Focida fig. 
2.55, oferă o variantă mai complexă care se apropie de planul în cruce greacă. Pentru a susţine mai 
bine împingerile cupolei, careul pe care îl domină este înconjurat la nord, la sud şi la vest de trei 


galerii cu travee boltite în cruce, peste care se ridică tribune. 


DCI 

Fig. 2. 54 Nea Moni, Chios Fig. 2. 55 Mănăstirea Hosios Lukas 


Altarul tripartit care se deschide spre careul central este flancat de două capele suplimentare. Planul 
devine un pătrat în care se înscrie o cruce, dar de astă dată cu braţele mai înguste şi cu mai multe 


compartimente periferice, din cauza prezenţei unui număr de opt suporţi, în loc de patru. 


Bolțile cu penetraţii, firidele adâncite în pereţii laterali ai altarului şi ai pronaosului, tribunele, 
ferestrele mari sunt tot atâtea elemente care vădesc un plan de origine constantinopolitană. Dar 
paramentul zidurilor făcut din pietre şi ornamentele de cărămidă sunt proprii şcolii greceşti. Dacă 
arhitectul şi planurile au venit din capitală, în schimb materialele şi muncitorii au fost din partea 


locului. 


Fig. 2. 56 Variaţii privind sistemul dom-octogon văzut la Nea Moni, Chios 


Impresia de amploare monumentală care se desprinde din aceste biserici şi care le face să pară mai 
vaste decât sunt în realitate, le înrudeşte mai degrabă cu creaţiile grandioase din epoca lui Iustinian, 


decât cu edificiile contemporane. 


Tipurile bazilicale au supravieţuit în provinciile şi în teritoriile balcanice de la marginea Imperiului, 
mai ales pentru bisericile episcopale (mitropolii). Cu modificări mai mult sau mai puţin însemnate 


regăsim cele trei variante din epoca paleocreştină. 

2.4.1.3 Bazilicile cu şarpantă 


Acest tip s-a menţinut cu pronaosul său, cu cele trei nave despărțite prin coloane şi cu etajul de 
ferestre în partea de sus a zidurilor navei mediane deasupra colateralelor, dar lipsit de atrium 
(pridvor). 


2.4.1.4 Bazilicile boltite 


Alte bazilici aveau cele trei nave boltite în leagăn. Uneori nava centrală era oarbă, fiind învelită de 
acelaşi acoperiş ca şi colateralele care se ridicau aproape până la aceeaşi înălțime. Asizele isodome 
(de înălțime egală) de pietre grosolan cioplite sunt cel mai adesea despărțite — după moda 
constantinopolitană — prin două straturi de cărămidă, alteori prin trei sau patru. În interiorul fiecărui 
şir, pietrele sunt izolate prin cărămizi încrucişate în aşa fel încât să formeze un motiv care ar pute fi 
o monogramă: este o variantă a paramentului „celular”. Folosirea din abundență a mortarului este 
caracteristică Macedoniei. Pe alocuri, cărămizile desenează pe faţade ornamente ceramoplastice: 
cercuri stăbătute de raze, romburi. Înscrise sub o arcadă în dinţi de ferăstrău, ele formează 


ancadramentul şi timpanul ferestrelor. 


2.4.1.5 Bazilicile cu cupolă 


Au multe trăsături, de tradiție veche sau de origine recentă: tribune peste colaterale şi bolți 
încrucişate în pronaos, firide arcuindu-se în proscomidie şi diaconicon, o travee între altar şi bolta în 
leagăn care susţine la est cupola, paramente de piatră cu straturi de cărămidă, octogoane flancând 
biserica în ambele părți. Zidurile sunt făcute din paturi de cărămizi separate prin straturi de mortar 
de două ori mai groase, care ascund o altă asiză de cărămizi. Sub influenţa Occidentului romanic, 
bisericile prezintă un parament de pietre — adesea de marmură — cioplite cu o precizie desăvârşită. 
Decorul exterior de arcaturi şi de mici console, ca şi portalurile cu arhivolte retrase sub un fronton şi 


timpanele sculptate, provin din Italia. 


2.4.1.6 Bisericile din Armenia 


Armenia a dat dovadă de un mare ataşament faţă de trecut. Planul tetraconc s-a menţinut şi concele 
de la est şi de la vest sunt înscrise într-un dreptunghi, cele de la nord şi de la sud în abside 
poligonale. În unghiuri se află firide diagonale care formează decroşări la exterior. Tradițiile 
constructive rămân acelea ale arhitecturii de piatră din Armenia: compartimentele din colţuri sunt 
acoperite de bolți în leagăn şi nu de bolți cu penetraţii sau de calote, spre deosebire de 
Constantinopol. Îngustimea colateralelor, fiecare fiind cât jumătate din nava centrală, şi înălţimea la 


care se ridică acoperişul lor dovedesc că tipul bazilical a continuat să-şi exercite influenţa. 


Folosirea pietrei conferă edificiilor din arhitectura armeană fig. 2.57, 2.58 un aspect de precizie 
severă şi de viguroasă energie. Blocurile paramentelor sunt cioplite cu grijă şi aşezate cu multă 


atenţie. Mai multe elemente se îmbină spre a detaşa cu limpezime traseul părților înalte. Acestea 

sunt: acoperişul cupolei, piramidal sau conic, numeroasele feţe ale tamburului delimitate de 
colonete, ţiglele de piatră şi frontoanele triunghiulare. De asemenea s-a ales forma triunghiulară 
pentru nişele care taie cu petele lor de umbră pereţii lungi. Arcade oarbe, înguste şi înalte, cu 
colonete zvelte, însufleţesc zidurile la exterior cu cadenţele lor în ritm viguros. La exterior, totul 
tinde spre rigoarea arhitecturală. Nimic nu trădează prezenţa unor bolți în leagăn, a unei cupole 
emisferice, nici chiar foarte adesea delicata complexitate a dispoziţiilor de plan interioare. Absidele 


sunt deseori ascunse de pereţi drepți. 


Fig. 2. 57 Biserica Sf. loa 
Armenia 


ma ie ai 


n din Mastara, | Fig. 2. 58 Mănăstirea Khor Virat, Armenia 

Arhitectura din epoca Paleologilor se caracterizează prin rafinamente în utilizarea tipurilor apărute şi 
perfecţionate de-a lungul veacurilor anterioare. O tendinţă spre complicarea planurilor, spre 
supraabundenţa decorului exterior, spre însufleţirea liniilor şi a maselor denotă un fel de baroc 
bizantin. Arta Imperiului a trăit în acea vreme faza ultimă a evoluţiei sale, analoga celei a goticului 
flamboyant. Se observă de asemenea, în mai multe puncte, o reîntoarcere mai mult sau mai puţin voită 
la formulele paleocreştine. Una dintre formulele pe care arhitecţii timpului au utilizat-o cu precădere 
la Constantinopol şi la Salonic este ceea ce învăluie din trei părţi edificiul. Ea a permis modificarea 
tipului în cruce greacă înscrisă. În aceste biserici, prevăzute cu un pronaos, careul care suportă cupola, 
în loc să fie sprijinit de patru bolți desenând braţele unei cruci greceşti ce se ridică până la baza 
tamburului, este înconjurat la nord, la vest şi la sud de o galerie scundă, cu bolți în leagăn. Astfel, 
naosul central devine mai spaţios şi mai bine luminat. Această soluţie a fost inspirată de bisericile cu 
trompe care, aşa cum am văzut mai înainte, erau desigur în mare majoritate ctitorii imperiale. 
Necesitatea de a echilibra eficient împingerile cupolei a dus la închiderea prin timpane a arcurilor care 
poartă cupola la nord, la vest şi la sud, lăsându-se deschis doar arcul de la est, pe traveea altarului 
(bema). În consecinţă, era nevoie să se reintroducă între stâlpi coloanele care fuseseră eliminate la 


tipul în cruce greacă: la capătul evoluţiei, s-a revenit la forme mai apropiate de bazilica cu cupolă. 


În exterior, cupola şi nava centrală se ridică mult mai limpede deasupra colateralelor decât la tipul 
în cruce greacă înscrisă. O trăsătură pe care o regăsim la multe construcţii din epoca Paleologilor, 


mai ales la Constantinopol şi în teritoriile unde influenţa lui s-a făcut foarte simțită: în Macedonia, 

în Serbia şi în România; 


Absidele îşi sporesc laturile până când regăsesc, la limită, vechea linie semicirculară. Tambururile 
cupolelor se înalță cu mai multă cutezanţă decât în trecut. După formularea lui Michelis, „imnului 


închinat lui Dumnezeu îi urmează strigătele de invocare”. 


În vest şi în mod particular în Italia au fost ridicate puţine martirii de acest gen; adăugarea de transept la 


bazilică, reproducând planul simbolic cruciform, şi amplasarea altarului în comunicare directă cu 
relicvele sacre a permis dezvoltarea unitară a euharistiei şi cultului sfinților. Pe partea cealaltă, în est, 
acestea erau dezvoltate independent, fiecare cu ceremoniile ei şi tipul ei de arhitectură: martiriul central 
pentru sfinţi şi bazilica rectangulară pentru euharistie. Când în a doua jumătate a secolului al V-lea s-au 
mutat relicvele, s-a permis părăsirea cimitirelor a cultului martirilor, practica fiind dedicarea fiecărei 
biserici în numele unui sfânt al cărui nume l-a adoptat şi ale cărui rămăşiţe au fost depuse aici. Clădirile 
ridicate sub această influență au perpetuat în mod natural tradiția martyrium extra muros, cu planul 
central corespondent şi similar cu un mormânt, dar cum clădirea era de asemenea folosită pentru 
ceremoniile obişnuite de liturghie ce necesitau o axă orizontală, nu verticală, arhitecţii au fost puşi în 


faţa problemei modificării formei primitive pentru a permite combinarea acestei cerinţe cu bazilica.[59] 


Acest plan simplu a fost curând dezvoltat, domul fiind sprijinit pe coloanele interioare dispuse în 
cerc ce erau cuprinse de un zid circular exterior. Unul din aceste monumente a fost ridicat de către 
Constantin la Roma pentru sarcofagul surorii sale. Cupola Sf. Constanza este sprijinită pe 
douăsprezece arcade, respectiv pe douăsprezece deschideri cuplate, elementul portant fiind în parte 
zidurile şi bolțile ambulatoriului. Zidăria groasă exterioară a bolţii inel este completată cu nişe 
abside în grupuri de trei între cele două uşi şi cele două abside largi. Intrarea era făcută printr-un 
vestibul cu un hemiciclu la capăt, întreaga clădire fiind iniţial înconjurată de colonade circulare. În 
anul ulterior terminării lucrărilor la Sf. Constanza a început lucrul la Anastasis din Ierusalim. 
Aceasta era de asemenea o clădire circulară ridicată peste Sfânta Sepulchre şi acoperită cu un 


acoperiş din lemn, parte a cercului interior fiind lăsată liberă. 


N m 

Timpanul central este sprijinit pe douăsprezece coloane şi închis în continuare pe douăzeci şi opt 
coloane ce sunt intersectate de patru aripi cu colonade. Această schemă a fost reprodusă în 
Moscheea lui Omar, ridicată între anii 688-91 pe Muntele Moriah, pe amplasamentul templului 
evreiesc. Deşi a fost fondat de un calif arab pentru a conserva piatra de pe care Mohammed a 
început călătoria sa către ceruri — intenția memorială este iarăşi evidentă — a fost inspirat direct din 
munca artiştilor constantinieni, neexistând dubiu că cei responsabili pentru creaţia sa erau bizantini. 
Este probabil ca acoperişul să fi fost iniţial deschis spre centru, ca şi în cazul bisericii Ascension al 
cărei scop era aproape similar dar a fost prevăzută ulterior cu un dom din lemn. Acest tip de clădire 
centrată era incapabilă de dezvoltare ulterioară dar a o părăsi ridică o problemă imediată la cum să 
se unească domul circular cu un alt tip de suport. Încercarea iniţială a fost să se folosească o bază 
octogonală şi cum unghiurile interioare ale acestei figuri lasă relativ puţin spaţiu pentru conectare, 
problema nu a fost prea dificilă. 


Domul suprapus pe octogon era o formă populară pentru baptisserii, unul din exemplele timpurii, 
ridicat de Constantin — San Giovanni din Fonte la Roma — cuprinde un octogon în cadrul altui 
octogon. Figura centrală este construită din opt coloane mari pe care sprijină arhitrava, la rându-i 
sprijinind opt coloane mai mici ce sprijină timpanul. Acelaşi plan a fost adoptat de arhitecţii lui 
Constantin pentru bisericile Sfinţii Apostoli din Constantinopol şi Nativităţii din Bethleem, deşi 
ambele erau comemorative, bazilici rectangulare erau adăugate pentru desfăşurarea _liturghiilor. 
Ulterior, planul octogonal a fost introdus în practica congregaţiei. Dispus liber în centrul incintei 
rectangulare, acoperişul este sprijinit pe un inel octogonal compus din opt stâlpi şi paisprezece 
coloane, şase coloane fiind amplasate între stâlpi, exceptând frontalul. La celelalte trei puncte 
principale, există uşi în peretele octogonal. O latură a octogonului este ocupată de un arc triumfal, ce 
este flancat de două camere adiacente cu accese oblice chiar pe lângă absidă. Interiorul este construit 
din cărămidă, dar pare probabil ca a fost inițial un dom din zidărie purtat de un octogon din stâlpi şi 
arce. Capătul estic al octogonului a fost înlocuit de o absidă şi două sacristii ce sunt cuprinse de trei 


laturi ale unui dreptunghi format din zidul estic şi prelungirea către est ale laturilor nordice şi sudice. 


Forma exterioară este un dreptunghi al cărui capăt estic este format din două camere adiacente cu o 
bema între ele. Dinspre bema se deschide o absidă semicirculară, poligonală la exterior. În interiorul 
pătratului la vest de sanctuar un octogon a fost creat prin tăierea unghiurilor interioare, în care au 
fost introduse nişe semicirculare şi în cadrul acestui octogon mare, un octogon mai mic a fost 


generat de opt stâlpi ce suportă arcele. 


Domul este relativ uşor, fiind construit din teracotă în spirală, metodă ce reduce considerabil 
greutatea. Deschiderile ferestrelor arcuite ajută la concentrarea eforturilor spre stâlpi, ce sunt 
sprijiniți de ziduri radiale extinse spre perimetru unde alți stâlpi preiau încărcările. Aceste ziduri 
radiale, ce sunt penetraţi deasupra şi sub arce permit libera circulaţie în jurul galeriilor şi sunt destul 


de adecvate să menţină stabilitatea clădirii. Astfel, nişele pe lângă faptul că ajută la distribuirea 

încărcărilor şi creşterea rigidităţii la torsiune nu sunt esenţiale, iar dacă s-ar omite, echilibrul general 


nu s-ar modifica. 


Al treilea şi cel mai important expedient adoptat pentru efectuarea tranziţiei de la pătrat la cerc a fost 
pandantivul. Pandantivul este un triunghi sferic ce completează deschiderile între arcele ce suportă 
domul. Baza sa se curbează către sus şi înainte până când unghiurile întâlnesc cele două pandantive 
vecine. Într-o etapă iniţială, pandantivul şi domul formau un întreg continuu, o boltă; mai târziu 
pandantivul a devenit un element independent, suprafaţa circulară superioară intersectându-se cu un 
inel de zidărie pe care domul era amplasat. Exemplul excelent de bazilică cu dom este Sf. Sofia din 


Constantinopol. 


Marele dom, ce seamănă cu „cerurile înălțătoare” are 30 metri în diametru. Împarte cu două semi- 
domuri cei patru stâlpi masivi pe care sprijină. Spre nord şi sud domul este încastrat de două arce 
solide, prevăzute cu ferestre, spaţiul dintre arce fiind umplut cu pandantive de unde conform 
nevoilor, arcele se încovoaie unul spre celălalt. Cele patru triunghiuri se întind până se unesc 
deasupra coroanei fiecărui arc. Nava este flancată de coloane din marmură tesaloniană, patru pe 
nivelul inferior şi şase pe nivelul superior, galeria femeilor gynaeceum separându-le de celelalte 


camere, întreaga clădire fiind închisă într-un pătrat rupt de absidă la capătul estic. 


Este evident că scopul precis al lui Anthemius şi Isidore este să adapteze domul la schema 
fundamentală a bazilicii; existenţa vastului atrium în faţa bisericii este un exemplu în această 
privinţă. În timp ce domul centrat domină prin axa verticală, bazilica amplifică axa orizontală. În 
cazul Sf. Sofia îmbinarea semi-domurilor cu domul central prin suprafeţele sferice ale pandantivilor 
pentru a produce efectul de dom lung eliptic şi eliminarea unui timpan a oferit spaţiu. În acelaşi 
timp a conservat perspectiva orizontală ce se potrivea atât de bine cu activitățile liturgice. Nu s-a 
făcut nici o încercare totuşi de către arhitecţii ulteriori de a imita acest plan magnific, şi tipul ce 


ulterior a devenit normă în est nu a fost bazilica cu dom ci biserica cruciformă în care caz erau două 


forme principale: crucea liberă şi crucea înscrisă. 

Fig. 2. 59 Aspect interior cupole 


Domul poate sprijini fie pe doi stâlpi şi pe absidă fie pe patru stâlpi centrali — cu sau fără o 
deschidere suplimentară înspre braţul estic. Originea acestui plan a fost foarte dezbătută şi s-a 
sugerat că crucea în pătrat a derivat din bazilica cu dom şi pandantivi. Pentru că arcele din nordul şi 
sudul domului central s-au dovedit improprii încărcărilor, au fost prelungite ca bolți spre zidurile 
exterioare, astfel formând bazilica cruce-dom. Galeriile au fost apoi eliminate, consecvent camerele 
fiind coborâte şi nava a fost scurtată pentru a reproduce crucea. În cel mai bun caz, aceasta rămâne 
o teorie nefondată din moment ce datarea bazilicii cu dom este incertă şi nici o formă de tranziţie nu 
există, exceptând bazilica cruce-dom. Influențele monumentelor funerare şi mai ales dezvoltării 
cultelor sfinţilor au fost responsabile pentru generarea de clădiri de tip. În timp ce în vest bazilica cu 
al său confessio a fost în continuare utilizată pentru multe secole, abia biserica cruce în pătrat a fost 
cea care în final a fost forma consacrată a bisericii pentru Ortodoxismul Estic, şi a fost conservată 
de-a lungul secolelor de către era bizantină până când în perioada renascentistă a trecut Mediterana 


în Italia şi mai departe. 


Arhetipul structural şi formal al bisericii creştine este tipul bazilical. Componentele esenţiale ale 
acestui stil materializate în împărțirea funcțională în trei părți principale şi sistemul structural 
marcat de arce în diverse ipostaze şi combinaţii se vor transmite şi vor influenţa evoluţia stilurilor 
ulterioare. Dacă în apus tipul bazilical se păstrează până în sec. al IX-lea în forma sa iniţială când 
din el se dezvolta goticul, în răsărit încă din sec. al IV-lea primele bazilici cu cupole sunt înlocuite 
de stilul bizantin. Bazilicile publice formate din una, trei sau chiar cinci nave sau naosuri despărțite 


între ele prin rânduri de coloane corespunzătoare în secţiune articulării acestora erau legate la partea 

superioară prin arcuri longitudinale — arhivolte — ce preluau încărcările structurale ale tavanului 
contracarate de grinzi orizontale — arhitrave — din lemn sau piatră pentru împingerile laterale ale 
zidurilor de închidere. Coloana independentă sau angajată fig. 2.60, era elementul esențial al 
sistemului structural care a căpătat în timp şi o valoare estetică şi stilistică tradusă prin cele trei 


ordine — ionic, doric şi corintic — ale artei clasice. 


Fig. 2. 60 Diverse tipuri de coloane libere sau angajate 


Executate cu precădere din marmură, coloanele erau compuse din soclu, stilobat şi capitel, într-o 
perfectă legătură cu modul de transmitere a sarcinilor structurale din arce în fundație. Bazilicile 
mari aveau şi structura pe măsura capabilă să susţină zidurile greoaie şi în acest caz coloanele erau 
înlocuite de pilaştri de piatră cu secţiune pătrată. Elementele structurale erau decorate variat de la 
basoreliefuri pentru coloane şi arce până la frescă şi mozaicuri pentru pereţi. Arcul ca formă 
structurală îşi are originea în Persia aşa că adoptarea lui la bazilicile orientale s-a făcut firesc în 
cheie tradițională. Şarpanta şi plafonul drept al primelor bazilici au fost înlocuite cu bolți 
semicilindrice şi cupole la intersecţia lor ca forme particulare de punere în operă a arcului. Planul 
central spre care tinde organizarea compoziţională a bisericilor se organizează în jurul naosului de 
formă pătrată. Trecerea de la planul pătrat la cel circular ca bază a cupolei sau bolţii se face prin 
suprafeţe plate sau sferice — trompe de colţ sau pandantivi — variante spaţial — structurale ale 


arcului, în buna tradiție mesopotamiană.[95) 


Piatra este materialul predilect pentru astfel de structuri dar şi cărămida bine arsă de origine 
egipteană. Centralizarea spaţială duce la dispariția atriumului şi chiar a nartexului şi la o nouă 
împărţire interioară în sensul lăţimii prin intermediul arcelor transversale. Închiderea în boltă duce 
deseori la înlocuirea coloanelor subțiri cu pilaştri groşi de zidărie de secţiune pătrată mult mai 
rezistenți dar şi inestetici în prima treaptă. Aceiaşi cauză o are şi încadrarea planimetrică a absidei 
altarului într-un pătrat pentru preluarea împingerilor, lucru ce diminuează din armonia volumetrică. 
Bazilicile apusene rămân consecvente planului longitudinal şi structurii bazilicale suple şi 
armonioase cu galerii deasupra navelor laterale şi frescă pe faţada principală, fiind cel mai răspândit 
tip bazilical până în sec. al XIII-lea. Lungimea excesivă a planului şi îngustimea sa este contracarată 
după secolul al V-lea de o navă transversală în dreptul chorului numită transept ce transformă 
planul în cruce latină. Intersecţia celor două nave este marcată de o arcadă deasupra căreia se 
dezvoltă un turn ce echilibrează şi accentuează volumetria noilor bazilici elenistice. Absida se 


amplifică prin apariţia unor cripte funerare — confesio — sub altar cu acces din naos ceea ce face să 

dispară unitatea spaţială din interior ce se compensează prin mutarea accentului pe verticala 
turnului. Navele sunt despărțite între ele prin balustrade de lemn ori piatră fixate între coloane 
pentru separarea credincioşilor după poziţia socială. Dezvoltarea tipului bazilical este însoţită de o 
amplificare structurală prin combinarea unor elemente strict funcţionale în diverse formule stilistice. 


Lăsate la vedere, volutele echilibrului static se dezvoltă organic într-un estetism structuralist. 


2.4.2 Constructorii bizantini - arhitecţi şi vătafi 


Constructorii marilor monumente ale arhitecturii bizantine sunt de cele mai multe ori figuri 
anonime, care nu apar în analele istorice. Mult mai multe se cunosc despre vătafii lor deoarece 
textele abundă în detalii referitoare la persoana lor. Istoricii pot, câteodată, să reconstruiască 
personalitățile vătafilor chiar dacă contribuţiile acestora la studiul arhitecturii nu sunt foarte clare. 
Totuşi, textele despre arhitectura bizantină tind să pună accentul pe vătafi, deoarece aceştia sunt 
însuşi subiectul. În schimb acestea nu ne spun aproape nimic despre construcţia în sine, sau despre 
constructor, metoda de lucru, sau procesul construcţiei. Ca multe alte aspecte ale artei bizantine, 
conectarea textului de artefact este un proces laborios. 


Perioada creştină timpurie a lăsat în urmă câteva informaţii despre arhitecţi — destul pentru a stabili 
faptul că practicile romane au fost continuate poate până târziu în secolul al VII-lea. Spre exemplu, 
în secolul al VI-lea, Cassiodorus ne oferă următoarea formulă pentru arhitectul unui palat:[48] 
„Când vrem să ne construim un oraş, un fort, sau un cvartal, ar trebui să ne bazăm ca tu să-ţi 
exprimi ideile pe hârtie. Constructorul pereților, cioplitorul marmurei, turnătorul bronzului, 
constructorul bolților, tencuitorul, mozaicarul, toţi vin la tine pentru ordine, şi se aşteaptă ca tu să 
ai un răspuns înţelept pentru fiecare.” Arhitectul este sfătuit să „studieze Euclid — să-i memoreze 
bine diagramele, să studieze Arhimede şi Metrobius. ” Toate acestea sugerează că un bun arhitect 
din perioada creştină timpurie era atât bine instruit cât şi bine văzut, şi că urma aceleaşi trepte de 
educaţie pe care Vitruvius le-a indicat în secolul I î.Hr. În literatura dintre secolele al IV-lea şi al 
VII-lea, arhitecţii sunt lăudaţi, nume sunt înregistrate, iar arhitectul pare să fi dobândit un anumit 
statut social. Spre exemplu, Anthemius şi Isidor, arhitecţii Hagiei Sofia din Constantinopol, erau 
oameni cu statut, echivalenți ai profesorilor universitari, cu acces direct la împărat. Constructorii 
sunt rar menţionaţi cu nume în texte şi inscripţii, iar atunci când sunt numiţi, este de obicei un 
detaliu accidental într-un text care are cu totul alt scop. Unele istorii şi hagiografii, oferă informaţii 
despre arhitectură, dar metodele arhitecturale sunt greu de determinat din dovezi scrise. Structura 
clădirii pare să se piardă printre ornamentația bogată şi detalii. La fel, cei responsabili pentru 


construcție par să fi dispărut şi ei. 


În general textul pune accentul pe dreapta domnie a basileului, în timp ce discuţia despre arhitectură 


pune accentul pe smerenia lui şi reînnoirea imperiului. „Intre pornirile sale războinice pe care 

adesea, pentru binele supușilor lui, le direcțţiona spre un scop bun ca un preşedinte al concursurilor 
atletice, împăratul, iubitor de Hristos, basileul, printr-o grijă continuă şi o aprovizionare 
permanentă cu toate lucrurile necesare, a ridicat din ruină multe biserici sfinte care fuseseră 
distruse de cutremure, sau erau pe cale de prăbuşire, iar pe lângă soliditatea le-a oferit şi o nouă 
frumuseţe.” Hagiografia bizantină urmează un tipar similar, iar bisericile construite de sfinții 
bizantini sunt văzute ca manifestări fizice ale sacralităţii lor. De obicei, în astfel de descrieri, sfântul 
este cel care ia deciziile, fiind un fel de împletire între patron, constructor şi arhitect. Sfântul 
urmează autoritatea divină, asigurându-se că edificiul este construit în concordanţă cu planul lui 
Dumnezeu. Totuşi, cu foarte puţine excepţii, s-ar putea ca vătafilor să le fi lipsit cunoştinţele şi 
aptitudinile necesare construcţiilor, şi este posibil ca cel mai adesea contribuţia la produsul final să 
fi contat doar cu puţin mai mult decât stabilirea bugetului. Oricare ar fi fost contribuţia ei sau a lui, 
în final constructorii aveau responsabilitatea de a transforma dorinţele vătafilor în termeni 
arhitectural construibili. Vătafii precum Iustinian, ar fi putut oferi condiții speciale, un buget 


nelimitat şi poate câteva sugestii — dar constructorii făceau restul. 

Fig. 2. 61 Utilaje de construcţie, Libraria Vatican, Roma 


Până în secolul al VI-lea, şi poate puţin mai târziu, arhitectul era numit mechanikos sau 
mechanopoios, de obicei tradus ca „inginer”. Titulatura indică o educaţie academică vastă similară 
cu cea relatată de Vitruvius în timpurile romane. Anthemios şi Isidor, constructorii Hagiei Sofia, 


erau arhitecţi pe această tradiţie, cu puternice cunoştinţe teoretice. 


Isidor era profesor de geometrie şi mecanică şi specialist în operele lui Arhimede, Euclid şi Heron. 
Anthemios era matematician şi autor al câtorva tratate tehnice, printre care şi unul despre secţiunile 
conice. Pe de altă parte, un architekton al perioadei creştine timpurii, se pare că avea o educaţie 
tehnică temeinică, dar nu şi una academică, sau cunoştinţele teoretice precum mechanikos. Astfel, 
în perioada creştină timpurie, arhitectura ar fi putut să fie ori bazată pe teorie, ori bazată pe practică, 
depinzând de pregătirea arhitectului şef. După cum a fost formată arhitectura perioadei creştine 


timpurii, şi după cum au fost dezvoltate tipurile de construcţii, arhitectura bazată pe practică a 

stabilit standardele şi a oferit o sursă constantă de inspiraţie pentru funcţionarea atelierelor 
constructorilor. Inovaţiile bazate pe teorie au dus la noi concepte de design, noi sisteme ale 
detaliilor decorative, sau chiar noi sisteme structurale. Odată introduse, aceste aspecte au putut fi 


limitate şi adaptate de către alți constructori cu pregătire mai practică. 


În perioada ce a urmat schimbărilor sociale şi economice nu există nici un indiciu că arhitecţii ar fi 
căutat sau ar fi primit orice educaţie teoretică specială. Termenul de mechanikos nu mai era folosit. 
Cel care superviza construcţia putea fi numit un architekton, iar termenul pare să fi însemnat 
maistru constructor. Cartea Ceremoniilor din secolul al X-lea defineşte un architekton ca un 
„supraveghetor al procesului de construcție; şef al zidarilor,; cel care modelează ceva cu o grijă 
minuțioasă ”. Dar în acea perioadă termenul nu se mai folosea, iar oikodomos era folosit atât pentru 


maistru zidar cât şi pentru lucrătorii calificaţi. 


Termenii de maistor şi protomaistor sunt de asemenea folosiţi pentru maistru zidar sau pentru şeful 
unei bresle. Muncitorii calificați sau meşteşugarii erau numiţi technites, pe când muncitorii ne- 
calificaţi erau de obicei numiţi ergates. Apar şi alţi termeni, precum lithoxoos —pentru zidari (mai 


exact pentru lucrătorii în piatră) şi tekton sau leptourgos — pentru dulgheri. 


Până în secolul al X-lea termenii pentru dulgheri, zidari şi constructori şi-au pierdut înțelesurile 
distinctive şi au început să se folosească cu acelaşi sens.[37] Ulterior toată pregătirea 
constructorului era aparent învățată într-un atelier. În acel mediu conservator, un zidar învăţa 
metodele de construcţie a unui perete sau a unei bolți care fuseseră testate de-a lungul timpului şi 
care se dovedise a fi eficient. Metodologia design-ului era transmisă mai departe în aceeaşi manieră. 
Cu alte cuvinte, arhitectura din perioadele târzii era bazată mai mult pe practică decât pe teorie, iar 


acest lucru se datorează conservatorismului acelei perioade. 


După cum vedem şi în Basilika, codul de legi din perioada bizantină de mijloc, un şef, sau 
ergolabos, era intermediar între client şi muncitori. El primea şi împărțea salariile şi era responsabil 
cu aprovizionarea cu materiale de construcţii. Când găsim nume în documente bizantine, legate de 
un proiect de construcţie, este dificil de determinat rolul individului: era un constructor profesionist, 


un supraveghetor de proiect, sau poate un funcţionar civil. 


Se presupune că pe lângă un maistru zidar, un atelier de zidari avea un supraveghetor sau un fel de 
oficial care să se ocupe de finanţe şi de deciziile non-arhitecturale. Atunci când sunt menţionate 
nume, acestea reprezintă indivizi dintr-o parte superioară a structurii ierarhice dintr-un proiect de 
construcţii. Dar acelaşi tip de limbaj se poate identifica vătaful, reprezentanţi ai guvernării, sau şeful 
— sau chiar zidarul. Este posibil ca două roluri (cel de arhitect şi şef) să fi putut fi jucat de acelaşi 


individ, într-un proiect mic dar, în majoritatea proiectelor, era o anumită divizare a conducerii. 

În afară de câteva reguli care existau în organizaţiile de bresle, foarte puţin se cunoaşte despre 
activitatea sau constituirea atelierelor de constructori din perioada bizantină.. Cartea lui Eparch, din 


Cel puţin în secolele perioadei bizantine de mijloc, breslele erau o forță politică activă în 
Constantinopol. 


Fig. 2. 62 Tipuri de cuptoare de cărămidă bizantine - planuri 


Dezvoltarea unui nou tip de arhitectură bisericească a fost unul dintre numeroasele rezultate ale 
transformării radicale ale societăţii est mediteraneene, în perioada dintre sec. al VII-lea şi al IX-lea. 
Disputele dezlănţuite în aceasta perioadă au divizat şi în final au redefinit societatea bizantină. Unul 
dintre rezultatele victoriei Iconofile din 843, numit şi „triumful ortodoxiei”, a fost dezvoltarea unei 
teologii a imaginilor care a stabilit locul lor în venerarea bizantină, dar a şi vitregit dezvoltarea 


programului decorativ în biserica bizantină. 


Transformarea societăţii a avut şi multe alte manifestări. Perioada dintre secolele al VI-lea şi al IX- 
lea a fost martoră la declinul oraşelor, meseriilor şi comerţului, precum şi la un declin al populaţiei. 
În acelaşi timp, monarhismul a devenit o forță importantă în cadrul societăţii bizantine. Legat de 
transformarea demografică, autoritatea a trecut de la biserici mari, care fuseseră în jurisdicția 
episcopală, la fundaţii monahice mici, însoţite de o schimbare fundamentală în natura venerării. 
Ritualul Liturghiei din perioadele pre-iconoclastice s-a transformat într-o ceremonie mai apropiată 
şi mai centralizată în perioadele ulterioare. Structura şi simbolismul Liturghiei bizantine a încurajat 


dezvoltarea bisericii compacte în plan central cu dom. 

Robert Ousterhout selectează două texte vechi care evocă grija pentru detalii şi materiale folosite în 
execuţie. Primul text este un ekphrasis, o lucrare literară evocativă care, de obicei, descrie o operă 
de artă sau arhitectură şi se regăseşte în multe tipuri de literatură. Acest ekphrasis a fost scris în 
secolul al X-lea de împăratul Constantin al VII-lea Porphyrogennetos, iar subiectul este Nea 
Ekklesia (Noua Biserică) fig. 2.63, construită în 880 pe fundaţiile Marelui Palat din Constantinopol. 
Această biserica, ca o mireasă împodobită cu perle şi aur, cu argint strălucitor, cu o varietate de 
marmură de diverse nuanţe, cu „tesserae” de mozaic şi veştminte de mătase, el (Basil) a dăruit-o lui 
Hristos, Mirele nemuritor. Acoperişul, care constă din cinci domuri, străluceşte de aur şi este o 
splendoare cu frumoase imagini, ca de stele, iar pe dinafară este împodobit cu alamă, care pare de 
aur. Pereţii, pe ambele părți, sunt înfrumuseţaţi cu marmură în mai multe nuanţe, iar altarul este 


împodobit cu aur şi argint, pietre preţioase şi perle. 


Fig. 2. 63 Constantinopol, Nea Ekklesia, 876-880 [138] 


Bariera care separă altarul de navă, incluzând şi coloanele care fac legătura şi buiandrugul de 
deasupra lor; scaunele care sunt între şi treptele care sunt în faţa lor şi chiar mesele sfinte — toate 
acestea sunt acoperite cu argint suflat cu aur, cu pietre preţioase şi perle scumpe. Cât despre 
paviment, acesta pare să fie acoperit cu materiale mătăsoase, de meşteşug Sidonian: atât de mult a 
fost împodobit peste tot cu lespezi de marmură de diferite culori, mărginit de benzi mozaicate de 
diferite forme, toate acestea interacționând unele cu altele şi exaltând de eleganţă... Atât de multă 
atenţie s-a acordat interiorului bisericii. 


Cel de-al doilea text face parte dintr-un document legal, Inventarul aşa numitului palat al 
Botaniates. Este remarcabil prin descrierile sale, dar în acest context, prin funcția sa legală. 
Narează delapidarea unei proprietăți din Constantinopol care a aparţinut odată familiei Botaniates şi 
care a revenit Genovei in 1192. 


ASPECTE GENERALE CAPITOLUL 2 


Fig. 2. 64 Constantinopol, Poarta Chalki, 332-336 reconstrucţie 


„Biserica sfântă este boltită cu o singură absidă şi patru coloane — una este din marmură 
Bithyniana. Friza şi curba absidei sunt îmbrăcate cu marmură, la fel şi bolțile. Spațiile în formă 
de L de la vest sunt încrustate cu plăci Nikomediene, la fel şi cornişa. Deasupra sunt imagini din 


aur şi mozaic colorat, la fel cum sunt şi domul şi cele patru bolți — trei dintre ele cu ferestre. 


Partea cu altarul constă din patru stâlpi din marmură verde cu coliere din bronz, două balustrade 
perforate, un antablament din marmură, şi o tâmplă împodobită din lemn. Deasupra altarului, cu 
toate cele patru părţi drepte, este un ciborium care se sprijină pe patru coloane subţiri şi este 
încadrat de două balustrade, două grilaje cu uşi din zăbrele, şi ferestre. Deasupra uşii vestice 
este o icoană sculptată în marmură. Podeaua constă dintr-o împletire de lespezi verzi, opus 
sectile, şi o margine din marmură de Phlegmonousian. La sud este o extensie având o arcadă, 


decorată cu imagini cu o concă decorată cu mozaic. 


Divizarea lui se face prin trei coloane subţiri, cunoscut şi sub numele de Harmosphenion, şi un 
antablament din marmură. Cele două intrări au balustrade din marmură, iar cealaltă este închisă. 
Podeaua este din marmură albă, cu opus sectile şi rondele. Terasa exterioară semicirculară, care 
este erodată, are două coloane sub formă de trestie şi o podea din marmură. La nord există o 
extensie sub formă de arcadă, decorată cu imagini, o concă, care nu este închisă, şi o podea din 
marmură simplă. Divizarea spre vest se face prin coloane şi două balustrade cu uşi cu zăbrele şi 
două coloane sub formă de trestie, un grilaj, două grinzi şi ochiurile de geam care lipsesc din 


luminator.” 


Generaţii mai vechi de erudiţi au încercat să folosească aceste texte şi altele similare pentru a 
reconstrui numeroase opere de arhitectură. Cel puţin patru proiecte diferite au fost recomandate 
pentru Nea Eklesia, cu dispute în ceea ce priveşte poziţionarea domului şi a spaţiilor interioare. 
Pentru biserica Botaniates, cercetătorii sunt împărțiți: fie că avea abside laterale, fie capele 
laterale. Dar nici un text nu delimitează clar planul bisericii şi nici nu menţionează materialele 
de construcție. Ambele se concentrează asupra detaliilor, trăsăturilor decorative şi învelişului de 


suprafaţă. 

2.5 SPAŢIUL ECLEZIASTIC 


2.5.1 Măsura divină 


Scrierile duhovniceşti ale sfântului Maxim Mărturisitorului dezvăluie natura binară a bisericii prin 
cele două chipuri ale sale:[5] cosmosul şi sufletul. Ideile profunde despre prezenţa totului în părți ce 
face diferenţa dintre întregul organic şi suma părţilor fac din mystagogia sfântului un îndreptar al 
edificării ecleziastice bazat pe psihologia mistică ce anticipează sensul transcendent şi în egală 
măsură comunitar al vieţii spirituale. „Comentariile mistagogice” apar ca o necesitate istorică într-o 
perioadă când înțelesurile liturgice ale creştinismului se mai subînţeleg şi trebuie descifrate din 
simbolistica excesivă a ritualului. În acest context se impunea definirea unei norme obiective a 
simbolismului cosmic a templului creştin cu statut egal între celelalte componente liturgice. 
Demersul Sfântului Maxim a readus mistica creştină la misterul originar şi a pus practica construirii 
bisericilor la nivelul superior de cunoaştere. „Sfânta biserică este modelul şi imaginea lumii întregi 
compusă din esențe vizibile şi invizibile într-o unitate şi diversitate ca şi ea, într-o ordine binară 
fiind prin construcție un edificiu unitar, biserica reprezintă aceiaşi diversitate ca şi lumea, deoarece 


este împărțită în sanctuar şi naos”. 


Unitatea bisericii este dată de unitatea membrilor săi într-un cadru dedicat supus unor reguli de 
compoziţie inițiatice. Biserica sensibilă adică edificiul este una cu cea simbolică adică, cosmosul iar 
cele două părţi ale sale sunt acelaşi lucru în sensul că o parte este pentru cealaltă, prin coeziune ceea 
ce fiecare dintre ele este pentru ea însăşi: naosul este sanctuarul în potenţia, iar sanctuarul este 
naosul, în actu. Părțile bisericii edificiu şi sinaxa care se celebrează în ea au semnificaţii pe care 
spiritul le descoperă grație intuițiilor contemplative. Demersul mistagogic sau inițiatic în mistica 
creştină al Sfântului Maxim descoperă o inepuizabilă diversitate a semnificaţiilor spaţiului sacru 


datorită polivalenţei analogice sau de interpretare a scripturii postulată de sfinţii părinți. 


Biserica are o structură hristologic binară fiind o proiecţie a universului structurat tot binar în întregul 
lui astfel încât acesta „este un fel de biserică nefăcută de mâini omeneşti care este o înţelepciune 
relevată de cea făcută de mâini omeneşti”. Conceptual această dualitate a fost formulată prima dată de 
profetul lezechiel la care cosmosul are drept sanctuar lumea puterilor cereşti iar ca naos lumea 
sensibilă iar lucrarea lor are acelaşi scop.[83] Polivalenţa simbolistică a Sfântului Maxim permite 
bisericii să fie în paralel şi „o imagine perfectă a lumii sensibile” reprezentată de sufletul uman 
deoarece acesta „are ca boltă cerească divinul sanctuar şi ca pământ frumuseţea naosului”. 
Demonstrația sofisticată pe care o face Mărturisitorul ne arată ca o simbolistică limitat doar la lumea 
sensibilă îşi pierde sensul cosmic deoarece universul este divizat într-o lume noestică şi necorporală şi 
una sensibilă şi corporală. Distincția şi unitatea acestor două părţi ale creaţiei este, după cum afirmă 


N. Ozolin, obiectul principal al contemplaţiei simbolice care presupune la rândul ei o ştiinţă spirituală. 

Raportul dintre interpretarea simbolică a bisericii şi formele arhitecturii concrete contemporane, 
Sfântului Maxim se rezumă la o matrice formală compusă dintr-un naos prismatic şi un sanctuar 
absidat. El nu face trimitere nici la marile biserici cu cupola care se pretează simbolisticii, nici la 
nenumăratele bazilici risipite în imperiu ci încearcă să construiască un model iconic, abstract şi 
minimal, de locaş creştin. Absida este o semiboltă şi prefigurează cerul încă din perioada 
precreştină astfel că preluarea ei în structura bazilicală s-a transformat într-un vector spațiul apus — 
răsărit, adăugând edificiului dimensiunea timpului şi a istoriei. Sfântul Maxim ignoră în stil bizantin 
dinamica timpului în favoarea unui simbolism spaţial prin suprapunerea axului lume sensibilă — 
lume divină cu cel orizontal naos — sanctuar şi înlocuieşte progresia lineară în timp cu interacţiunea 
unei lumi duale a cărei unitate versus diversitate reflectă stabilitatea şi statica edificiului. Acest 
adevăr era deja vizibil în epocă prin marile biserici ridicate de Iustinian — Sf. Sergiu şi Bachus, Sf. 


Apostoli sau Sf. Irina la Constantinopol şi San Vitale la Ravenna fig. 2.65 


Fig. 2. 65 Basilica San Vitale - Ravenna 


Toposul creştin exprimat printr-un cub — pământul — cu o cupolă — cerul — deasupra juxtapune 
axului orizontal pe cel vertical şi transformă edificiu — i.e. Sf. Sofia din Edesa — într-un 
microcosmos dual. Acest concept îşi găseşte desăvârşirea în marea biserică a lui Hristos, Sf. Sofia 
din Constantinopol construită de Artemios din Tralles şi Isidor din Milet la porunca bazileului 
Justinian. Planimetria ei este de bazilică cu trei naosuri, unul circular central supralărgit în sens 
longitudinal de două abside, acoperit de o cupolă nemaivăzută flancată de doua semicalote. 
Dispunerea armonioasă a cupolei şi a semicupolelor produce efectul de spațiu nedefinit asemeni 
bolţii cereşti. Acest arhetip al simbolismului cosmic exprimat în zidirea Sf. Sofia devine normă din 


secolul al IX-lea în Bizanţ, fără a mai atinge dimensiunile ei, urmărindu-se ca indiferent de 

combinaţiile geometrice din interior să se respecte formula volumetrică consacrată la 
Constantinopol. Sf. Maxim Mărturisitorul nu scrie concret despre bisericile contemporane dar îl 
inspiră în a anticipa o schemă ulterioară care translează axa orizontală pe verticală aplicată 


bisericilor cu plan central peste care se înalță cupolele cereşti. 


Arhitectura ecleziastică presupune înaintea oricărui demers creator o aprofundare şi acomodare cu 
tradiţia în spiritul şi sensul dat de genius loci. Libertatea de creaţie arhitecturală se manifestă plenar 
numai în interiorul tradiţiei bisericii creştine şi doar cunoaşterea acesteia şi a istoriei care a generat- 
o dublată de smerenia impusă de sacralitatea programului poate structura actul creator. Modul cum 
a evoluat în timp o anumită schemă compoziţională ne ajută să discernem între hazardul 
conjunctural al formei arhitecturale şi structura rezultată din conţinutul imuabil al cultului creştin. 
Tradiția eclesială a moştenirii bizantine trebuie pătrunsă şi trăită cu evlavie pentru a-i redescoperi 
progresiv din interior componentele perene care se ascund sub bogata varietate a formelor 
arhitecturale concrete ce exprimă esenţa cultului ortodox. Intrarea într-un locaş de cult trebuie să fie 
însoţită de sentimentul depeizării, sentimentul că părăseşti o lume şi pătrunzi în alta, iar această 


trăire este dată de lumina, forma şi structura interiorului. 


Lumina interioară, dirijată şi filtrată de ferestrele dispuse după reguli precise, transmite o stare de 
pace şi împlinire de negăsit în exterior. Forma spaţiului liturgic modelat şi protejat de curbura 
zidăriei este unică iar structura configurată în bolți şi cupole ce defineşte această incintă este 
purtătoarea mesajului christic. Proiectarea unei biserici se rezumă la trei concepte minimale: modul 
tradițional de organizare a spaţiului liturgic, simplitate în proporții şi înscrierea armonioasă în 
context. Dar dincolo de aceste reguli proprii cultului creştin în general sunt câteva componente 
fundamentale şi permanente care dau în particular esenţa cultului ortodox. Arhitectura bisericească 
citită în cheie liturgică distinge funcţionalul de simbolic fără a le separa şi cu atât mai puţin 
contrapune. Vechiul Testament îşi găseşte împlinirea în cadrul construit al sinagogii iar moştenirea 
acesteia în creştinismul care-i succede se regăseşte nu numai în liturgica bizantină de origine siro- 


palestiniană dar şi în simbolistica spaţiului de cult. 


Tradiţia ebraică se focalizează pe tronul lui Moise metamofozat în bema creştină şi arcada sau 
tabernacolul legii ascuns după o perdea având în faţă menora devenit altar. Biserica creştină şi în 
special cea ortodoxă depozitară a principiilor de organizare veterotestamentară are în sistemul său 
funcţional elemente de sorginte precreştină cum ar fi: orientarea spre răsărit a altarului îşi are 
corespondenţa în direcţia de rugă a evereilor, către Ierusalim adică acolo de unde Fiul omului va 
veni în timpul parusiei; tronul lui Moise înconjurat de scaunele patriarhilor devine cathedra din 
sintron; amvonul îşi are originea în bema unde se citea din profeţi dar simbolizează, prin poziţia sa, 
locul foişorului din momentul euharistiei şi în sfârşit arcada ca prezenţă sacramentală datorită 
scripturilor va fi prelevată în biserica creştină de masa altarului. Moştenirea iudaică este completată 


în epoca preiconoclastă cu capela prothesis din care se dezvoltă ulterior proscomidia şi templonul 

sau tâmpla din care se va dezvolta iconostasul. Capela prothesis de formă absidată se afla iniţial în 
extremitatea răsăriteană la nord ori sud de altar şi era o entitate autonomă în care se desfăşura 
ritualul euharistic în mod public. După secolul al VII-lea acest ritual este rezervat ințiaților şi în 
consecință capela devenită proscomidie devine doar o anexă a altarului pe latura nordică fără un 
aport volumetric relevant. Intimizarea actului liturgic va genera şi o delimitare materială a altarului 
de naos iar prima manifestare a acestui proces va fi vălul ca tipos christic urmat de cele 12 coloane 
din bazilica Sfântului Mormânt, colonada cu arhitrava de la Sf. Petru din Roma sau cea de la Sf. 
Sofia din Constantinopol. 


Dezvoltarea barierei în jurul altarului devine din ce în ce mai explicită găsindu-şi împlinirea în 
iconostas ca o interfaţă între temporal şi etern iar împodobirea acestuia cu icoane articulează cele 
două spaţii şi relevă taina euharistică. Iconostasul este perceput ca vălul care în loc să separe, uneşte 
lumea cerească de cea pământească într-o ființă duală precum trupul lui Hristos. Din perspectiva 
istorică bariera altarului se va transforma într-un ecran de icoane în răsărit şi va dispărea în apus. 
Simbolistica formei bazilicale cu linia de forță vest-est este una temporală redată explicit în 
interpretarea tripartită a bisericii bizantine: nartex = Vechiul Testament, naos = Noul 
Testament, altar = Veacul ce va veni. Axa verticală ce intersectează orizontala în naos este 
încununată de cupola ca receptacol de lumină şi din acest motiv simbolistica sa este una spaţială. 
Matricea formală a edificiului de cult creştin se reduce la un cub cu o cupolă deasupra şi este 
imaginea simbolică a microcosmosului reprezentat de biserică aşa cum o găsim la Sfânta Sofia din 
Edessa a lui Iustinian şi folosită ca exemplu în pledoaria sa de Sfântul Maxim Mărturisitorul. Acest 
model a servit mai târziu edificării marii catedrale din Constantinopol care respectă planul bazilical 
cu trei nave cu accent pe cea centrală supralărgită şi având deasupra două semicupole ce susțin 
imensa cupolă sugerând cerul pe pământ. Ansamblul structural astfel alcătuit este pus în relație cu 
simbolismul său cosmic şi va deveni norma în edificarea ecleziastică începând cu secolul al IX-lea. 
Planul bazilical şi cupola sunt cele două componente definitorii ale arhitecturii ecleziastice în 
armonie liturgică cu dogma creştină şi reprezintă în modul cel mai fidel adevărul cultic al drumului 


de la întuneric spre lumină protejat de cerul pe pământ. 


Actualitatea arhitecturii bisericeşti contemporane rezidă în echilibrul dintre tradiție şi modernitate. 
Într-o epocă marcată de „moartea stilului” aşa cum numeşte contemporaneitatea Wiedle este cu 
greu de definit caracterul tradiţional al arhitecturii ortodoxe. Experienţa nefastă a neoclasicului 
aplicat în secolul al XIX-lea arhitecturii ecleziastice ne determină să remarcăm că tradiționalismul 
nu trebuie să se exprime prin imitarea unui stil istoric sau prin asamblarea mecanică a diverselor 
elemente stilistice. Tradiţionalismul contemporan constă într-un „funcționalism” liturgic determinat 
de câteva norme concrete ale ritului: orientarea altarului către răsărit, locuri dixe pentru lectură, 
iconostas unificator şi cupolă simbolizând dimensiunea cosmică a bisericii. Modernitatea 


arhitecturii ortodoxe este scutită în acest context tradiţional de iminenta apariţie a unui curent nou şi 


CAII 

constă tocmai în aplicarea cu discernământ a tradiţiei adaptată epocii moderne exprimată prin 
simplitatea şi sobrietatea formelor geometrice personalizate de tehnici şi materiale proprii fiecărei 
regiuni. Posibilităţile creative rămân deschise şi nelimitate atât timp cât formele geometrice cu 
valoare de simbol — arc, absidă, boltă, cupola — se exprimă într-o semantică recognoscibilă. 
Articularea volumelor pe o structură coerentă într-un registru proporţional nu este totuşi suficientă 
şi nu trebuie uitat că după arhitect vine iconograful care va exprima explicit ceea ce constructorul 
doar a sugerat prin formelor sale. 


Arhitectura ecleziastică este asociată arhitecturii bizantine deoarece în graniţele acestei culturi s-a 
dezvoltat stilul ce-i poartă numele ca un simbol al creştinismului instituţionalizat. Stilul bizantin 
este rodul contopirii artei clasice elenistice cu tradiția orientului într-un concept unitar de 
reprezentare a spaţiului sacru. Stilistica unitară este însoţită de o mare diversitate formală generată 
de un genius loci al fiecărei provincii imperiale ce şi-a adus contribuția la definirea stilului. Sinteza 
dintre tradiția greco-romană a desăvârşirii umane şi artele orientului are loc în Bizanţ, capitala 
creştinismului răsăritean, dând naştere unui stil unitar, organic şi armonios ce-i poartă numele. Arta 
edificării bizantine are destinul dramatic al lumii în care s-a născut şi anume imperiu bizantin cu 
măririle şi decăderile şi are la baza atât arta oficială a curții imperiale de tradiţie elenistică cât şi arta 
monastică, mai populară, dominată de modestia materialului pitoresc şi realism oriental. Zonele 
periferice ale imperiului modelează cu adevărat stilul bizantin prin influenţele eteroclite specifice 


marginalului. 


Asia Mică şi cu precădere Armenia, unde găsim prima fuziune dintre elenism şi orient în cheie 
creştină, este locul de naştere a bazilicii acoperite cu bolți şi cupola ca timp tranzitoriu de la stilul 
bazilical la cel bizantin. Cupola cu trompe de colţ de origine persană trece din Armenia în Anatolia 
unde meşterii locali transformă suprafeţele plate a trompelor în suprafeţe curbe sau pandativi ce fac 
trecerea planimetrică de la pătrat la cerc. Planul central specific bizantin îşi are originea în Asia 
Mică şi este la început hexagonal evoluând în octogon prin suprapunerea şi rotirea cu 90* a două 
pătrate. Altarul cu absida unică sau conică din tradiția elenistică este amplificat în Egipt prin 
flancarea lui cu două absidiole articulate prin pastoforii devenind ceea ce se numeşte în arta 
bizantină altar treflat sau triconc, normă inconfundabilă a simbolisticii planimetrice. Decorația 
interioară şi exterioară cu bogăţia sa cromatică, apetența pentru realism a scenelor domestice 
precum şi limbajul stilist predominant geometric evoluat din organic are o origine alexandrină şi 


siriană cu accente persane.[84] 


Cele trei mari influenţe culturale ce definesc stilul bizantin sunt prezente începând cu sec. al V-lea 
în edificiile de cult creştin — din Roma regăsim sistemul structural, al programelor monumentale 
articulat cu scara umană grecească şi decorat cu simţul măsurii în tehnica orientală. Complexitatea 
artei bizantine stă în puterea de sinteză şi regenerare a elenismului tributar urbanismului clar şi 


geometria planului arhitectural cu luxul oriental al jocului de arce, bolți şi cupole policrome. 

Geneza stilului bizantin prin transformarea bazilicii elenistice în una orientală cu plan central — 
rotund, cruciform sau octogonal — şi cupole, este în fapt un joc geometric al transformării sensului 
liniar al compoziţiei în limitele unei reţele de unghiuri şi linii drepte într-o combinaţie armonioasă 
de curbe şi contracurbe având la bază cercul, arcul de origine orientală ca element structural se 
supune cel mai bine acestui deziderat estetic compus din segmente de cercuri şi cercuri plane şi 
verticale. Spaţial, această tendinţă este o oportunitate pentru a amplifica acele zone ale bisericii în 
care funcțiunea simbolică este dominantă şi anume la altar sau naos. Arcul şi variantele sale 
verticale rezultate în urma rotirii sau translării — cupola şi bolta sau segmente ale acestora — precum 
şi replica sa orizontală — absida şi hemiciclu — folosit în tipul bazilical doar la altar şi colonadele 
interioare se regăsesc în noua configurație bizantină şi la zidurile laterale ale naosului şi la 
închiderea superioară. Tavanul plat sau în şarpantă este înlocuit de bolți cilindrice în leagăn — 
enberceau — în ambele direcţii intersectate în cruce prin intermediul arcelor dublouri şi amplificate 


pe verticală de calote hemisferice. 


Primele cupole ce acopereau zona centrală erau supradimensionate din dorința de a transfera 
interesul compozițional din altarul exclusivist în nartică — nava sau naosul - “turmei” creştine. 
Calota centrală cu încărcătura sa simbolică devine în sens semiotic "cerul pe pământ” ce apară şi 
ocroteşte credincioşii. „Fiecare biserică este un centru cosmic ce reproduce structura internă a 
universului — este Ierusalimul ceresc, corabia eshatologică, naosul peste care se înalță forma sferică 
a cupolei sintetizând unirea cercului cu pătratul, măsura şi cifrul ceresc al împărăției” — aşa vede D. 


Stăniloaie structura simbolică a bisericii din perspectiva Sfintei Scripturi.[25] 


Sarcina cupolei este preluată de ziduri sau coloane prin pandantivi sau trompe de colţ făcând o 
trecere pe cât de discretă, pe atât de organică structural de la pătrat prin octogon la cercul de la baza 
calotei. În Persia şi Mesopotamia cupola se sprijină pe patru coloane dispuse în careu legate la 
partea superioară cu arcuri, dar în Bizanţ această dispunere evoluează spre amplificarea spațială a 
naosului prin deplasarea până la dispariţie a pilaştrilor spre zidurile laterale. Vectorul vertical al 


dezvoltării spațiale sinonim cu cel al rugii în comuniune se amplifică prin micşorarea diametrului 


cercului de bază al cupolei şi transformarea lui într-un tambur cilindric ori poligonal din ce în ce 


Bazilicile cu plan alungit acuzau şesul longitudinal al parcurgerii rituale iar conca altarului 


concentra toată atenţia, făcând în consecinţă şi elementul major al compoziției. 

— transeptul sau chalcidicul — formând o cruce latină ori greacă după lungimea braţului vestic din 
care porneşte a treia dimensiune, cea spirituală, înspre cer. Simbolistica formală se schimbă odată 
cu schimbarea planului drept în plan cruciform, a spaţiului trinavat în unul uninavat precum cel 
primordial, al bisericii-navă în biserică-cruce. Turla peste naos întrerupe liniaritatea navei centrale 
ritmată de traveele egale ce cadențează parcursul vest-est spre altar şi impune o a doua axă 
compozițţională pe verticală. Cele două axe sunt într-un echilibru fragil datorat ambiguităţii 
perceperii spațiale a două entități egale până la apariţia celei de-a treia axă — nord-sud — 
perpendiculară pe prima. Locul de intersecţie al celor trei axe devine un axix mundi în jurul căruia 
gravitează întreaga compoziţie şi se structurează sistemul constructiv încărcat de expresivitate şi 
simbolism. Cele două axe orizontale se echilibrează odată cu scurtarea celei vest-est generând o 
cruce cu braţe egale — cruce greacă — caz în care axa verticală devine dominantă prin amploarea 
cupolei sau înălțimea turlei. Egalitatea braţelor duce la înscriere într-un pătrat a crucii, a cărui 
nucleu central format de cei patru pilaştri este înconjurat de patru travei egale şi alte patru de colţ 
ierarhizate după distanţa față de axul vertical. Acest ansamblu structural de arce cu o dinamică 
generată de simbolistica planimetrică şi expresivitatea volumetrică se numeşte biserica în cruce 
greacă înscrisă şi este sinonim cu civilizaţia cultică bizantină. Braţele egale fac vizibilă crucea doar 
la interior şi acoperiş dar prelungirea axei transversale dincolo de pătratul înscrierii va transfera 


expresivitatea cruciformă la volumetrie. 


Noua ierarhizare spaţială din longitudinală în central-transversală s-a suprapus peste o reconfigurare 
liturgică a ortodoxiei finalizată în secolul al X-lea. Ştiut fiind faptul că orice evoluţie formală a 
arhitecturii ecleziastice se interacționează cu evoluția canonică a cultului, ordonarea spaţiului 
interior a fost dictată de această legătură. Bisericile în cruce greacă înscrisă cu puncte libere de 
sprijin numite şi catolicoane suferă o intervenţie de ordin liturgic prin rotunjirea braţelor laterale în 
scopul adăpostirii corpurilor psalmodice devenite indispensabile în desfăşurarea ritualului. Se naşte 
astfel un ansamblu de trei abside — una a altarului mai importantă prin funcţie şi nu prin dimensiune 
şi două ale naosului care o susţin pe prima întâlnit prima oara la Marea Laura a Athosului în anul 
1000. Noul plan numit triconc ori trilobat după modul cum se articulează absidele prin intermediul 
pastoforiilor este o variantă a mai vechiului plan cruciform elaborat de Justinian în veacul al VI-lea 


în Țara Sfântă şi devenit ulterior emblematic pentru Bizanţ. 


Nevoia de spaţiu interior duce la găsirea unor soluţii constructive care să reducă până la dispariţie 
coloanele interioare prin adosarea lor la zidurile laterale. Revenirea la biserică cu nava unică aşa 
cum o găsim în primele secole creştine şi înlocuirea împărţirii transversale prin cea longitudinală 
delimitate clar în altar, naos şi pronaos prin pereţi este arhetipul bisericii creştine de rit ortodox. 
Răspândirea stilului bizantin în lumea creştină se face în etape istorice suferind evoluţii şi 
personalizări regionale dar rămânând unitar în esenţa sa compoziţional-structurală. Prima perioadă 


începe cu domnia lui Justinian — sec. al VI-lea — şi culminează cu construcţia bisericii Sf. Sofia din 


ASPECTE GENERALE CAPITOLUL 2 


Constantinopol ca simbol al teocraţiei bizantine. Aria de răspândire este restrânsă la marile oraşe ale 
imperiului din Grecia şi Italia iar topologic sunt bazilici cu cupola păstrând reminiscenţe ale stilului 
bazilical — galerii şi coloane — combinate cu planul central care rezolvă acoperirea cu cupolă. Al 
doilea val al răspândirii este marcat de criza inconoclastă — sec. VIII-IX — când arta creştină decade 


după care cunoaşte o înflorire sub domnia comnenilor până în veacul al XII-lea.[45] 


Stilul bizantin bine conturat se răspândeşte în această epocă în tot răsăritul creştin ca artă oficială, 
dar capătă particularităţi de la o zonă la alta sporindu-şi zestrea decorativă şi supleţea structurală. 
Armenia conservatoare păstrează crucea doar în plan iar cupolele sunt mici şi ascuţite sub şarpantă 
la fel ca arcele uşor aplatizate. Italia repune în drepturi stilul romanic care în combinaţie cu arta 
bizantină dă capodopere precum San Marco din Veneţia cu ale sale cinci cupole în transept. Arta 
bizantină ajunge în Serbia şi de aici în Ţările Române şi chiar în Rusia unde meşterii bizantini ridică 
biserici ce dăinuie şi astăzi. Dar Grecia rămâne totuşi centrul noii arte care este în veacul al XI-lea 
la apogeul stilistic al devenirii sale. Organizarea monahală şi principiile teologice autohtone sunt 
fermenţii acestei dezvoltări fără precedent. Planimetria bisericilor evoluează, chiar dacă ele sunt mai 
mici, de la cruce greacă către cea latină prin prelungirea braţului vestic făcând loc credincioşilor în 
pronaos, nartex sau chiar pridvor, dar şi a braţului răsăritean prin absida altarului flancată de 
absidele pastoforiilor. 


Planul athonit sau treflat se dezvoltă şi răspândeşte cu precădere în balcani şi Principatele dunărene 
ca formă locală a stilului bizantin - cupola de naos continuă să domine volumul prin supraînălţarea 
tamburului şi arcuirea continuu până la forma perfectă a semisferei, fiind însoţită de tot mai multe 
cupolete peste spațiile adiacente. Stâlpii interiori devin mai gracili iar arcele mai ample, în schimb 
apar contraforții exteriori ca o reacţie structuralistă la tendinţa de elansare volumetrică. 
Perfecţionarea meşteşugului de a pune în operă piatra şi cărămida la un loc generează mijloace 
decorative inedite pe elevația exterioară ce abundă în colonete şi rozete, împletituri, frize lombarde 
şi arcaturi ajurate. Ultimul val de răspândire a stilului bizantin se petrece după respingerea 
cruciaților până la căderea Bizanțului. Între cele două tragedii ce au marcat definitiv spiritul 
bizantin stilul oficial al ortodoxiei deja se răspândise în balcani şi începea să capete trăsături locale. 
Bisericile sârbeşti, valahe ori bulgăreşti sunt de mici dimensiuni, cu proporții armonioase şi 
decoraţii bogate la interior dar şi la exterior prin comparaţie cu bazilicile bizantine. Modelul adoptat 
este cel athonit cu altar triconc şi nartex cu clopotniţa precedat de portic romanic total acoperit cu 
bolți semicilindrice şi turle zvelte terminate în cupole. În Bizanţ se construiesc în continuare cele 
mai multe şi variate biserici de formă urbană sau monastică oferind lumii creştine imaginea unei 
culturi naturale şi complexe. Odată cu căderea Bizanțului această lume decade şi este asimilată în 
Constantinopol, transformată în provinciile balcanice sau conservată în enclavele creştine din 


Orient. 

Teologul, poetul şi publicistul Nichifor Crainic a fundamentat, pe baza unei solide argumentări 
filosofice şi culturologice, reperele teoretice ale esteticii sacrului.[69] Marele gânditor distingea în 
primul rând o artă sacră, destinată cultului, care „se conformează dogmei Bisericii şi simbolismelor 
ei rituale, a căror expresie hieratică devine”. În al doilea rând, o artă religioasă liberă „născută din 
spontaneitatea inspiraţiei”, a cărei dominantă reiese atât din obiectul tratat, cât şi din modul tratării, 
adică din „temperamentul şi credinţa subiectului care o creează”. În final o artă, în sensul universal 
al cuvântului ”ce nu are legătură directă cu sfera religioasă propriu-zisă”. „Şi totuşi, chiar această 
artă, când este realizată în puritatea inimii, are un aer oarecum religios. Michelangelo susține că 
arta, în general, este prin natura ei religioasă. [...] Fie că stăluceşte într-o temă religioasă, fie într-o 
temă cu totul indiferentă, puritatea, din moment ce există, are prin ea însăşi o semnificaţie 
metafizică şi un nimb spiritual dincolo de timp. Aparţinând numai esteticii, ea este totuşi ca o 


paralelă sensibilă a sfinţeniei”. 


Perspectivele teoretice asupra unei arte orientate spre Dumnezeu nu sunt apanajul Ortodoxiei, nici 
al modernităţii recente. Cu aproape două secole în urmă, marele poet american şi teoretician al 
romantismului, Edgar Alan Poe, exprima astfel setea omului de absolut: „Suntem mistuiţi de o sete 
ce nu se poate stinge [...] Această sete face parte din nemurirea omului. Ea este totodată o 
consecinţă şi un semn al existenţei lui fără sfârşit”. 


Zămislirea unor universuri proprii artistului, fără tangenţă cu realitatea palpabilă, este pe deplin 
justificată: la origine, este o imitatio Dei. Căci arta este cunoaştere şi — spre deosebire de ştiinţă — 
cunoaştere participativă: artistul — ca şi omul religios — intră în legătură empatică cu universul 


referinţelor sale, se lasă transformat de el, în timp ce îl transpune în materie. 


2.5.2 Dezvoltarea spaţiului eclezial 


În sens orizontal, spaţiul eclezial este unul clar direcționat şi a cărui orientare evidentă către Răsărit 
este o cutumă ce ni s-a transmis de la Sfinţii Apostoli. După Sfântul Maxim Mărturisitorul, unitatea 
cu Dumnezeu şi mersul către El sunt cele două coordonate ale oricărei realităţi create, iar biserica 
materială este o astfel de realitate. Această orientare a închinării a fost prezentă în viaţa creştină 


încă de la începuturi şi în consecinţă a determinat şi structura spaţiului eclezial. 


Chiar dacă în primele secole existau numeroase bazilici care aveau altarul îndreptat către Apus, 
aceasta se datora faptului că organizarea şi poziţionarea preotului în raport cu mulţimea 
credincioşilor era alta. La început clerul oficia cu faţa către credincioşi, astfel că în timp ce primii 
erau îndreptaţi către Răsărit, ultimii erau către Apus. Din secolele V şi VI a început schimbarea, în 
sensul că preoţii au început să slujească cu spatele la credincioşi, astfel că întreaga comunitate era 
îndreptată către Răsărit. Orice construcţie poate fi considerată a fi în nemişcare, căci omul este cel 


care imprimă viaţa, adică dinamism. Putem considera construcţia ca un element static şi viaţa ca un 

element dinamic. Organizarea planului precum şi formele plastice ale edificiului nu pot exista şi 
explica fără acest contrast fundamental, deoarece arta constructorilor vizează în primul rând să 
adapteze în mod adecvat un înveliş static la conţinutul său dinamic - omul, al cărui corp, spirit şi 
privire sunt în mişcare. Scopul mişcării este destinaţia. Din acest motiv, drumul a fost una din 
primele creaţii structurale. Există spaţii care prin însăşi structura lor cheamă şi îndeamnă la 


parcurgerea lor, cum ar fi spaţiile-cale, ce au caracteristic treimea: început, direcţie şi țintă. 


Pentru materializarea orientării spaţiului eclezial se impune găsirea unui vocabular structural 
anume, care să fie dinamic, în acest scop, constructorul creştin nu putea copia structurile spaţial- 
constructive specifice arhitecturii religioase greco-romane. Pentru greci nu există ideea de spaţiu 
interior, cât despre romani, de la care a fost împrumutată structura bazilicală, caracteristica lor 
spaţială era statică. În spaţiile dezvoltate pe plan circular şi dreptunghiular domină simetria, 
indiferentă la spaţiile învecinate de care o despart zidurile groase, o măreție dublu-axială, la scara 


inumană şi. monumentală. 


Forma dreptunghiulară a planului bisericilor, cerută de analogia făcută cu Arca lui Noe, se putea 
regăsi uşor în planurile bazilicale din Imperiul Roman. Numai că spaţiul respectiv, prin intrarea 
amplasată la jumătatea laturii lungi, nu imprimă o direcţie clară, iar ambiguitatea era amplificată şi 
de faptul că absidele erau amplasate simetric la capătul celor două laturi scurte ale basilicii. Dubla 
simetrie a spațiului basilical roman implică o nesiguranţă şi lipsa de fermitate a orientării. Prezenţa 
celor două abside la capetele axei longitudinale marca importanţa acesteia, dar nu sublinia existența 
vreunei orientări dominante, ci doar a unei axe dominante. Situaţia avea să se schimbe radical în 
cazul basilicii creştine, în cadrul căreia amplasarea intrării pe latura scurtă şi a absidei semicirculare 
pe latura opusă a condus la polarizarea atenţiei către spaţiul concav, aspect amplificat şi de 
profunzimea spaţiului. Încep să fie aplicate cele trei principii fundamentale ale compunerii spaţiale: 
accentuarea profunzimii, punerea în evidenţă a înălţimii şi unificarea unui spaţiu infinit. Tocmai 
accentuarea profunzimii ajunge să fie una din caracteristicile spaţiului eclezial, constituind una din 
coordonatele majore ale direcționării spaţiului, cea orizontală. Parcurgerea noului spaţiu era 
cadențată şi de ritmicitatea coloanelor ce străjuiau drumul de la intrare către absidă. În spaţiul 
creştin intervine astfel un element care amplifică direcționarea sugerată de organizarea spaţială, dar 


care nu aparţine orientării spaţiale ci celei spirituale. 


Proiectarea edificiilor monumentale a ţinut întotdeauna cont de prezenţa axei de simetrie. Axele de 
simetrie apar atât în plan cât şi în elevaţie, dar în cadrul fațadei nu contează decât axa verticală, 
deoarece aceasta reacţionează împotriva gravitaţiei. Acesta este motivul pentru care în plan estetic 
nu poate exista o axă orizontală de simetrie. În plus, alcătuirea omului este structurată după o axă de 
simetrie verticală, ca atare, omul caută regăsirea principiului compozițional care îi este specific. În 
structura planului, ambele axe, longitudinală şi transversală, imprimă edificiului stabilitate, şi de 


aceea o regăsim în programele ce reprezintă puterea oficială. Respectiva simetrie a fațadei se cerea 


[N i 

a fi susţinută în interior de o dispunere similară a încăperilor, fapt ce a împiedicat adesea optima 


desfăşurare a funcţiunii atunci când simetria capătă aspecte formale şi exagerări canonice. 


Epoca modernă a destructurat simetria în majoritatea programelor ce reprezintă puterea laică dar a 
rămas consecventă ca principiu activ în cadrul spaţiilor ecleziale. Motivele acestei consecvenţe se 
regăsesc în nevoia de a păstra echilibrul compozițional şi a fluxului circulaţiei, dar şi în conturarea, 
unei forme de simbolizare a stabilităţii şi tradiţiei în cadrul bisericii. Organizarea întregului spaţiu 
după axa de simetrie longitudinală este unul din principile spiritualităţii creştine numit şi calea de 
mijloc ce dă spaţiului liturgic legitimitate în celebrarea cultului. În proiectarea bisericilor bizantine 
este respectată ordonarea după axa de simetrie longitudinală, iar în situaţiile în care simetria este 
una relativă, iar nu absolută, este respectat un anume raport între masele constructive prin modul de 
alcătuire a structurii de rezistență. La majoritatea bisericilor, importanţa acestei „căi de mijloc" 
structurale este accentuată de amplasarea în ax a arcaturii de sub care se face accesul în pronaos sau 


naos. 


Lăcaşul de cult bizantin este imaginea arhetipală a spaţiului sinteză, cel care adună în sine 
diversitatea elementelor componente, neutralizând antagonismele şi armonizându-le într-un tot 
unitar. De aceea el imprimă, atunci când gestul nu este forţat, un sentiment de odihnă, specific 
spaţiului-popas, sentiment care este generat şi de forma structurală adecvată, de obicei centrală şi 
centrată. Spre deosebire de spaţiul-cale, spaţiul-popas se dezvoltă uniform şi în toate părţile pornind 
de la mijlocul ordonat geometric. Planul corpului central este un cerc, un pătrat sau un poligon cu 
laturile egale. Sistemul de boltire specific acestui spaţiu este cupola, iar lui i se alipesc spaţii 
secundare, orientate toate către centru şi prevăzute cu cupolete. Central este zona sacrului prin 
excelenţă, aceea a realităţii absolute şi asemenea ei toate celelalte simboluri se găsesc şi ele tot într- 
un centru. Chiar şi despre creaţie se spune că s-a efectuat plecându-se de la un centru. Pe de altă 
parte, o clădire dezvoltată simetric în jurul unui centru se poate comporta perfect la cutremure. De 
aceea şi bisericile de plan trilobat au fost concepute în jurul unui centru prin care trece aşa numita 
axis mundi. Există aşadar şi o bază filosofică pentru conformarea antiseismică a acestor clădiri 
reprezentative pentru arta construcţiilor. Având în vedere aceste semnificaţii simbolice ale centrului 
şi centralităţii, în vederea constituirii arhitecturale şi simbolice a cadrului liturgic au fost alese acele 
tipuri structurale care să imprime sentimentul de eclesia sau adunare în numele Pantocratorului 


figurat pe bolta centrală. 


În mod firesc, sentimentul de adunare poate fi sugerat printr-o organizare planimetrică, aparte — 
situaţie în care sunt adoptate structurile de tip central terminate în arc sau ansambluri de arce. 
Acelaşi sentiment de eclesia mai poate fi sugerat şi de prezenţa cupolei ca element structural 
dominant. Mai ales din prima perioadă a arhitecturii bizantine - şi Sf. Sofia, stă mărturie - structura 
concavă a cupolei la care se adaugă dimensiunile impresionante, concentra în sine tot spaţiul 


bisericii, imprimând, chiar şi unui spaţiu de tip bazilical, amprenta centralităţii. 

Aşadar, centralitatea spaţiului eclezial poate fi accentuată în cazul unei structuri constructive clare, 
care converge către elementul central - cupola sau turla, dominantă prin diametru ca în Valahia sau 
prin înălțime, ca în Moldova. În cazul cupolei sau turlei pe trompe de colţ, diametral poate fi mult 
mai mare — soluţie constructivă care, spre deosebire de sistemul turlei pe pandantivi, conduce către 
lărgirea şi eliberarea spațiului interior. Privită strict din punct de vedere compozițional sau 
constructiv, problema care se pune este de ordonare, dar mai ales de subordonare. În spiritualitatea 
creştină raporturile de subordonare dispar pentru a lăsa loc sinergiei, adică împreuna-lucrării, iar 
biserica — lăcaş este spaţiul care adună în sine elementele structural - constructive, nu 
subordonându-le, ci armonizându-le şi unificându-le sub cupolă. În arhitectura bizantină, 
predispoziția către centralitatea spaţiului s-a perpetuat prin structura sa caracteristică de formă 
cubică încoronată cu cupola. Dacă în ansamblul ei, construcţia era dreptunghiulară, încăperea 
centrală, naosul, păstra forma pătrată, sau în cazul în care era dreptunghiulară, raportul dintre 
lungime şi lăţime era foarte apropiat de 1/1. 


În unele situaţii dictate de evoluţii interne în spaţiul creştin ortodox, centralitatea şi claritatea 
spaţiului interior era greu de descifrat din pricina complicării structurii constructive chiar dacă 
efectul obţinut în exterior era deosebit în general, spaţiile adunate sunt şi centrate pe o direcţie, axa 
verticală, cel mai adesea amplificată de cupola sau turla ce se ridica deasupra. Forma lor 
planimetrică, concentrată în punctul central, reclama prezenţa unei direcţii care să elibereze energia 
condensată, direcţie care nu poate fi decât cea verticală. În analiza formelor geometrice se poate 
lesne constata o preferinţă către circularitate, unul din motive fiind acela că cercul se distinge prin 
echilibru perfect. Cu toate că prin centralitate planimetrică, spaţiul eclesial îndeamnă la odihnă, 
aceasta nu poate fi resimţită decât în planul orizontal, căci în cel vertical există tensiunea către 
punctul maxim. Factorul determinant în elansarea verticală 1-a constituit înălţarea cupolei prin 
introducerea turlei. Aceasta se diferențiază de cupolă prin aceea că are în plus un tambur cilindric 
sau poligonal, intercalat între baza pătrată desenată de proiecția orizontală a celor patru arce mari 


din naos şi calota sferică din vârf. 


Dacă de-a lungul timpului, dimensiunile bisericilor ortodoxe s-au micşorat, în schimb, efortul de a 
sublinia elansarea verticală s-a accentuat încă din perioada stefaniană. Tendinţa putea fi realizată 
prin supraînălțarea elementelor constructive ale spaţiului interior, în special cele ale naosului, graţie 
sistemului original de arce piezişe ce permitea în final o înjumătățire a dimensiunilor bazei. În acest 


caz şi proporţiile se schimbă echilibrându-se în sens vertical. 


Dacă în cazul bazilicilor cu cupolă, vârful acesteia era vizibil chiar de la intrare, în cazul bisericilor 
structurate în cruce greacă înscrisă, unghiul vizibilităţii cupolei se schimbă datorită turlei, obligând 
spectatorul să meargă până în centru şi să ridice capul. În schimb lumina pătrunde difuz fără a 
identifica sursa, sporind o dată în plus atmosfera mistică a spaţiului. În funcţie de sistemul de 


trecere de la planul circular al cupolei sau tamburului, la cel pătrat al naosului, elementul central 


E 

domină mai mult sau mai puţin spaţiul naosului, accentuând sau nu verticalitatea. În cazul cupolelor 
sau turlelor pe trompe de colţ, diametrul rezultat fiind mai mare, încăperea este de asemeni mai 
spațioasă, având însă în plan orizontal relativ aceeaşi extindere ca şi cea a cupolei, sentimentul de 
înălţare spre cer e dublat de cel de odihnă, generând un fel de stagnare, ceea ce reduce din dinamica 
verticală a spaţiului. Acelaşi aspect poate fi sesizat şi în cazul bisericilor în care trecerea de la planul 
circular al turlei la cel pătrat al naosului se face prin intermediul pandantivilor şi în care în locul 
turlei apare cupola. În cazul în care e preferată structura pe pandantivi, atunci diametrul turlei este 


mult mai mic, conducând şi la posibilitatea supraînălțării ei. 


Accentuarea verticalităţii spaţiului poate fi realizată prin folosirea turlei în loc de cupolă - sistem în 
care trecerea de la planul circular la cel pătrat se face prin intermediul pandantivilor - printr-o 
elansare a elementelor verticale sau prin supraînălţarea elementelor de rezistenţă ale naosului ziduri, 


pilieri, stâlpi sau mai rar coloane. 


2.5.3 Ştiinţă şi credinţă 


Țările Române se situează atât cultural cât şi spiritual pe o graniţă a civilizaţiei europene între cele 
două mari tradiţii creştine. Deşi de neam latin, românii au împărtăşit ortodoxismul fiind moştenitori 
ai culturii bizantine. În fiecare din provinciile româneşti a existat un set de influenţe din vecinătatea 


apropiată, atât în sfera perceperii cultului cât şi în practica edificării. 


În Transilvania, bisericile ortodoxe sunt un amestec bine dozat între tradiţia bizantină şi influenţele 
central europene. Primele edificii creştine apar aici în secolele XI - XIII pe plan central, dar într-o 
formulă volumetrică inedită, fără legătură cu Bizanțul şi folosind piatra din fostele temple romane. 
Lunga perioadă de interdicţie a bisericilor de zid a dus în Transilvania la apariţia şi cristalizarea 
meşteşugului edificării în lemn ca o sinteză între tradiția populară şi goticul cult. Bisericile din 
lemn, nu numai că au contopit cu rafinament elemente formale şi expresive din două tradiţii 
culturale diferite, dar ilustrează concomitent o perfectă adaptare a formei la sistemul constructiv, la 
calităţile fizice ale materialului şi la tehnicile de execuţie. 


În Valahia, influenţa bizantină este foarte puternică, venind din sudul Dunării cu o tipologie bine 
cristalizată în variate forme structurale — biserici în cruce greacă înscrisă de tip Constantinopolitan, 
biserici trilobate de influenţă sârbă, biserici-sală uninavate, cu cupole pe tamburul turlei. Sub lunga 
stăpânire otomană, au apărut o seamă de trăsături noi care personalizează arhitectura locului fără 


însă a modifica sistemul constructiv. 


În Moldova, prezenţa influențelor răsăritene s-a contopit fericit cu particularităţi formale din 
arhitectura transilvană, atingând un grad mare de originalitate şi independenţă stilistică. Direcţiile 


de dezvoltare originale s-au canalizat în principal spre o amplificare axială longitudinală a 

planimetriei, culminând cu arhitectura ştefaniană. Epoca lui Ştefan cel Mare a lăsat o arhitectură 
profund originală, caracterizată prin sistemul de boltire cu arce piezişe ce elansează turla, ritmează 
spaţiului interior prin succesiune de cupole, prin forma acoperişului, a pridvorului cu evoluţia sa 
între arc monumental şi ordonanță de arce. Tipologiile structurale moldovene, în special 
modalitățile de execuţie ale arcului şi varietatea lui stilistică vor influenţa decisiv în direcția 
conturării stilului naţional, arhitectura românească. În practica edificării, un rol însemnat îl are 
punerea în proporţii a clădirii, demers ce dezvăluie o abordare ştiinţifică a construcției, cu alte 
cuvinte existenţa unui proiect. În decursul istoriei regulile şi prescripţiile de punere în proporţie, 
derivate din legile naturale ale proporțiilor au fost adeseori amestecate intim cu cutume cu caracter 
meşteşugăresc menite să înlesnească efortul sau să concretizeze anumite dogme sau comandamente 


religioase, politice sau simbolice. 


Ca urmare, în foarte multe cazuri nu se mai poate face distincţie între regulile naturale şi celelalte 
decât printr-o analiză a naturii elementelor aritmetice şi geometrice folosite. Marea majoritate a 
monumentelor de arhitectură sunt construcţii religioase şi aparțin programului de cult ce a dominat 
istoria. La realizarea acestor edificii, constructorii au fost obligaţi să ţină seama de numeroase 
considerente teologice, în general cu valoare simbolică, pentru ca operele lor să se încadreze în 
sistemele cosmogonice ale religiei. Simbolismul religios şi teologia fac parte din programul 
architectural. Aşa se explică faptul că în regulile scrise sau orale obligatorii, la edificarea clădirilor 
de cult se constată o sinteza între dogma teologică şi condiţiile matematice, ceea ce le face realizări 
excepţionale căci reproduc la scară redusă armonia cosmică. Au existat numeroase întrepătrunderi 
şi influenţări reciproce, dar fiecare breaslă a interpretat legile naturale ale proporţiilor potrivit 
propriei psihologii şi tradiţii. O parte din regulile de punere în proporție folosite la proiectarea şi 
executarea edificiilor religioase au fost transpuse, adaptate şi aplicate şi la edificiile profane, 
rezultând astfel o estetică arhitecturală bazată pe simbolismul religios ce s-a păstrat până în 
Baroc.[88] 


Din Renaştere, edificiile de cult intră în declin metaforic, iar punerea în proporţie a fost înlocuită 
treptat de aplicaţia ştiinţifică şi culminând în prezent cu cea tehnică. Asistăm astăzi la o estetică 
arhitecturală dominată de modularea impusă de industrializare. Problema punerii în proporţie la 
bisericile româneşti nu s-a pus decât sporadic, dar cu siguranţă dincolo de aparenţe este un domeniu 


vast ce poate revela buna stăpânire a meşteşugului de către ziditorii acestora. 


În Valahia secolului XIV, găsim raporturi numerice simple în plan şi triunghiul echilateral în 
secţiune la Biserica San Nicoară, iar la Sfântul Nicolae Domnesc, crucea greacă înscrisă, atât în 
plan cât şi în spaţiu.[20] Acest procedeu de punere în proporție exprimă prin repetiţie - atât simbolul 
crucii, cât şi elementele geometrice specifice - pătratul în plan şi în secțiuni şi cubul în spaţiu - şi 
permite trecerea lesnicioasă prin intermediul, pandantivilor la tamburul turlei în vârful căreia 


tronează pe mica cupolă sferică, în "cer", Pantocreatorul. Cele trei dimensiuni sunt în raportul 


[N = 

1:2:N2, adică raportul dintre înălțime şi lăţime este identic cu raportul dintre lăţime şi lungime şi are 
valoarea 1:V 2. Aşadar, întregul volum al bisericii, aşezat pe pământ, este dimensionat pe baza 
valorii V2, adică pe baza ideii de pătrat peste care se înalță cercul tamburului turlei şi 
emisfera cupolei, dovadă că sistemul "cerc peste pătrat" într-un ritm recurent, aplicat de 
mii de ani în arhitectură pentru punerea în proporții a edificiilor monumentale, îşi găseşte în 
arhitectura românească o îmbinare ingenioasă cu crucea greacă, simbolul crucii. Uneori, 


crucea greacă se repetă în cadrul aceluiaşi monument, alăturat în naos şi pronaos, ca la Snagov. 


În mijlocul cubului format de crucea greacă se află un alt pătrat format de cei patru stâlpi ai careului, iar 
acest pătrat central se repetă şi în pronaos. Proiecțiile orizontale ale bolților nu se reduc la simple pătrate, ci 
sunt flancate de arc-dublouri sau bolți cilindrice, care fac trecerea la absida altarului şi la cele laterale. 
Începând cu secolul XV, fațadele bisericilor sunt împărţite în două registre, separate printr-un brâu care 
marchează la exterior nivelul naşterii bolților. Cele două registre sunt egale ca înălțime, dar par inegale 
datorită frizei decorative de sub streaşina ce reduce vizual registrul superior aşa încât cele din perioada 
feudală se înscrie într-un pătrat - posibil pătratul lui Vitruviu, fără a se şti dacă procedeul are semnificație 
simbolică sau una practică, rezultată dintr-un simţ intuitiv al structurii. Mai mult decât atât, a treia 
dimensiune, adică lățimea bisericii, se afla în raport de 1:N2, 1:1.5 sau 1: S cu latura pătratului. Micile 
aproximări faţă de această regulă se rezumă la înălțimea totală sau parțială a crucii din vârful turlei 
principale. 


Practica punerii în proporţie a generat modularea şi a introdus în arhitectură unitatea de măsură unică care 
prin repetare sau divizare să servească la dimensionarea părților sau a întregului, adică modulul. Termenii 
modul şi modulare au accepțiuni distincte fiindcă primul poate fi organic, cu rol proporțional, sau 
anorganic, ce serveşte dimensionarea materialelor de construcție, a elementelor de plan sau a elementelor 
de calcul. Cel de al doilea, modularea, creează ritm, adică juxtapunere ordonată de elemente identice, sau 
analoage, sau trecerea succesivă de la o formă la alta după o anumită regulă de recurenţă. Modul cum se 
face această punere în relaţie a formelor, poate duce la un raport armonios între părți numit euritmie. 
Vitruviu defineşte astfel euritmia: “euri/mia este înfățișarea plăcută şi aspectul proporționat în gruparea 
elementelor. Ea se obţine atunci când elementele clădirii se află într-un raport armonios între înălțime şi 
lățime şi între lăţime şi lungime şi în general atunci când părţile ei corespund proporției respective". Un 
excurs al materiei către spirit aşa cum parcurge modulul categoriile estetice poate fi sintetizat în vorbele lui 
Platon ” Nu se poate face o bună corelare între două lucruri fără un al treilea. Numai aşa se realizează o 


proporţie frumoasă".| 125] 


2.5.4 Punerea în proporţie 


Dintre poliedrele arhimediene, cuboctaedrul are douăsprezece circumferinţe, douăzeci şi patru de 
laturi (egale), paisprezece feţe din care opt sunt triunghiuri echilaterale şi şase pătrate. Acesta poate 

fi obţinut luând mijloacele laturilor unui cub sau a unui octaedru. Figura fig. 2.66 reprezintă această 


construcţie aplicată cubului. 


Fig. 2. 66 Cupola bizantină 


Cuboctaedru posedă proprietatea remarcabilă de a avea latura sa egală cu raza sferei circumscrise, şi 
corespunde din acest punct de vedere cu hexagonul regulat având proprietatea analogă în plan 
(latura sa egală cu raza cercului circumscris). Dacă se consideră sfera pe care el este circumscris, 
cele douăsprezece circumferinţe ale sale coincid cu cele trei hexagoane determinate de intersecțiile 
a trei mari cercuri înclinate la 60 unul față de altul. Cuboctoedrul joacă un rol important în 
cristalografie.[50] 


În arhitectură, el furnizează, cu sfera circumscrisă, epura unei cupole bizantine pe pandantive; 
circumferinţele cuboctoedrului coincid cu punctele de contact a şase cercuri tangente octogonului 
(înscrise în şase feţe pătrate a cubului generator); dacă se consideră jumătatea superioară a figurii, 
jumătăţile de cerc, reprezintă poziţia arcele cintrelor, calota sferică reprezintă domul, şi triunghiurile 
sferice pandantivele care (cea impusă de arhitectura Sf. Sofia) fac parte din aceiaşi sferă ca şi 
domul. 


Cum spune Spengler, arhitectura egipteană a constituit deja “un tratat mut al geometriei”, marea 
piramidă ne-a oferit un exemplu particular interesant în care, sub austeritatea volumului rezultat, sunt 
mascate, condensate, repliate, câteva construcţii caracteristice morfologiei a cinci corpuri platoniciene, 
cu proporţiile şi progresiile din care provin. Templele greceşti din contră protejează spre exterior 
claritatea marilor linii şi subtilitatea rafinată a geometriei lui Euclid şi Arhimede; ele exprimă pentru 
iniţiaţi, tot un sistem filozofic; armonia perfectă, unitatea organică a universului. Citându-l pe Valery: 
“Geometria greacă este acel model incoruptibil, nu numai model propus în toate cunoştinţele care vizau 
să fie perfecte, dar încă un model al intelectualităţii europene. Eu nu mă gândesc la arta clasică luând ca 


exemplu monumentele geometriei greceşti. Acestea sunt, temple destinate filozofilor” spune Lund. 

Romanii fiind urbanişti şi tehnicieni, nu au căutat proporţiile unui templu a simfoniilor inaccesibile 
profanilor, ci doar soluţii în arhitectură a problemelor civice sau economice de concepţiile lor 
politice, administrative şi sociale. Ei au adoptat la fel de bine coloanele, buiandrugul, arhitrava 
greacă ca şi vuta în bolta etruscă, domul ahemenidian spiritul lor tehnic a rămas prin lucrări 
inginereşti care vor rămâne pentru todeauna încorporate în arhitectură: cintru plin inspirat de arcul de 
descărcare a cărămizilor este cea mai evocatoare imagine a grandorii romane, ce o întrece pe cea a 
marmurei sau a porfirului, sau a domului din beton armat tumat monolit într-o formă care să suprime 
împingerile interioare. Această arhitectură a inginerilor a produs volume sincere cu funcțiunea lor şi 
independentă, iar anvergura planurilor este rezultantă a unei frumuseți monumentale. Mai târziu, în Bizanţ 
se întâlnesc claritatea matematicii greceşti şi misticismul cerebral a neo-platonicienilor şi a gnosticilor 
alexandrini: aceleaşi elemente, arcul şi domul, pe care Anthemius din Tralles le-a combinat cu cubul. 
Misterul divin şi volumul arhitectural fac ca structura Sf. Sofia să fie logică şi definitivă ca o teoremă de 
geometrie alexandrină desenată pe o sferă de cristal a cosmografiei Ptolemeiene. Epoca romană nu este o 
continuare a sincerităţii bizantine: exprimată prin prelungirea altarelor reamplasate într-o simetrie clară şi o 
modulare dirijată a spaţiului şi subordonată cubului pentru a sugera energia acumulată, redată într-o 
geometrie limpede a volumelor: cilindri, semicilindri, prisme octogonale, calote sferice, pandantive 
triunghiulare, a arhitecturii bizantine. 


În perioada goticului au apărut două noi idei una spirituală şi alta structurală, de origini diferite. 
Misticismul occidental, celto-gotic, a continuat mai puţin sub o formă pură, iar ideea geometrică a 
izbucnit într-un elan vertical care sfida legile gravitaţiei, arcul de cerc frânt şi ogiva iraniano-arabă. 
Această împingere verticală combinată cu materia greoaie ca rezultat al convergenţei proporţiilor, a 
apelat la modulare ca garant a dezvoltării armonioase. Natura organică s-a afirmat prin detalii şi 
ornamente, simultan simbolică şi realistă. Sinceritatea şi adevărul volumelor, se regăsesc în 
echilibrul forţelor şi împingerilor; catedralele gotice nu sunt numai teoreme de geometrie în spaţiu, 
ci şi diagrame de statică grafică. Conturul volumului nu joacă doar rolul secundar; el este 
spiritualizat prin dinamică definind o arhitectură vectorială. Dacă elanul mistic al cetăților, ordinelor 
monastice, al principiilor creştine, al ghildelor, au fost cauza imensei înfloriri a pietrei care a 
izbucnit din solul Europei Gotice”, siguranţa execuţiei şi frumuseţea simfonică a edificiilor pot fi 


atribuite unei culturi tehnice şi matematice. 


2.5.4.1 Sisteme proporționale 


În arhitectura ecleziastică expresivitatea este dată atât de justa structură cât şi de bunele raporturi 
dintre elementele compoziţiei. Sistemul structural fiind cel mai adesea sincer exprimat şi echilibrul 
forțelor ce definesc proporțiile sunt la vedere. Strânsa legătură dintre ordonarea unei clădiri şi 
concepţia ei vizuală nu trebuie să ne ducă la ideea că sistemele proporţionale s-au născut de regulă 
din rafinarea unor proiecte funcţionale. Cerinţele funcţionale ale majorității monumentelor de seamă 


ale trecutului nu au fost obligatorii, iar constructorul le-a considerat mult mai puţin importante decât 

exprimarea unei idei şi emoţii deosebite. De aici dificultatea de a înţelege intenţia estetică a 
autorului atunci când aceste edificii au fost construite în conformitate cu scheme magice, cu 
credința că formele rezultate vor determina sacralitatea. Au fost concepute biserici în aşa fel că 
întreaga schemă sau părţi din ea să simbolizeze cultul, iar expresivitatea şi relaţiile dintre forme să 
emoţioneze privitorul. Chiar când o clădire este evident concepută avându-se în vedere considerente 
estetice, înfăţişarea ei poate avea nevoie de interpretarea corespunzătoare unei concepţii iniţiale 


ascunse. 


Acumularea aparentă de volume geometrice generate de semiotica planimetrică sugerează în mod 
evident o alteritate funcţională. Intenţia poate fi înțeleasă numai după ce se relevă substratul 
simbolist care conduce ritualul alcătuirii planului şi care stabilește o combinaţie de pătrate şi cercuri 
în care fiecare suprafaţă reprezintă o forță divină. Planimetria pătratelor şi cercurilor ridicate în 
proiecţie ortogonală este cea care determină sistemul constructiv şi ornamentica. Constructorii 
evului mediu şi renaşterii credeau cu fermitate în concepţia pitagoreică că „totul este număr”; se 
credea că universul ar avea o ordine matematică fundamentală în care elementele creaţiei divine — 
foc, pământ, apă, aer — sunt reprezentate de forme geometrice. Această schemă descrisă de Platon a 
fost consfințită de un lung şir de teologi începând cu Sfântul Augustin. 


O altă concepţie, făcând parte din una mult mai largă referitoare la univers, a fost identificarea 
anumitor forme geometrice regulate cu perfecțiunea umană ca o imagine a divinității, „secretele 
geometrice pe care trebuiau să le cunoască meşterii zidari pentru a înălța clădiri mari după planuri 
mici erau indispensabile iar formele care se pretau la acest fel de transformare geometrică au 
căpătat un sens simbolic în afara valorii lor practice ambele concepţii — cea a unui univers al 
numărului, cea a unei ordini geometrice care, în mare, este o imagine a ordinii divine, iar în mic este 
imaginea drumului omului spre divinitate — înzestrau anumite forme cu sensuri sacre: pătratul, 


cercul, pătratul dublu, octogonul. 


Geometria pe care era bazată o clădire a ajuns să aibă o semnificaţie religioasă atât de mare încât în 
timpul Renaşterii se credea că „dacă o biserică a fost construită în conformitate cu armoniile 
matematice esenţiale, noi vom reacţiona instinctiv, un simţ lăuntric ne spune, fără vreo analiză 
rațională, că percepem o imagine a forţei divine în spatele oricărei materii”. Rezultă de aici că o 
geometrie perfectă este indispensabilă clădirilor de cult chiar dacă rapoartele precise nu sunt 
întotdeauna vizibile. Modul de aplicare a geometriei în Evul Mediu şi Renaştere a fost atribuită 
schimbării concepţiei despre divinitate — Hristos, esenţă a perfecțiunii şi armoniei, a înlocuit pe cel 


care a pătimit pe cruce pentru omenire iar Pantocreatorul a înlocuit pe omul durerilor. 


2.5.4.2 Calcul şi imaginație 


Pornind de la o schemă generală prestabilită, constructorul definea clădirea în blocuri de piatră şi 


elemente speciale ce servea la scoaterea pietrei din carieră şi cioplirea ei brută. Deşi meşterul 

dădea cea mai mare atenţie proporţiilor ornatoare de bază, hotărând cum să modifice formele 
tradiţionale, elementele principale ale clădirii erau stabilite automat odată cu precizarea 
numărului şi mărimii pietrelor. Modelarea formelor şi rafinamentele vizuale puteau fi 
soluționate direct pe clădire în câmpul când blocurile brute se finisau. Deducem de aici că 
sistemul proporţional stabileşte diviziunile proiectului în funcţie de înălțimea, lungimea şi 
lăţimea proiectului şi nu trece de limitele acesteia. Se deduce din această abordare un aparent 
dezinteres pentru interspaţii şi detaliu. Pe sistemul ornamentic ce însoţeşte paramentul unor 
biserici ştefaniene se observă o neconcordanţă între ordonantele de arcaturi şi lungimea 
peretelui precum şi diferenţa de ritm între registre astfel încât o arcatură putea fără nici o 


prejudecată să treacă de pe un plan pe altul indiferent de loc. 


Meşterul zidar folosea de obicei câteva figuri geometrice cheie în plan din care putea să deducă 
cu indicaţii sumare formele cerute de elevaţie. Un exemplu este ridicarea unui pinaclu pe baza 
pătratelor din plan care, după cum ştim din pildele lui Socrate, ne învaţă că fiecare pătrat are o 
suprafaţă egală cu jumătatea celui aflat sub el şi rezultă din aşezarea lor în diagonală. Un alt 
exemplu se referă la conformaţia triunghiului ce stabileşte înălțimea clădirii; fie isoscel sau 


echilateral, triunghiurile erau folosite în alcătuirea unui eşafodaj al măsurătorilor. 


Lăţimile din plan erau folosite ca baze ale triunghiurilor iar laturile lor oblice, realizate din 
prăjini modulate, erau încrucişate pentru a stabili înălțimile principale, în acest fel înălțimile 
puteau fi ridicate din dimensiunile planului, nivel după nivel, pe măsură ce construcţia era 
executată şi, în acelaşi timp, diagrama întregului putea fi menţinută cu precizie. Bisericile 
medievale erau concepute după reţete geometrice simple şi o inginerie empirică care stabileau 
traveele bolților şi înălțimile principale. De asemenea masele mari — contraforturile şi 
pinaclurile — erau generate pornind de la formele din plan prin sisteme geometrice speciale 


cunoscute numai de iniţiat. 


2.5.4.3 Proporţii şi echilibru 


Problema punerii în proporţie a bisericilor româneşti, nu a fost pusă până acum în mod 
categoric deoarece există credinţa că acest lucru s-a făcut în practica edificării doar sporadic, 
neexistând aparent o constantă în abordarea acestei probleme. În Ţara Românească cele mai 
vechi biserici datează din epoca începutului influenţei bizantino-balcanice, epoca în care stilul 
autohton nu se cristalizase încă. Un exemplu este biserica San Nicoară de lângă Curtea de 
Argeş, de secol 13 — 14, unde în plan găsim raporturi numerice simple, iar în secţiune triunghiul 
echilateral. La biserica ceva mai târzie, de secol 14, Sfântul Nicolae Domnesc, apare însă 
elementul care avea să domine construcţia de biserici din Țara Românească până în Epoca 
Modernă: crucea greacă în plan şi în spaţiu. Această configuraţie conferă un procedeu pregnant 


şi comod de punere în proporţii în creştinismul bizantin. El exprimă, repetat, atât simbolul 

crucii, cât şi elementele geometrice specifice — pătratul în plan şi în secţiuni şi cubul în spaţiu — 
şi permite trecerea fluentă prin intermediul pandantivilor la tamburul turlei în vârful căreia 


tronează pe cupola sferica, în „cer”, Pantocreatorul. 


La biserica Sfântul Nicolae Domnesc din Târgoviște, cele trei dimensiuni sunt în raportul 
1:2:N2 adică raportul dintre înălţime şi lăţime este identic cu raportul dintre lăţime şi lungime şi 
are valoarea 1:V2. Aşadar, întregul volum al bisericii, aşezat pe pământ, este dimensionat pe 
baza valorii V2, adică pe baza ideii de pătrat, peste care se înalță cerul tamburului turlei şi 
emisfera cupolei — dovadă că sistemul „cerc peste pătrat” aplicat de mii de ani, din Extremul 
Orient până la Roma, în cele mai variate religii, pentru punerea în proporţii a edificiilor 
religioase monumentale, îşi găseşte în Țara Românească o fericită şi ingenioasă îmbinare cu 


crucea greacă, simbolul crucii. 


Uneori, crucea greacă se repetă în cadrul aceleiaşi biserici ca de pildă la Snagov, în naos şi 
pronaos. În mijlocul cubului format de crucea greacă — inclusiv celulele de colț — se află un alt 
pătrat, format de cei patru stâlpi ai careului, iar acest pătrat se repetă şi în pronaos. Proiecţiile 
orizontale ale bolților (cupole plus pandantivi) nu se reduc întotdeauna la simple pătrate ci sunt 
flancate de arce dublouri sau chiar de bolți cilindrice, care fac trecerea la absidele altarului şi la 
absidele laterale din naos. Începând cu secolul 15, fațadele bisericilor fig. 2.67, sunt împărţite 
de obicei în două registre, separate printr-un brâu decorativ care marchează în exterior nivelul 
naşterii bolților, cele două registre sunt în general de înălţime egală în fapt, dar par inegale, 
deoarece friza decorativă de sub streaşină reduce aparent înălțimea registrului superior aşa încât 


ele par într-un raport ierarhic determinat. 


di ini 


iai 


Fig. 2. 67 Proporții la bisericile românești 

În Moldova, primul stil moldovenesc nu era cristalizat, cu deosebirea că aici influenţa bizantină s-a 
îmbinat cu influenţe occidental - romanice şi gotice, venite prin intermediul şantierelor din Ardeal şi 
Polonia. La Biserica Sf. Nicolae din Rădăuţi găsim, ca şi în Muntenia, crucea greacă în plan şi 
triunghiul echilateral în secţiune. În ciuda faptului că izvoarele de influenţă au fost diferite la fel ca 
şi condiţiile de teren şi climă, procesul evolutiv al expresivităţii structurale a fost unitar şi la fel de 


laborios, generând forme şi expresii volumetrice originale. 


Stilul moldovenesc sau „gotic moldav” se diferențiază de cel valah prin detalii - rame de uşi şi 
ferestre contraforți exteriori, ogiva moldovenească cu centrele de trasare foarte apropiate, prin bolți 
şi bazele stelate ale turlelor. Toate acestea sunt elemente structurale ce se constituie într-un tot 
unitar reprezentativ pentru ambianța ecleziastică şi care au devenit în timp canon al prezenţei 


sacrului. 


Un amănunt extrem de interesant este faptul că faţada laterală a unei biserici în stil românesc, cu 
turlă sau turle se înscrie într-un pătrat; o iconogramă asemănătoare pătratului lui Vitruviu în care se 
înscrie omul cu braţele întinse; astfel, o regulă simplă de punere în propoziţii aplicată de meşteri 
prin rutina profesională a devenit în contextul zidirii ecleziastice o formă de manifestare a 


simbolismului sacral. 


O analiză atentă demonstrează că nu este vorba de un simplu procedeu practic, deoarece a treia 
dimensiune a volumului, adică lăţimea bisericii, nu se afla cu latura pătratului din faţada laterala 
într-un raport întâmplător, ci aproape întotdeauna în raportul 1: V2. sau 1:1,5. În timp, legile punerii 
în proporţii au evoluat, iar punerea judicioasă în practică ca demers ştiinţific a devenit o practică 


curentă cu reguli precise. 


Pentru a se evita triangulaţia edificiului numai pe proiecţiile octogonale, se aplică punerea în 
proporţii, în spaţiu, nu a proiecţiilor cilindrice ci a proiecţiilor conice, adică vederile în perspectivă. 
O clădire nu trebuie pusă în proporţii izolat ci în contextul edificabil ce o susţine. În acest scop, 
întregul, ansamblu trebuie să respecte regula purității, fără a se amesteca triunghiuri diferite. Pentru 


triangulaţie se vor alege punctele semnificative, dar nu în mod arbitrar, ci după criterii structurale. 


Una din legile esteticii arhitecturale este respectarea, în operă, a legilor staticii. Omului, din instinct, 
i se pare frumos în arhitectură ceea ce dă impresia de stabilitate, de aceea la triangulaţie se vor 
considera pe orizontală feţele superioare ale elementelor portante orizontale adică planele de 
rezemare, iar pe verticală axele elementelor portante. Punctele de intersecţie ale acestor drepte - 
orizontalele planelor de rezemare şi verticalele axelor elementelor portante - vor fi, în triangulaţie, 
vârfurile triunghiurilor. În măsura în care anturajul arhitectural sau natural nu impune o anumită 
triangulaţie, este bine ca edificiul să se raporteze la un sistem organic. Ritmul arhitectural poate 
contribui şi el la o bună punere în proporţie. Modularea, chiar şi cea impusă de industrializare, nu 


constituie o piedică, dacă produce euritmie, adică raportul armonios între părți. 

2.6 TIPOLOGII PLANIMETRICE 


2.6.1 Planul arhitectural — experienţa practică 


Constructorii bizantini n-au folosit desene arhitecturale nici pentru planuri, nici pentru codificarea 
ideilor. Acest lucru are o importanță majoră pentru înţelegerea arhitecturii bizantine. Astăzi 
proiectarea unei clădiri, începe de obicei cu desene — planuri, fațade, secţiuni. Deşi acesta este cel 
mai bun mod de înţelegere conceptuală a unei clădiri, în forma sa finală, această metodă de analiză 
s-ar putea să nu reprezinte corect modalitatea prin care o construcţie a fost concepută iniţial de către 


constructorul său. 


Metodologia bizantină de proiectare folosea desene arhitecturale şi calcule la faţa locului, cât şi 
aplicări ale geometriei, unităţi modulare, sisteme proporţionale şi standarde de măsurare, pentru a 
determina forma generală a construcției. Un număr limitat de surse scrise şi probe arheologice ne 
dezvăluie procesul creativ în Bizanţ dar nu putem afirma că acei constructori au lucrat în acelaşi 
mod în care arhitecţii lucrează astăzi. În loc să se bazeze pe planuri, constructorul bizantin se ghida 
după experienţa practică. În ateliere, constructorii învățau atât metode de construcţie cât şi forme 
arhitecturale comune, care puteau fi uşor adaptate cerinţelor speciale ale locației, funcţionării şi 
decorării. Măsurări modulare, geometrie şi, în unele cazuri, o formă simplă de cvadratură (relaţii 
proporţionale dezvoltate printr-un sistem de figuri geometrice) se poate să fi fost folosite pentru 
stabilirea planului şi fațadelor. Măsurări standard se făceau în numeroase clădiri care există şi 


astăzi, iar relaţiile proporţionale au fost folosite pentru stabilirea dimensiunilor generale ale clădirii. 


2.6.1.1 Desene, prestabilire şi experienţa practică 


Istoria nu duce lipsă de texte utile, deşi nu există nici unul care să vizeze practica arhitecturală 
în mod direct. Hagiografia bizantină este o sursa bogată de informaţie arhitecturală, iar la o 


analiză atentă a textelor se pot găsi indicii şi despre procesul de proiectare. 


Sfântul Nikon conduce lucrările de construire a bisericii din Sparta astfel: „O viziune Divină 
din Rai i-a dezvăluit privirea, iar el a profitat de ocazie să înceapă sarcina. Astfel, într-o 
perioadă scurtă de timp s-a strâns o cantitate substanţială de materiale, iar mulţi alţii au oferit 
omului sfânt tot ceea ce era necesar pentru construcţie. Şi aceste materiale erau dintre cele mai 
frumoase, iar aceasta era de ajuns pentru a câştiga atenţia sfântului şi pentru ca munca să fie în 
concordanţă cu planul Domnului. El a început construcţia, delimitând-o iniţial cu o funie 
(hypograpsas); el a construit colonadele (stoes) dedesubt şi deasupra, demonstrând o măiestrie 
tehnică şi mai ambițioasă decât cea fizică. Apoi, după ce a închis clădirea pe toate părțile, a 
fixat acoperişul.” În studiile sale despre arhitectura islamică, Yasser Tabbaa afirmă că 


geometria a contribuit la „codificarea şi diseminarea ideilor arhitecturale”, şi interpretează 


| 103 


CAPITOLUL 2 Forme constructive generatoare de expresivitate în arhitectura ecleziastică 


> 


memoria într-o manieră mai poetică, văzând-o ca pe o „conştiinţă colectivă a unei culturi.” 
Intr-o abordare mai pragmatică, memoria este şi retenţie profesională, experienţa unui 
constructor — imortalizarea sa mentală a tipurilor de construcție, componente şi tehnici de 


construcție, ambele aşa cum el le-a observat şi aşa cum i-au fost transmise prin tradiţia ghildei. 


2.6.1.2 Geometria 


O bază geometrică pentru arhitectura bizantină este ambiguă; o biserică în cruce pătrată este 
rareori pătrată, ci mai degrabă rectangulară sau trapezoidală. Dar bizantinii aveau cunoştinţe de 
geometrie şi, după cum Hans Buchwald a observat, se poate să fi fost aplicată în trei moduri 
diferite: pentru a determina forma elementelor secundare şi ale detaliilor decorative; pentru a 
crea o schemă de susținere care să controleze poziţiile celor mai importante trăsături 


arhitecturale; şi să definească elementele arhitecturale principale ale clădirii.[51] 


În decorarea arhitecturală bizantină, geometria era adesea un element hotărâtor. Aproape toate 
sculpturile arhitecturale pot fi împărţite în componente geometrice, care pot fi ori schițate pe 
suprafaţă de către sculptori înainte de tăiere, sau delimitate cu şablon. Tipare complexe au fost 


create cu ajutorul unei rigle şi al unui compas. 


În secolul al VI-lea arhitecţii care se bazau mai mult pe teorie aveau noţiuni solide de 
geometrie, iar acest lucru este evident în construcţiile lor. Anthemios din Tralles, arhitectul 
Hagiei Sofia, avea o percepţie mai sofisticată asupra geometriei descriptive şi a şi scris un tratat 
despre secţiunile conice. Teoria şi practica au suferit o schismă în secolele ulterioare. Elita a 
continuat să copieze şi să scrie tratate învăţate pentru biblioteci, dar acestea probabil că nu erau 
niciodată citite de artizanul „neştiutor profesional.” Aşa cum Krumbacher afirma că: 
„bizantinii au fost neproductivi pentru o perioadă de aproape jumătate de mileniu în domeniul 


> 


aritmeticii, geometriei, topografiei şi astronomiei.” 


Diferite formule sunt redate în termeni matematici pentru a determina suprafaţa şi volumul 
domurilor, bolților cilindrice (kamarai), bolților în cruce (tetraseirai), arcelor de boltă (numite şi 
„unghii” — onycha sau dionycha) şi scoicilor. O anumită formulă poate determina volumul unui 
dom pandantiv, identificat ca măsura unui dom sau a unei bolți pe o bază pătrată. Multe dintre 
formule par destul de practice în orientarea lor: spre exemplu, cum să aproximezi masa lucrării 
din cărămidă necesară în construcţia unui perete penetrat de o arcadă; cum să calculezi 
cantitatea de cărămidă pentru a construi o boltă cilindrică, precum şi pietrişul necesar pentru 
construirea unui acoperiş înălțat deasupra ei; cum să calculezi cantitatea de cărămidă pentru a 
construi scoica unei abside, precum şi zona suprafeţei interioare să fie acoperită cu mozaic; cum 
să determini numărul de plăci necesare pentru acoperirea unei case. Foarte puţine din problemele 
şi formulele prezente în text pot fi aplicate procesului de creaţie; în schimb sunt prezentate forme 


prestabilite şi informaţii practice care apoi sunt calculate. Înţeleasă în acest mod, geometria se poate 

să fi fost folosită într-o manieră mai pragmatică decât într-un sens teoretic — adică, ca un ajutor 
pentru calcularea costurilor şi materialelor, decât ca un element de desen arhitectural. Astfel, 
geometria se poate să fi fost mai utilă pentru un constructor în supravegherea unui proiect de 


construcție, decât în însăşi proiectarea clădirii.[56] 


Aplicarea geometriei trebuie să înceapă cu un sistem de măsurare. Există dovezi că se folosea de 
către constructorii bizantini un sistem standard de lungime. Examinând clădirile construite de către 
arhitecţii curţii imperiale din secolul al VI-lea, se poate observa că ei începeau cu o măsurare 
generală care putea fi uşor împărțită la zece şi era de obicei împărțită la doi, pentru a obţine 
dimensiuni importante pentru crearea bisericii. Măsurătoarea dominantă era de obicei lonjeronul 
bolții sau al domului. Unitatea de măsură era un picior (pous) de aproape 31,5 cm, care era împărțit 
în 16 daktyloi. Măsura piciorului putea să varieze uşor, dar măsura standard dezvoltată după 
perioada iustiniană era de 31,23 cm. Lonjeronul domului este determinat ori prin măsurătoare 


internă, ori prin distanţa dintre centrele coloanelor de susţinere. 


Cvadratura era folosită în construcția mai multor biserici. De exemplu biserica înscrisă din Sardis a 
fost iniţial o biserică în cruce, acoperită cu cinci domuri. Modulul pătratului central măsurat de la 
punctele de mijloc a celor patru coloane măsoară aproape 4,7 m pe fiecare parte, sau 15 picioare 
bizantine. Prin proiectarea unui sistem de pătrate circumscrise diagonal în jurul modulului, 
măsurătorile interne ale bisericii ar fi putut fi determinate, incluzând şi planul pătrat al naosului (2 
module) şi lungimea generală a clădirii (4 module). Aceasta a mai fost folosită şi la biserica Sf. 
Apostoli din Salonic la începutul secolului al XIV-lea, care de asemenea avea baza pe un modul de 
dom de 15 picioare bizantine. Importanţa cvadraturii nu constă în faptul că planul este guvernat de 
un set fundamental de relații geometrice simple, cât că întregul plan poate fi stabilit simplu şi la faţa 


locului, având nevoie doar de un pătrat L, plumb, sfoară”. 


Folosirea cvadraturii şi a proporţiilor geometrice nu era răspândită în arhitectura bizantină: în vreme 
ce relaţiile 1:2 erau frecvente, I:V2 nu au fost găsite, iar relaţiile cvadraturii au fost găsite în foarte 
puţine exemple şi probabil că sistemele proporționale nu erau foarte importante în desenul 
arhitectural bizantin. Există dovezi mai sigure pentru folosirea cvadraturii şi sistemelor mai 
complicate de proporţii, ca unelte de desen în arhitectura gotică din Europa de vest în secolul al 
XIII-lea, dar scopul era diferit. Dacă sistemul a fost folosit de către constructorii bizantini, se pare 
că aplicarea lui a rămas la un stadiu relativ simplu, iar scopul său principal nu era să creeze o formă 


inovativă, ci mai de grabă să expună eficient planul standardizat. 


Distanţa dintre punctele de mijloc ale suporților domului ar fi jumătate din lungimea naosului. 
Procesul a început cu marcarea centrului şi întinderea frânghiilor de acolo pentru a marca 
perimetrul. Acest lucru ar putea sugera mai de grabă un sistem radial, cum ar fi cvadratura, decât 


un sistem de grile pentru a determina planul. Pe de altă parte, sistemele de fundaţie care există şi 

astăzi sugerează un plan de grile. Atât geometria cât şi aritmetica au fost folosite pentru a 
determina profilul clădirii. Relaţiile proporţionale rămân relativ simple, deşi ele pot fi mai greu de 
determinat din cauza sedimentării bolților şi ridicării nivelului podelelor. Adesea înălțimea 
braţelor transversale ale unei biserici cruce înscrisă este egală cu lățimea naosului, sau de două ori 
modulul de bază. Aceleaşi măsurători au fost folosite şi la profil. Înălţimea braţelor transversale 
este aproape la fel cu cea a modulului, iar înălțimea domului este aproape la fel cu cea a 
modulului plus diametrul domului. Atât în biserica Myrelaion, cât şi în Chora, relația dintre 
înălțimea domului şi lungimea generală începe să semene cu un triunghi echilateral. Posibil că în 
unele construcţii, desenul era controlat atât de un sistem de măsurători, cât şi de un sistem de 
proporţii geometrice. În nici un exemplu un sistem de acest tip nu a controlat toate măsurătorile 
din plan sau elevaţie. Ceea ce s-ar fi intenţionat în concordanţă cu un sistem ideal ar putea fi acum 
ascuns de un număr de factori, incluzând restaurările, acoperirile de suprafaţă, ridicarea nivelului 


podelelor, tasarea boltirii şi chiar neglijenţă în executarea iniţială a construcției. 


Analiza unor biserici greceşti cruce înscrisă a demonstrat că puncte importante din profilul 
interior erau controlate de un triunghi isoscel, văzut mai clar în secţiunea transversală. Pornind de 
la nivelul podelei până la pereţii laterali şi extinzându-se spre dom, triunghiul de obicei defineşte 
diametrul domului la bază. Prin trasarea unui al doilea set de diagonale din pereţii laterali la 
nivelul podelei până la coroana bolţii de-a lungul peretelui opus (un fel de tipare în formă de 
stea), corespondenţele se observă că trăsăturile importante din profil erau controlate de înălțimile 


liniilor încrucişate. 


Ferestrele, înălțimile coloanelor, cornişe şi alte detalii, corespund cu aceste înălțimi. Mai 
important, aceste relaţii, în special cele determinate de triunghiul isoscel, erau evidente la 
bisericile cu proporții diferite în planurile şi profilurile lor. Analiza sugerează că expunerea 
planului şi determinarea profilului se poate să fi fost două activităţi separate — şi că relaţiile din 


interiorul construcţiei se poate să fi fost mai de grabă notate arhitectural decât geometric. 


Există multe construcţii care au planuri similare în care nici un sistem de măsurători sau 
geometric nu poate fi distins şi în care nici unul nu a fost intenţionat. În aceste exemple, 
constructorii se poate doar să fi urmat formele unui model prestabilit şi să-i fi aproximat 
proporţiile. De asemenea, ei se poate să fi lucrat după o logică arhitecturală, în care astfel de 
relaţii geometrice abstracte sunt accidentale. În numeroase exemple nu exista nici o dovadă a unei 
grile fundament sau a unei cvadraturi bazată pe un modul pătrat. Pentru stabilirea măsurătorilor 
de bază, bazate pe proporţii de I:V2, I:V3 şi I:[+V2. toate proporţiile pot fi stabilite prin extinderea 
diagonalei, iar I:N3 poate fi de asemenea uşor de calculat prin înjumătăţirea unui triunghi 
echilateral. Toate măsurătorile puteau fi făcute foarte uşor la faţa locului cu sfori. Dar nici unul 


din aceste sisteme proporţionale nu a fost încă găsit la bisericile din Constantinopol. 

2.6.2  Variaţii şi corecţii 


Într-un studiu util şi bazat pe tipologii, Charalambos Bouras a examinat cinci tipuri diferite de 
variaţii ale domului octogon care poate fi văzut la Nea Moni din Chios. Din cauza aspectului 
neobişnuit al Nea Moni şi al numărului limitat de monumente asemănătoare, această construcţie 
reprezintă un test util pentru a observa cum constructorii au modificat schiţe ale clădirilor existente 
în construcţiile ulterioare. Trăsătura distinctivă este trecerea de la octo-scoică la dom, care a fost 
modificat în mai multe feluri. Nişa vestică s-ar putea extinde în „bema” . Cele patru nişe principale 
pot fi accentuate şi proiectate spre exterior. Două, trei sau patru nişe pot fi înlocuite cu bolți 
cilindrice, găsim exemple bune pentru fiecare variație printre clădirile care există şi astăzi din 
secolele al XII-lea şi al XIII-lea, variațiile nu reprezintă căutarea unor noi forme, ci caută să 
îmbunătăţească stabilitatea schiţei inițiale. Putem extinde analiza văzând aceste variaţii ca 


îmbunătăţiri şi corectări ale unei schiţe problematice. 


Conectarea dintre naosul cu dom şi „bema” de la Nea Moni a fost alterată în toate variațiile 
ulterioare. La două biserici din Chios bema a fost înălțată pentru ca absida să devină a opta nişă din 
zona octo-scoicii, iar conexiunea vizuală dintre două spaţii era stabilită mai clar. Problema relaţiilor 
verticale nu a fost pusă corespunzător niciodată, deşi s-au încercat mai multe soluţii. Constructorii 
au notat atât problemele structurale cât şi pe cele formale pe care le-au corectat în clădirile 
ulterioare. Acest proces poate fi privit ca o altă modalitate de transformare a arhitecturii, cu detalii 
inovative sau problematice reformulate de la o generaţie de constructori la alta. Figurile principale 
ale desenului inovativ sunt menținute, pe când detaliile sunt manipulate. Conceptual procesul este 


similar cu „clădirile care se schimbă ”. 


Arhitectura bisericească a determinat de la început modul de alcătuire a lăcaşului în sensul 
împărțirii planimetrice indiferent de influenţele locale sau intervenţiile structurale. Împărţirea 
tripartită a planimetriei bisericeşti îşi are originea în Vechiul Testament, în care tabernacolul era 
împărțit tot în trei părţi ce reprezentau tot atâtea trepte în devenirea spirituală. În vocabularul Noului 
Testament pentru templu se folosesc doi termeni - naos, care se referă la lăcaş propriu zis şi ieron, 
care semnifică întregul ansamblu cu tot ce îl înconjoară: teren, portice, construcţii.|59] Biserica 
creştină a moştenit împărţirea tripartită - pronaos, naos şi altar. Dintre cele trei încăperi, cea mai 
importantă este altarul - loc sacru ce sfinţeşte întreaga clădire făcând din ea lăcaş de rugăciune în 
multiplele ei manifestări. Sfinţenia altarului este dată în primul rând de prezenţa Sfintei Mese, 
numită tot altar şi care are cel mai adesea forma cubică şi este făcută dintr-un material durabil, 


simbolizând trăinicia şi veşnicia temeliei pe care s-a zidit biserica. 


Altarul are două încăperi anexe numite şi pastoforii sub forma unor absidiole, dar care, uneori în 
lipsa spaţiului necesar pot fi doar sub forma a două nişe dispuse în pereţi la Nord şi Sud. La Nord 


este proscomidiarul sau protesis unde se păstrează sfintele daruri, iar la Sud este diaconiconul unde 


107 


CAPITOLUL 2 Forme constructive generatoare de expresivitate în arhitectura ecleziastică 


se ţin veşmintele şi cărţile. În arhitectura paleocreştină, aceste încăperi aveau diverse forme şi 
mărimi, mergând până la dimensiunile unui paraclis. Din punct de vedere structural, zidul de răsărit 
este în general semicircular în interior şi poligonal cu număr impar de laturi la exterior, iar spaţial 
delimitat de semicercul zidului constituie absida principală a bisericii care poate fi lărgit de cele 
două pastoforii. Zidul absidei altarului poate fi prelungit spre naos prin ziduri laterale drepte care 
leagă uneori absida principală cu absidiole de absidele laterale, ale naosului. Absida principală este 
acoperită de obicei cu o semicalotă ce urmăreşte traseul curb din planul orizontal şi îl transpune în 
plan vertical printr-o mişcare de rotaţie la nivelul naşterii bolților. 


După abandonarea tipului bazilical - în care absidiolele deveniseră o prelungire firească a navelor 
laterale - s-a ajuns ca începând cu secolul al IX-lea să fie consacrat tipul structural al bisericii cruce 
greacă înscrisă. În această situaţie, absidei principale şi altarului aflată în prelungirea braţului 
longitudinal al crucii, i s-au alipit cele două absidiole în prelungirea celor două spaţii rezultate între 
braţele crucii. Tot în acest joc subtil de curbe, în cele două planuri a fost armonizat prin arce şi bolți 
ce conferă spaţialitate. În general biserica este amplasată pe înălțime iar altarul - din latinescul altare 


= înalta jertfă - este cu câteva trepte - solee - mai sus decât pardoseala celorlalte încăperi ritualice. 


A doua încăpere a bisericii este naosul - de la latinescul navis = corabie - care ocupă volumul eel 
mai mare al bisericii având menirea de a primi credincioşii. Denumirea simbolică de naos sau 
corabie i s-a dat acestei încăperi deoarece în vechime, ea fiind partea cea mai mare era considerată 
de fapt ea însăşi biserica în care credincioşii se refugiază spre a se salva de valurile vieţii precum 
Noe în corabia cu care s-a salvat din apele potopului. În vechile biserici, naosul era despărțit nu 
numai de altar grin grilajul din care în răsărit s-a dezvoltat catapeteasma, ci şi de pronaos printr-un 
zid străpuns de trei uşi numite uşi regeşti şi care în timp au fost înlocuite de pilaştri sau coloane 
unite prin arcade. Naosul avea forma dreptunghiulară mărginită de ziduri exterioare drepte împărţite 
în interior, în sens longitudinal printr-o ordonantă de stâlpi şi arce în secţiuni numite nave. În stilul 
bizantin se produce o mutație a planimetriei şi în consecinţă şi a spaţialităţii ce virează spre forma 
cruciformă prin micşorarea lungimii şi apariţia absidelor laterale. Deasupra naosului se înalță de 
obicei turla cea mare - Pantocratorul - într-o interacţiune structurală între pătrat şi cerc şi 
amplificând spațiul pe verticală în cheie sacră. Turla e sprijinită pe patru arce mari ce transmit 
efortul spre pereţii laterali. Peste arce se ridică tamburul sub formă de cilindru la interior şi poligon 
la exterior, legat de arcele de susţinere prin patru pandantivi - unghiuri sferice - iar peste acesta volumul 
se închide cu o calotă sau boltă sferică de diametru variabil. Pe vârful turlei se află crucea, simbolul 
creştinătăţii. Bisericile fără turle sunt puţine, de exemplu unele biserici din epoca lui Ştefan cel Mare, al 
căror naos este acoperit cu bolți semicilindrice longitudinale, sprijinite pe arce dublouri. [100] 


A treia încăpere a bisericii în ordinea importanţei este pronaosul numit şi nartica sau tinda şi este 
partea dinspre apus prin care se intră. Aici stăteau odinioară catehumenii şi penitenţii iar mai târziu 


femeile. În vechile biserici, pronaosul constituia o încăpere distinctă separată de naos cu un zid sau 

o arcatură. În arhitectura moldovenească, între naos şi pronaos se interpunea gropniţa, iar peste 
aceasta o tainiță care diminua considerabil continuitatea spaţială drept pentru care au şi fost 
eliminate între timp. În alte tipologii necropola este adăpostită în firide acoperite de baldachine de 
piatră în supralărgirea pronaosului.[110] Din punct de vedere structural pronaosul are forma unui 
dreptunghi alungit - mai rar pătrat - mărginit la nord şi sud de ziduri în prelungirea celor din naos, 
iar spre apus de un zid transversal în care este decupat portalul de intrare. Volumul se include la 
partea superioară cu o boltă semicirculară longitudinală sau de intersecţii de bolți ce generează 
volume cu baza pătrat şi secţiunea verticală semicerc numite şi bolți mănăstireşti sau cu muchii 
intrânde. 


La vechile biserici - cu precădere la cele ştefaniene -pronaosul este închis cu două bolți semisferice, 
cu sau fără turle. Când este o singură turlă cu acelaşi sistem structural ca cel din naos, aceasta 
serveşte de clopotniţă, anulându-i astfel simbolistica. Împărţirea de odinioară a pronaosului în unul 
intem şi altul extern nu se mai păstrează în sens arhitectonic, locul celui din urmă fiind luat de 
pridvor. Acesta are rolul de primire fiind scos din circuitul sacral dar întregind parcursul inițiatic. 
Pridvorul este definit de coloane sprijinite pe o balustradă de zid continuu şi unite la partea 
superioară prin arcade. Acoperişul este la un nivel inferior celorlalte, iar în interior se repetă în alt 
registru compoziţia de arce, bolți şi cupole. 


În privinţa împărţirii tripartite a spaţiului eclesial, de-a lungul timpului nu au intervenit modificări 
majore, adesea, prezenţa celor trei încăperi este considerată a fi unicul criteriu ce poate ajuta la 
stabilirea provenienţei vreunui lăcaş de cult sau a caracterului său. De-a lungul timpului s-a 
constatat o înmulţire a spaţiilor ce preced naosul şi care nu poate fi justificată de condiţiile 
climaterice, ci poate de anumite considerente practice sau simbolice. Acestea ar putea motiva de 
pildă, apariţia şi larga răspândire a celui de-al doilea narthex, numit şi exonarthex, sau a porticului 


care precede intrarea de pe faţada vestică, specifică perioadei târzii. 


Caracteristic pentru arhitectura eclezială a Moldovei este intercalarea gropniţei între pronaos şi 
naos, ducând la o alungire excesivă şi fragmentare a parcursului în detrimentul compoziţiei 
volumetrice, dar şi adăugarea unui exonarthex sau pridvor, element prelevat din arhitectura 
țărănească a locuinţei şi care s-a generalizat în secolul al XVII-lea şi în Valahia.[64] 


O constantă a bisericilor ortodoxe ridicate dea lungul timpului a fost totuşi împărţirea tripartită. 
Sunt extrem de rare cazurile în care nu au apărut decât primele două încăperi, naosul şi altarul. O 
explicaţie a absenței pronaosului ar putea fi găsită în preferința pentru structura de cub a bisericii, 
situaţie în care adăugarea pronaosului ar fi dus inevitabil la dispariția centralităţii planului specifică 
bisericilor ruseşti. În cadrul formelor de manifestare ale arhitecturii ecleziale se poate constata 
faptul că tipul bazilical a cunoscut o extremă răspândire mai ales în primele secole, iar explicaţiile 


fenomenului pot fi multiple. 

Planul bazilical avea să dăinuie mult timp, în sec. al IX-lea şi al X-lea, adică în timpul Renaşterii ce 
a urmat iconoclasmului, forma bazilicală era încă în uz, probabil tot la fel ca şi diferitele arhaisme 
ce se pot vedea în manuscrisele pictate ale timpului. O formă structurală apărută mai târziu, dar a 
cărei formă alungită, dreptunghiulară duce cu gândul la forma corabiei lui Noe, este tipul de 
biserică uninavat sau cu nava unică, foarte răspândită şi datorită faptului că pentru a fi construită nu 
necesită cunoştinţe tehnice deosebite. Nava unică era acoperită cu o boltă semicirculară sau în plin 
cintru, numită şi boltă în leagăn, datorită sentimentului de ocrotire pe care îl transmitea forma 


concavă a închiderii spaţiale. 


Cele trei încăperi definitorii pentru spaţiul ecleziastic — altar, naos, şi pronaos — au funcțiuni 
liturgice bine determinate de dogma creştină ce se armonizează în parcurgerea iniţiatică de la apus 
la răsărit, de la întuneric la lumină şi de la păcatul originar absolut prin botez până la mântuirea prin 
credință. Pronaosul este destinat celor care se pregătesc să intre în obştea creştină, naosul 
adăposteşte comunitatea credincioşilor iar altarul este rezervat clerului. Fiecare încăpere are o formă 
şi mărime diferită dată de funcţiune şi sunt despărțite între ele prin elemente structurale coerente în 
ansamblul arhitectural ecleziastic. 


Delimitarea între pronaos şi naos a evoluat de la zidul masiv străpuns doar de o uşă arcuită în epoca 
creştinării (sec. IV — VI) când diferenţele dintre creştini şi păgâni trebuiau consfinţite material, 
înlocuit apoi de o colonadă din 2 pilaştri şi 3 arce şi dispărând complet odată cu desăvârşirea acestui 


proces şi amplificând spaţialitatea interioară prin libertate vizuală de la intrare până la altar. 


Delimitarea dintre altar şi naos se făcea iniţial printr-o denivelare a pardoselii — solee — şi un mic 
grilaj — cancelli — care a evoluat într-un zid opac străpuns de trei uşi — catapeteasmă, tâmplă sau 
iconostas. Evoluţia planimetrică şi structurală este strâns legată de evoluţia doctrinară şi coagularea 
spirituală a creştinilor într-un corpus identitar. 


Tranziţia de la spaţiul fragmentat de ziduri corespunzând practice unei segregări în sânul obştei spre 
cel deschis al comuniunii în credinţă se datorează şi evoluţiei sistemelor constructive în reţele de 
arce, cupole şi coloane suple edificate în tehnici şi materiale noi. Cele două funcțiuni ale bisericii 
dublate şi de sensul biunivoc etimologic al denumirii îşi găsesc unitatea concretă în biserica 
spirituală sau altfel spus,,Biserica nevăzută umple Biserica văzută şi îi dă viaţă” (Ene Branişte) 


prezenţa simultană a funcției divine şi cea materiale într-un concept unic are o tradiţie îndelungată. 


Vechiul testament atribuia bisericii simbolice un rol mult mai terestru prin modul de configurare a 
templelor şi altarelor ca răspuns imediat al nevoilor spirituale ale comunităţii. Teologia creştină vine 
cu o viziune nouă asupra libertăţii religioase în care locaşul de cult devine o interfață materială a 
bisericii spirituale sugerată prin măreţia, splendoarea şi bogăţia artistică a noilor biserici. Eusebiu 
din Cezareea afirmă că biserica este „Marele templu pe care cuvântul etern l-a zidit în lume” iar 


Gherman, patriarhul Constantinopolului explică dubla funcţiune a bisericii prin faptul că „Biserica 

este cerul pe pământ...” Sfântul Maxim Mărturisitorul formulează o nouă viziune despre 
simbolismul bisericii ca fiind un microcosmos al universului creştin — „Sfânta Biserică este icoană a 
lumii sensibile al cărui cer este altarul iar ca pământ naosul” — asemănător făpturii umane al cărui 
altar este sufletul iar trupul este naosul. „Biserica este casa lui Dumnezeu” spune Simeon al 
Tesalonicului, un centru cosmic destinat teofaniei, separat de spaţiul profan prin sfințire. Spaţiul 
sacralizat prin invocarea Sfântului Duh este pământul făgăduinţei spre care se orientează nostalgic 
destinul cristic al omenirii. În viziunea lui şi împărţirea tripartită a bisericii are o semnificaţie 
trinitară atribuind fiecărei încăperi un grad diferit de sfinţenie „Sfântul altar închipuieşte cele mai 
presus de ceruri ... naosul închipuieşte lumea văzută ... iar cele dinafară (pronaos) este însuşi 
pământul ... casă a lui Dumnezeu, biserica închipuieşte toată „lumea şi se împarte în trei căci şi 


Dumnezeu este treime”. 


Viziunea ortodoxă asupra bisericii ca imagine văzută şi unitară a cosmosului determină în spiritul 
cultului creştin organizarea spaţială a clădirii, formele arhitectonice determinate structural şi 
susținute de artele conexe. Legătura organică dintre artă şi cult în graniţele teologiei creştine a 


generat în timp o diversitate a concepţiilor estetice multiplicată de curente ideologice diferite. 


Din această diversitate, 


“Mărturisitorul[5] „e vrednic de mirare că, în micimea lui, locaşul sfânt seamănă cu vastul univers. 


Cupola este comparabilă cu cerul cerurilor iar arcurile pe care sprijină sun cele patru laturi ale 


lumii”. Ordinea interioară a bisericii-locaş este dată de împărţirea în trei — altar, naos şi pronaos — 


Prima încăpere în sensul parcurgerii 


liturgice este pronaosul sau tindă numită în greacă nartex şi este încăperea cu cea mai mică 
încărcătură sacră. În vechime aici stăteau catehumenii — cei chemaţi spre iniţiere dar nebotezaţi — şi 
penitenţii cu interdicții pasagere la cele sfinte printre care şi femeile care în tradiţie iudaică asistau 
la slujba din acest spaţiu. De formă pătrată sau alungită în plan, fig. 2.68, pronaosul era separat de 
naos printr-un perete structural masiv în care era decupat un gol arcuit în axul longitudinal. Această 
uşă era de cele mai multe ori o copie fidelă a portalului de intrare mai ales în Moldova. Legătura 
firavă dintre cele două încăperi a evoluat spre deschidere până la dispariția completă prin înlocuirea 
zidului cu o ordonanţă de două coloane unite prin trei arcade sau printr-un ansamblu de 6 până la 12 


coloane dispuse în careu ca la bisericile de secol XVI din Muntenia. 


Stilul moldovenesc impune între cele două încăperi încă o cameră, de obicei mică şi întunecoasă, 
numită gropniță cu rol de necropolă ctitorială care fragmentează şi lungeşte nejustificat spaţiul 
interior. Peste această cameră se află alta numită tainiţă în care erau depozitate valorile — odoare, 


veşminte, tipărituri — în situaţii limită şi accesat printr-o scară minimală înglobată în grosimea 

zidului. Funcţia tombală a acestui spaţiu migrează către pronaos iar mormintele îşi găsesc locul în 
firide adâncite în pereţii laterali şi acoperite de baldachine de stil apusean sau în navele laterale 


obţinute prin supralărgirea transversală. 


Fig. 2. 68 Biserica din Ludeşti, 2. Biserica Stelea din Târgovişte, 3. Biserica Sfinţii Împărați 
din Târgovişte, 4. Biserica Schitului Cornet din Vâlcea, 5. Biserica din Călineşti-Prahova, 6. 
Biserica Mănăstirii Cotroceni, 7. Biserica din Filipeştii de Pădure 


Prin dispariția funcțiunii, la primele restaurări sau renovări a dispărut şi gropniţa rămânând doar un 
arc dublou în spaţiul amplificat ca o mărturie structurală a acestei etape. Închiderea superioară a 
pronaosului, atunci când nu se continuă cu clopotniță poate fi în bolta semicilindrică aşezată 
transversal sau longitudinal, intersecţii de bolți ce generează bolți mânăstireşti cu muchii intrânde 
sau ieşinde ori cupole ce descarcă pe arce dublouri sau în consolă. Această mare varietate de 
combinaţii structurale ce este subordonată stilului arhitectural şi este de obicei un rezumat al 
acoperirii naosului. Peste pronaos se poate dezvolta un turn clopotniță caz în care acesta este 
volumul dominant al bisericii sau una, două sau mai multe turle cu rol compozițional în ansamblul 
eclezial. Bisericile ultimelor două secole nu mai au o separație materială între pronaos şi naos, astfel 
încât a fost posibil adăugarea peste pronaos a unui balcon deschis — cafas — unde corul dă 
răspunsurile liturgice.[36] 


Accesul în clopotniţă ori cafas se face printr-o scară amplasată pe sau în peretele nordic sau două 
aşezate simetric atunci când compoziţia planimetrică o cere împărțirea arhaică a pronaosului în 
două — intern şi extern — s-a conturat în timp în două spaţii distincte ca funcţiune şi formă: cel intern 
a devenit nartexul iar cel extern derivat din atriumul bazilical s-a transformat în exonartex închis cu 
intrările laterale sau deschis sub forma unui spaţiu protejat înconjurat de o colonadă numit şi 
pridvor. Pridvorul deschis apare în sec. al XVI-lea la bisericile moldovene dar ulterior majoritatea 
sunt închise spre deosebire de Muntenia unde rămân deschise şi evoluează devenind reprezentative 
pentru stilul brâncovenesc. Poziţia privilegiată de întâmpinare le face să împrumute elemente din 
arhitectura laică ca spaţiu de tranziție dintre profan şi sacru. Pridvorul deschis îşi păstrează 


proporţia şi rolul în ansamblul bisericesc prin dimensiunile reduse şi peristilul care îl înconjoară 

sprijinit pe o balustradă continuă de zid şi unit la partea superioară prin arcade. Inchiderea 
superioară este boltită simplu sau intersectat peste care şarpanta rămâne la o cotă inferioară celei de 
pe pronaos. Bisericile fără pridvor inițial adoptă o copie redusă a acestuia sub forma unui portic cu 


rol de protecţie a intrării. 


Ritualurile de trecere din viaţa unui creştin se petrec în pronaos sau în pridvor dacă acesta este 
închis şi de aceea în aceste spaţii îşi au locul năsălia şi prapurii pentru înmormântări şi colimvitra 
sau cristelniţa adică vasul pentru botez care au luat locul baptisteriului din bazilica paleocreştină. 
Numite şi taine sau ierurgii-botezul, mărturisirea, înmormântarea — aceste ritualuri au loc în 
bisericile parohiale iar în cele mănăstireşti rolul sacru al pronaosului se amplifică prin ţinerea unor 


slujbe. 


Următoarea încăpere în parcursul liturgic şi cea mai mare din biserică este naosul. Denumirea vine 
din greacă şi tradus în latină prin navis-ecclesiae sau corabie. Ca o comparaţie cu arca biblică ce a 
salvat omenirea. Dispus central între pronaos şi altar, naosul reprezintă chiar biserica prin funcţiune 
şi volum având corespondent în tabernacolul vechiului testament pe sfânta sau locul de adunare al 
poporului sfânt. Forma în plan a evoluat, fig. 2.69, fig. 2.70, de la cea de dreptunghi alungit în 
sensul axului longitudinal în stilul bazilical până la pătrat — cruce greacă înscrisă — sau dreptunghi 
alungit în sensul axului longitudinal în stilul bazilical până la pătrat — cruce greacă înscrisă — sau 
dreptunghi absidat la formele mature ale arhitecturii bizantine. 


Fig. 2. 69 Evoluţia triconcului din Moldova de la Siret la Neamţ: 1- Siret-Neamţ: Sf. Treime 
Siret, sf.sec. XIV; 2- biserica Putnal 1466-1469; 3- Sf. Procopie Milişăuţi.,1487; 4- Sf. 
Gheorghe Voroneţ, 1488; 5- Adormirea Maicii Domnului Bacău, 1491; 6- Sf. Gheorghe 
Hârlău, 1492; 7- Înălţarea Domnului Neamţ, 1497 


Naosul este împodobit cu turla principală sau pantocrator care sprijină pe patru arce de grosimi 
diferite pentru a delimita la cheie un pătrat peste care se ridică prin intermediul a patru pandantivi 


tamburul turlei de formă hexagon, octogon, decagon sau dodecagon şi apoi turla propriu-zisă de 

formă poligonală sau cilindrică acoperită cu o cupolă. Forma în plan a naosului este determinată 
pentru a stabili grosimea arcelor şi modul de transmitere la fundaţii a sarcinilor prin coloane 
angajate sau consolă. La bisericile fără turlă pe naos, acoperişul este o boltă semicilindrică aşezată 


longitudinal şi ranforsată cu arce dublouri. 


Fig. 2. 70 Interpretări structurale şi planimetrice post 1497: 1- Dobrovăț, 1503-1504; 2- 
Slatina, 1553-1554; 3- Dragomirna, 1608-1609; 4- Trei Ierarhi Iaşi, 1637 — 1639; 5- Golia Iaşi, 
1650 — 1660; 6- Zăhăreşti, 1542 


Interacțiunea dintre pătratul bazei şi cercul turlei în diferite forme şi combinaţii geometrice face 
parte din simbolistica creştinismului cu profunde semnificaţii religioase. „Navă eshatologică, naosul 
surmontat de formă sferică a cupolei sintetizează uniunea cercului şi a pătratului, măsură şi cifră a 
cerului şi a împărăției” — Evdokimov. Pardoseala naosului este denivelată înspre altar cu o treaptă 
sau două formând o estradă în faţa iconostasului cu denumirea de solee sau chor. Soleca este la 
acelaşi nivel cu altarul iar pe această suprafaţă clerul se adresează credincioşilor în timpul slujbei. 
Forma în plan urmăreşte conturul iconostasului şi este suficient de lată pentru a încăpea icoanele şi 
enoriaşii pentru a le cinsti. La bisericile mai vechi soleea avansează până la mijlocul naosului pentru 
a primi stranele cântăreților şi tronurile arhiereşti şi împărăteşti. Elementul dominant ca prezență 
fizică în naos este amvonul — din grecescul a urca — destinat ceremoniilor laice ori religioase. Iniţial 
o estradă în mijlocul naosului pe axul longitudinal ridicată cu câteva trepte de la nivelul pardoselii 
de pe care preotul citea evanghelia sau făcea comunicări importante comunităţii, ori în cazul 


bisericilor domneşti ce încoronau regii. 


În vremurile din urmă amvonul este o mică tribună de formă hexagonală sau octogonală aşezată la 
înălţimea astfel încât să poată cuprinde întreaga biserica de unde preotul rosteşte predica. În biserica 
parohiala amvonul este aşezat spre peretele nordic iar în catedrale există două amvoane aşezate 
simetric spre altar şi au pe lângă rolul liturgic şi un aport decorativ fiind împodobit cu sculpturi 


simbolistice din registrul sacru: porumbelul = duhul sfânt, ancora = speranţa, inima = 

dragostea, trâmbiţa = vestirea evangheliei şi crucea latina ca simbol suprem. Locul de 
odinioară a amvonului în plan este la intersecția axului longitudinal cu cel vertical care trece prin 
cupola naosului închipuind o cruce şi este marcat cu o cruce pe pardoseală pentru a indica locul de 
unde preoţii ţin slujba, diaconii rostesc ecteniile, anagnostii citesc Biblia iar psalţii cântă. Mobilierul 
naosului are un rol determinant în desfăşurarea ceremonialului religios dar şi un mesaj estetic 
sincron cu ansamblul bazilical fiind una din artele conexe cele mai laborioase. Absidele laterale sau 
sânurile au apărut ca o necesitate practică pentru a adăposti cântăreții şi lectorii pentru cântarea 
antifonică astfel că aici sunt aşezate stranele lor iar în absida sudică se află un pupitru rotativ numit 
legitorium pe care se aşează cărţile sfinte deschise la răspunsurile predicii. În lungul pereţilor 
laterali spre pronaos se află stranele enoriaşilor, bărbaţii spre sud iar femeile spre nord, un fel de 
jilţuri incomode destinate doar sprijinirii şi nu odihnei şi doar pentru cei bătrâni. Analogul este un 
amvon mobil şi pliabil acoperit cu o pânză brodată pe care stă evanghelia la ceasul citirii ei şi se 
amplasează în centrul naosului pe un loc marcat. Tetrapodul este un analog stabil pe care stă icoana 
de hram în faţa uşilor împărăteşti. Lumina divină a lumânărilor este împrăştiată de cele două 
sfeşnice împărăteşti aşezate în faţa icoanelor mari de la iconostas şi de policandrul cel mare 
suspendat sub cupola pantocratorului. 


Altarul, ultima ca parcurs dar prima ca sacralitate încăpere din biserică este locul săvârşirii tainelor 
cele mai sfinte de către sacerdoţi. Numele îi vine din latinescul altare = jertfelnic înalt şi tot în latină 
i se mai spune sacrarium iar în greacă presbiterium = loc sfânt al preoților. Altarul ca nucleu sacru 
al bisericii îşi are corespondent în cortul biblic revelat lui Moise prin sfânta sfintelor sau locul unde 
se păstra chivotul legii, cel mai sacru artifact iudaic. Ascendentul dat de tradiţie face ca biserica 
ortodoxă să aibă un singur altar spre deosebire de cea catolică unde pot fi mai multe într-o singură 
biserică. Forma în plan a altarului este absidată sugerând protecţia pe care o transmite linia arcuită. 
Stilul bizantin impune altarului forma semicirculară la interior şi poligonală la exterior, axul 
longitudinal fiind întotdeauna perpendicular pe latura extrem răsăriteană în care este decupat un gol 
de fereastră. Altarul este amplificat lateral de cele două pastoforii — proscomidiarul şi diaconiconul 
— care pot merge de la simple nişe practicate în zidul altarului până la încăperi separate sub forma 


unor absidiole în directa legătură cu navele laterale ale naosului. 


Închiderea superioară este o semicalotă, replica în spaţiu a planului concav, pe care este pictată 
Fecioara Maria. Sacralitatea altarului este dată de prezenţa în centrul său a Mesei Sfinte sau a 
Jerfelnicului ce simbolizează mormântul lui Hristos, scaunul lui Dumnezeu sau locul de jertfă „al 
mielului înjunghiat” (Apocalipsa 5,6). Aceasta este o lespede pătrată de piatră aşezată pe un picior 
cu legătură directă cu pământul în care sunt depuse sfintele moaşte amintind de timpurile 
persecuțiilor când se slujea pe lespezile martirilor întru credință. Pe sfânta masă acoperită cu 
antimis stau în permanenţă crucea evanghelică şi un chivot sub forma unei biserici în miniatură în 


care se păstrează împărtăşania. Curbura absidei este mobilată cu 12 scaune numite exedra sau 

syntron având în mijloc spre răsărit scaunul arhiereului numit cathedra în special la bisericile cu rol 
administrativ în ierarhia clericală. Cele două pastoforii ce flanchează altarul — una la nord numită 
proscomidie ce a evoluat din capela proteis este depozitara sfintelor daruri ale euharistiei şi una la 
sud, diaconicon, unde se păstrează veşmintele şi cărțile cu legătura directă la exterior — sunt 
componente obligatorii ale spaţiului sacru şi duc până la modelarea volumetrică a bisericii. Altarul 
este despărțit de naos printr-un perete uşor împodobit cu icoane numindu-se tâmplă de la latinescul 
templum la romani, catapeteasmă sau perdea în greacă amintind de perdeaua din cortul mărturiei ce 


despărțea sfânta de sfânta sfintelor ori iconostas în lumea slavă. 


Structural şi arhitectonic acest panou nu are nici un rol şi lipseşte cu desăvârşire în creştinismul 
apusean dar în ortodoxie are o încărcătură semantică normată de liturgica generală. Cele două 
încăperi au fost separate structural chiar de la primele bazilici de un arc dublou care prelua diferenţa 
de înălțime dintre cupola naosului şi semicalota altarului iar în plan de un parapet transparent — 
cancelli — care marca simbolic zona sacră interzisă laicilor. Catapeteasma se dezvoltă de la acel 
grilaj scund la un peristil de 12 coloane libere pe arhitrava căruia se puneau icoane în perioada 
iconoclastă după care evoluează spectaculos în iconostasul baroc cu 7 rânduri de icoane din biserica 
rusă. Bisericile balcanice deci şi cele româneşti au doar 3 rânduri de icoane pentru a se da 
posibilitatea perceperii semicupolei altarului din naos. Tâmpla are 3 uşi — una pe axul longitudinal 
numită uşă împărătească pe care intră doar preoţii ori domnitorul şi 2 laterale numite uşi 
diaconiceşti accesibile diaconilor şi laicatului masculin. Conţinutul tematic al iconografiei tâmplei 
precum şi a întregii fresce interioare sau exterioare este un capitol vast cu o istorie bogată şi arta 


rafinată a erminiei picturale. 


Identitatea tipologică a formelor planimetrice în arhitectura ecleziastică orientală era deja conturată 
după primul mileniu de creştinism. Unitatea de stil datorată stabilităţii de credinţă şi rit este nuanţată 
printr-o varietate de forme apărute concomitent corespunzător varietăţii etnice, istorice şi geografice 
a lumii bizantine. Unitatea şi perenitatea formelor de arhitectură ecleziastică îşi gaseşte împlinirea 
în apariţia formelor naţionale de arhitectură cultică. Toată această complexitate spaţială ordonată de 
axe compoziționale ierarhizate îşi are originea în două tipuri fundamentale de biserică: crucea 


greacă înscrisă şi trilobul. 


Tipul planimetric în crucea greacă înscrisă îşi are rădăcinile în tipul central polilobat şi este propriu 
clădirilor reduse ca volum fără probleme deosebite de structură. Nucleul se dezvoltă în jurul cupolei 
care transformă arcele de susţinere în bolți cilindrice subordonate şi are ca efect structural creşterea 
pilelor de susţinere. Acest tip a cunoscut o largă răspândire şi în consecință o mare varietate 
volumetrică mai ales în lumea slavă. Tipul trilobat derivă în plan constructiv din cel polilob, dar 
compozițional diferă de acesta prin dezvoltarea de axe orizontale orientate cardinal şi intersectate în 
cruce latină, fig. 2.71. Forma în plan a apărut ca o necesitate a amplificării spaţiale din tipul de 


cruce greacă înscrisă prin îndepărtarea timpanelor laterale şi dezvoltarea în cadrul arcelor de 

Fig. 2. 71 Athena —Sfinţii Apostoli — reprezintă evoluţia de la tipul central la tipul trilobat 


2.6.3 Clădiri auxiliare de cult 


Complexitatea vieţii religioase a făcut ca pe lângă bisericile propriu-zise să se dezvolte şi 
programe de locaşuri auxiliare care să completeze permanent sau temporar nevoile spirituale 
ale comunităţii. De importanţă secundară şi uneori pasageră aceste clădiri au totuşi într-un 
anumit moment al desfăşurării ceremonialului religios un rol sacru similar bisericii pe care o 


servesc şi o suplinesc mai ales în aşezămintele monahale.[93] 


Cimitirele sunt spaţii cultice în care s-a dezvoltat încă din perioada paleocreştină cultul 
morților dar şi a martirilor şi sfinţilor. Creştinismul consideră moartea trupească doar o 
adormire — de unde şi denumirea de cimitir din grecescul loc de dormit — în aşteptarea 
judecății de apoi, şi în consecinţă trupul „ca lăcaş sufletesc trebuie cinstit şi îngrijit în acest 
pasaj temporal inclusiv prin locaşuri adaptate ritualului funebru. 


Cultul morţilor, exceptând incinerarea, s-a dezvoltat în tradiţie iudaică şi în creştinism, astfel 
încât cele mai vechi monumente de cult ce au păstrat fără modificări sistemul structural şi 
paleta decorativă sunt cele funerare. Legile romane considerau orice mormânt, comun sau 
particular, un locus sacer inviolabil de unde şi denumirea de sanctuarium, iar comunităţile 
creştine persecutate foloseau acest drept pentru a practica şi dezvolta cultul în jurul 
martirologiilor. Cimitirele paleocreştine se împart, după structura încăperilor şi a locului în 
cimitirele subterane sau hipogee ascunse privirii şi cimitire „sub divo” a căror prezenţă este 


marcată suprateran prin diverse edicule sau monumente. 

Necropola subterană sau sepulcrum erau de forma unei firide dreptunghiulare săpate în grote 
numite loculus ori de forma boltită peste care se aşeza piatra tombală numită arcosolium. 
Mormintele subterane izolate din Palestina au o formă arhitecturală mai elaborată constând 
într-o cameră boltită cu firide mortuare săpate pe 3 laturi, a 4-a servind ca intrare închisă cu o 
piatră circulară aşa cum probabil arată mormântul mântuitorului de pe golgota. Cea mai 
cunoscută necropolă subterană rămâne cea din catacombele de lângă Roma cu o vastă reţea de 
tunele de acces la arconsolii de dimensiuni mari numite cripte din grecescul a ascunde sau 


chiar sarcofage de piatră destinate martirilor ce slujeau şi ca altar de comemorare. 


Cimitirele comune de suprafaţă — sub divo — s-au format în jurul bisericilor ridicate peste 
mormintele martirilor şi în general există o continuitate între cele două tipuri cu deosebirea că 
în noul context apar o multitudine de forme artistice şi arhitecturale de marcare a locului de 
veci. Majoritatea sunt cripte săpate în pământ cu multe locuri peste care se aşează o stelă 
funerară frumos sculptată dar şi mausolee sub forma unor mici temple în care sarcofagul este 
acoperit cu un baldachin de piatră sprijinit pe coloane numit ciborium. Unele capele funerare 
capătă dimensiunile unor biserici fiind precursoarele paracliselor de mai târziu. Noile cimitire 
se construiesc tot extra muros în virtutea interdicţiei romane dar începând cu secolul al VI-lea 


ele migrează spre interior cu precădere în jurul bisericilor. 


Bizanțul renunţă şi el la interdicţia de a înmormânta în biserici şi se ajunge în situaţia de a se 
construi necropole peste tot şi în chiar apariţia unora particulare de sorginte păgână în forme — 
circulare sau octogonale — dar reprezentative pentru arta funerară. Secolul al XVII-lea aduce o 
reglementare urbanistică a amplasării cimitirelor acestea fiind dispuse în afara oraşelor pe un 
teren sfinţit şi doar în mediul rural ele rămân grupate în jurul bisericii. Programul ecleziastic 
se structurează în cheie bizantină prin intermediul unor precursori de talie mică şi funcție 
pasageră cum ar fi martiriile, babtisteriile şi paraclisele. Martiriile sunt mici temple ridicate 


peste sarcofagenle martirilor şi în memoria lor. 


Primele martirii sunt cele construite de Constantin cel Mare pe locurile sfinte din Ierusalim 
pentru a marca faptele apostolilor, fiind apoi intens folosite la Roma pentru a proteja altarele 
fixe de pe cripta martirilor. Destinate inițial a polariza viaţa religioasă prin comemorarea 
mucenicilor, martiriile au luat în timp forma şi dimensiunea unor complexe monahale cu 
activitate permanentă având un rol determinant în promovarea cultului. Constructiv martiriile 
preluau formele variate ale mausoleelor antice cu plan central acoperit cu cupolă din care au 
evoluat planimetrii de sinteză între pătrat şi abside. Forma arhitecturală consacrată a 
martiriilor era de cruce greacă sau triconc cu două caturi — cel inferior adăpostind cripta cu 
piatra tombală servind drept altar iar cel superior obştea credincioşilor. Pacea creştină din 
secolele VI-VII duce la dispariţia martiriilor odată cu construcţia bazilicilor peste sau în jurul 


lo,r ele rămânând în cel mai bun caz doar anexe ale noilor zidiri. Baptisteriul este un locaş 


118 


ASPECTE GENERALE CAPITOLUL 2 


destinat săvârşirii botezului iar asimilarea acestei taine cu baia sau iluminarea a făcut ca acest 
edificiu să poarte numeroase denumiri. Baptisteriile pot fi complet separate de bazilici şi să 
aibă o dezvoltare autonomă fapt ce le-a transformat în timp în biserici propriu-zise sau să fie 
anexe ale unor bazilici dispuse la intrare în legătura cu atriul şi nartexul. Practica 
catehumenatului impunea ca neofiţii să nu intre în biserică nebotezaţi astfel că amplasarea 
baptiseriilor a generat şi o arhitectură caracteristic. Primele edificii erau cu plan central 
circular în apus şi pătrat în răsărit, în încercarea de a perpetua thermele greco-romane cu care 


aveau afinități funcţionale. 


Orientul creştin a încurajat o formă mai elaborată rezultată din înscrierea într-un pătrat a unui 
octogon cu patru abside în formă de cruce treflată. Botezurile erau colective şi la date fixe — 
sărbători religioase — astfel încât aceste edificii trebuiau să fie spaţioase şi compuse în general 
din două componente: una exterioară ca un pridvor protejat de un portic pentru pregătire şi 
una interioară pentru botezul propriu-zis unde într-o sală de forma amintită acoperită cu o 
cupolă sau turlă se găsea un bazin sau două numite piscină sau fons. Bazilicile, separate pe 
genuri, având formele geometrice cele mai variate erau decorate luxos în mozaic şi marmură 
şi suficient de mari pentru a primi un grup numeros de novici, transformându-le uneori în 
adevărate biserici — sinodul de la Calcedon a fost ţinut într-un baptiseteriu.[81] Secolul VII- 
VIII va aduce la dispariţia baptisteriilor odată cu generalizarea botezului la vârste fragede, ele 


transformându-se organic în biserici. 


Paraclisul ca loc de cult a rezistat vremurilor şi s-a perpetuat şi dezvoltat autonom în forme 
originale spre deosebire de martirii şi baptiseterii care au dispărut la un moment istoric. 
Paraclis în greceşte înseamnă lângă sau în loc de biserică, folosindu-se şi termenul de capela 
iar în vechime domus orationis, basilicula sau oratorium erau denumiri diverse ale aceluiaşi 
locaş. Aşa cum indică şi denumirea, paraclisul este o biserică de mici dimensiuni, fără a face 
rabat elementelor definitorii edificiului sau cultului destinată unor grupuri restrânse de 
credincioşi grupate social, profesional sau confesional. Originea lor trebuie căutată în vechime 
în practica altarelor particulare aflate pe lângă fiecare casă. Cultul public în perioada prohibitivă 
se desfăşura în astfel de lăcaşe ce facilita rugăciunea imediată şi permanentă. Oficializarea 
cultului şi dispariţia persecuțiilor a făcut din paraclise un motiv de confruntare între cultul 
particular incontrolabil dogmatic şi cel public practicat în biserici enoriaşe sau eparhiale în care 
unitatea cultului era asigurată. Diferendul a fost rezolvat prin hotărâri sinodale care a instituit 
regula neoficializării liturghiei în paraclise, ele păstrând-şi rolul auxiliar în oficializarea 


serviciilor divine pentru care au fost create şi salvându-le astfel de la dispariţie. 


Paraclisul a devenit o instituție diversificându-se foarte mult în funcţie de grupul servit dar 
păstrându-şi unitatea de stil arhitectonic în concordanţă cu curentul dominant. Apar astfel de 


edificii pe lângă palatul domnesc sau curțile nobiliare dar şi în reşedinţele episcopale sau 

campusuri militare, care în timp devin biserici parohiale. Mănăstirile au în componenţa lor pe 
lângă clădirile cu funcţie laică — trapeză, cuhnii, chilii, stăreţie şi arhondaric — şi unul sau mai 
multe paraclise, unele chiar izolate numite schituri sau sihăstrii pentru practicarea cultului 
cenobitic. Timpurile moderne au adus paraclisul pe lângă grupuri de breaslă sau în incinta 
instituţiilor laice îmbinând rolul spiritual cu cel social. Structura formală a acestor edificii este o 
miniatură a celor principale, făcând posibilă apariţia unui cod compozițional propriu fără a 
afecta proporțiile. 


Clopotniţele sunt rezultat al adoptării clopotelor în desfăşurarea cultului începând cu secolul al 
V-lea în apus şi al IX-lea în răsărit. Edificiul destinat clopotelor, numit şi campanilla în apus 
este de regulă un turn înalt între 3 şi 5 caturi de forma rectangulară în plan-pătrat, octogon, 
hexagon — sau circulare şi cu o învelitoare piramidală. Ultimul cat este rezervat clopotelor 
acesta fiind sub forma unui foişor deschis sau cu goluri mari din rațiuni acustice dar folosit şi ca 
un punct de observaţie. Structura este o demonstraţie de performanţă inginerească. Fiind 
solicitat la eforturi de înălțime şi greutate sistemul structural este o combinaţie de zidărie 
robustă la bază eliberându-se treptat prin arce şi pilaştri de piatră şi cărămidă, terminat la vârf 
cu o cupolă. Planşeele dintre caturi sunt podite cu lemn sau cupole ori intersecţii de cupole. 
Scara de acces este minimală înglobată în zidărie dacă acesta o permite sau independentă în 


interior sau exterior. Turnul poate fi amplasat în corpul bisericii sau separat de aceasta. 


Campanilla apuseană a fost amplasată ulterior construirii bazilicii într-unul din turnurile ce 
flanchează intrarea, peste transept sau la articularea chorului cu baptisteriul, motiv pentru care 
arhitectura ei este diferită dar nu discordantă cu biserica. Clopotnița ortodoxă se aşează peste 
pridvor sau pronaos în completarea compoziţională a bisericii ori separat, la mică distanţă peste 
intrarea în incintă. Baza este pătrată încastrată în zidul de incintă iar caturile superioare sunt 
octogonale cu ferestre arcuite şi foişor cu clopote la ultimul nivel. Nivelurile sunt ocupate de 
funcțiuni vitale pentru obşte cum ar fi o tainiță, camera egumenească, tezaur sau paraclis. Atât 
în apus cât şi în orient turnul clopotniţă este prin înălțime un reper urban ce personalizează prin 


formă silueta oraşului dar şi o lecţie de cutezanţă constructivă şi rafinament estetic. 


În vremurile din urma rolul social şi urban al bisericii se amplifica reflectându-se în plan 
arhitectural prin apariţia unor funcțiuni complementare. Dintre acestea cele mai frecvente sunt 
prăznicarele destinate agapelor postliturgice ce sunt interzise a se face în biserică, lumânărele ca 
mici pavilioane ce asigura protecţie şi reculegere la aprinderea lumânărilor şi altarele de vară în 
incinte monahale unde la hramuri se adună mult popor căruia biserica nu-i face faţă. Dispunerea 
în ansamblu şi forma arhitecturală a acestor inovaţii funcţionale nu sunt încă normate şi din 
păcate sunt la voia unor iniţiative particulare, în fond lăudabile dar nocive în plan estetic 


datorită ignorării contextului urban şi a valorii istorice. 


ASPECTE GENERALE CAPITOLUL 2 


2.7 ERMINIA ARHITECTURII BISERICEȘTI 


2.7.1 Matricea bizantină 


În perioada bizantină, tehnicile de construcţii s-au dezvoltat constant şi stabil pe plan regional — 
stabilitate explicabilă prin faptul că tehnicile depindeau de disponibilitatea locală a materialelor de 
construcție precum şi de anumite tradiții artizanale împământenite, care au persistat în pofida 
ocupaţiilor străine. Înțelegerea acestor tehnici determinau ce putea şi ce nu putea fi realizat din 
bizantine se repartizează în două categorii. Prima ar fi categoria zidăriilor în piatră de talie, 
caracteristice zonei Siria — Palestina, o mare parte a Asiei Mici, în aceeaşi măsură ca şi regiunile 
frontaliere ale Armeniei şi Georgiei; cea de-a doua categorie este cea a zidăriei în cărămidă şi în 
moloane (piatra cu o singură faţetă finisată), tipică pentru zona Constantinopolului, pe coasta 
occidentală a Asiei Mici, în Balcani şi în Italia, motiv pentru care ea reprezintă tradiția centrală în 
arhitectura bizantină. Zidăria în piatră de talie se pretează la construirea de suprafeţe verticale care 
puteau fi îmbogăţite cu reliefuri, dar ea nu se preta la realizarea acoperişurilor. Micile portaluri 
puteau fi acoperite cu piatră, fie din plăci pozate drept, fie în blocuri care să formeze arcuri, dar 
acest procedeu nu convenea în cazul marilor deschideri, care trebuiau acoperite cu lemn sau alte 


materiale relativ uşoare, cum ar fi cărămida sau “scoriae”. 


Un perete se construia prin ridicarea iniţială a două fațete consistând în pietre alungite faţetate. 
Acest lucru se făcea asiză cu asiză, iar spaţiul intermediar se umplea cu un amestec de moloane cu o 
mare cantitate de mortar. După ce construcţia atingea înălțimea stabilită, urma o bandă de cărămidă, 
adesea înaltă de cinci asize, care ocupa toată lungimea zidului, de la un capăt la altul. Apoi se repeta 
procedeul, astfel încât cărămida devenea elementul fundamental al construcţiei. Înafara faptului că 
lega pereţii, ea determina grosimile şi servea astfel drept modul. La Constantinopol, cărămizile erau 
pătrate, de 35 la 38 centimetri latura şi 38 — 63 milimetri lăţime, ceea ce este sensibil mai mult decât 
lăţimea normală a cărămizilor romane. Un zid de două cărămizi lăţime măsura astfel (dacă ţinem 
cont şi de îmbinarea cu mortar) între 76 şi 80 centrimetri. Manufacturarea cărămizilor era urmată de 
o procedură de control, şi, între secolele IV şi VI, ele erau adesea ştampilate. Arcele, vutele şi 
domurile erau realizate exclusiv din cărămidă, care în cadrul arcelor de mare anvergură, erau adesea 
de talie dublă, asemeni bipedalelor romane. În anumite perioade, găsim edificii construite în mare 


parte sau chiar total din cărămidă. 


Bazilica Sfânta Maria Chalkoprateia (din jurul anului 450 1.C.), este realizată integral din cărămida, 
în timp ce bazilica contemporană din Saint Jean — de- Studius are trei asize de piatră alternând cu 
cinci asize de cărămidă. În timpul perioadei iustiniene, regăsim un tipar specific de zidărie: partea 


inferioară a zidurilor, în grosime şi până la naşterea arcelor primului etaj este construită în piatră; 

plecând de aici, clădirea este din cărămidă, decupată doar la intervale de cca. 180 centimetri de un 
rând unic de piatră. Edificiile construite în întregime din cărămidă reapar în secolul X. Sistemul 
normal de construire în cărămidă şi moloane va persista pe toată durata perioadei bizantine, până la 
finele secolului XIV, când apar edificiile construite în întregime din moloane, din cauza faptului că 
nu se mai găsea cărămida. Atât de mare a fost conservatorismul constructorilor bizantini, încât nu 
există încă o metodă satisfăcătoare care să permită distincţia între operele arhitecturale ale unei 
perioade sau alteia. Abia în secolele XI şi XII apare un aranjament de cărămizi pe două rânduri şi 
disimularea acesteia în spatele unui rost de mortar, care, apărea foarte gros. S-a putut observa o 
diminuare graduală a dimensiunilor cărămizilor dealungul secolelor, şi o uşurare a volumului de 
mortar, dar aceşti factori sunt subiectele unor variaţii atât de mari, în interiorul aceleiaşi clădiri, 
astfel încât nu poate fi dedus nici un criteriu practic. Edificiile bizantine seamănă construcţiilor 
romane din perioada imperială din Italia, şi totuşi există o diferență fundamentală între ele: 
construcţiile romane sunt fundate pe o armătură de ciment care datorită proprietăţilor unice ale 
pozzolanei - omogenă şi monolitică - pot fi ridicate fără a dăuna structurii de rezistență. La 
construcțiile bizantine armătura de moloane nu constituie o masă omogenă şi este menţinută în loc 
de îmbrăcăminte; fără aceasta, ar tinde să se dezintegreze, ceea ce explică importanţa lanțurilor de 
cărămizi aparente şi relativa grosime a acestor lanţuri. Arhitecţii bizantini au moştenit un repertoriu 
de forme romane, dar le lipseau mijloacele tehnice de a le realiza. Mortarul bizantin era constituit 
din var hidraulic şi nisip şi conţinea un melanj adiţional de materie inertă, din cărămida spartă pe 
alocuri. La construcţiile romane din perioada imperială îmbinările de mortar sunt mai subţiri decât 
cărămizile, iar în edificiile bizantine este invers. Raportul între grosimea cărămizii şi rostul de 
mortar era în jur de 1 la 1 în secolul IV şi de 2 la 3 în secolul VI. Această practică se datorează 
dorinţei de economisire a cărămizii. Oricare ar fi fost motivul, folosirea exagerată a mortarului a 
avut un rezultat inevitabil: edificiile aveau tendinţa de a se dărâma şi a se deforma pe măsură ce 


mortarul se usca, şi acest proces a început încă din timpul construirii. 


La marile edificii, fenomenul este încă şi mai grav, aşa cum se poate observa la Sfânta Sofia, 
aproape toate edificiile bizantine prezintă neregularități şi deformaţii care ţin de cantitatea de mortar 
pe care o conţin. Bolta bizantină este de trei tipuri: bolta în leagăn, bolta domicală şi bolta de 
intersecţie sau mănăstirească. Toate puteau fi construite cu sau fără cintru, după portanță. Pentru a 
construi o vută fără cintru, metoda era următoarea. Mai întâi, cei patru pereţi erau aduşi la înălțimea 
lor maximă. Apoi muncitorii îşi începeau munca din fiecare colţ al spaţiului de acoperit, plasând 
cărămizile radial, dar cu o înclinaţie lejeră pentru a le alungi către centru, evitând ca ele să cadă prin 
glisare. Ei trebuiau să lucreze rapid folosind un mortar cu uscare rapidă. În timp ce cele două 
extremităţi ale construcţiei se întâlneau în centru, spaţiul în formă de con care le separa era ocupat 
de un stift de cărămizi, care închidea bolta întreagă în poziţia sa definitivă. Bolţile domicale şi 
bolțile mănăstireşti erau construite deasupra spaţiilor delimitate de patru arce. În primul caz, 


cărămizile erau poziţionate după o înclinare care le elonga gradual pe orizontală, de aşa manieră 

încât ele constituiau un prim locaş pentru pandantivi, şi amenajau bolții o bază circulară, după care 
ele se ridicau până la atingerea vârfului. Pentru bolțile mănăstireşti cărămizile erau pozate paralel 
extradosurilor de arc: acolo unde ele se întâlneau la unghiurile spaţiului de acoperit, ele formau 
natural o oprire, dar muchia se estompa pe măsură ce se apropiau de vârf. Spațiile moarte de 
deasupra cheii de boltă a arcurilor erau adesea umplute cu lut pentru reducerea încărcărilor. În 


construcţiile boltite se constatau parţial neregularități, parţial improvizaţie.[49] 


Cupola, care constituia în general coronamentul bisericilor bizantine, era construită după acelaşi 
principiu general ca şi bolta domicală, adica ea se odihnea pe pandantivi. Diferenţa între cele două 
structuri consta în faptul că la bolta domicală pandantivii şi calota formează o suprafaţă sferică 
continuă, ceea ce nu e cazul la cupolă, care este construită pe o rază mai mică decât cea a 
pandantivilor pe care se sprijină. Această distincție nu afectează în nici un fel natura pandantivilor, 
care sunt identici în ambele cazuri. Cochilia cupolei avea adesea un anumit număr de segmente 
conice care puteau fi plate sau concave. Aceste nervuri sau muchii contribuiau la soliditatea cupolei, 
dar nu erau structurale, spre deosebire de nervurile gotice care făceau corp comun cu țesutul care le 


reunea. 


Modalitatea bizantină de utilizare a lemnului în cadrul lucrărilor de tâmplărie, care era utilizată 
pentru acoperişurile bisericilor şi locuinţelor, pentru eşafodaje, cintre şi întăriri este mai puţin 
cunoscută. Rar aveau la dispoziţie grinzi drepte de mare lungime, doar în anumite regiuni foarte 
împădurite, cum ar fi munţii Libanului, Cipru sau Licia.[87] Un exemplu unic de acoperiş în lemn 
ranforsat, datând din secolul VI, s-a păstrat la Mănăstirea Sfânta Ecaterina de la Muntele Sinai. 
După această perioadă, s-au construit din ce în ce mai puţin bazilici, iar unul din motivele pentru 
care s-a adoptat biserica din cărămidă în totalitate ar putea fi dificultatea cu care se procura lemnul 
pentru tâmplărie. Exteriorul clădirii era în unele cazuri placat cu stuc, dar cel mai adesea era lăsat 
nud. Rosturile între rândurile de cărămizi şi cele de piatră erau îmbrăcate cu un strat subţire şi 
frumos de mortar, aplicată cu ajutorul unei unelte cu vârful tocit care lasă o textură radială. Adesea 
acestea erau completate de linii obtinuţe prin incizare. Motivele ornamentale din cărămidă sunt cu 
totul deosebite înainte de secolul X. Placările exterioare cu marmură sunt încă şi mai rare (un 
exemplu ar fi faţada occidentală a catedralei Sfânta Sofia). Tratamentul interioarelor era foarte 
diferit de cel aplicat la exterior: acolo (mai puţin la construcțiile din piatră de talie), toată suprafaţa 


zidului era placată cu marmură, stuc, pictură sau mozaic. 


Structural, folosirea marmurei era restrânsă la coloane, cornişe şi arhitrave, dar era în mod egal 
aplicată unui număr mare de elemente subsidiare, cum ar fi montanţii şi buiandrugii porţilor, grile la 
ferestre, tablierele parapeţilor, amvonurilor şi, evident, dalaje şi placările pereţilor. Din momentul în 
care au fost introduse varietăţi de marmură în culori exotice, în Roma perioadei republicane, acestea 
devin simbolul reuşitei sociale, iar producţia lor s-a mărit enorm în cursul secolelor I şi II. Oricărui 


edificiu cât de cât reprezentativ nu putea să-i lipsească marmura, iar conceptul bizantin consacra 


1/43 


Forme constructive generatoare de expresivitate în arhitectura ecleziastică 


rii. Efectul global produs de 
un interior de pe finalul Imperiului Roman, începutul Imperiului Bizantin, se bazează în mare parte 
pe folosirea excesivă a marmurei. Pentru obţinerea efectului multicolor care era atât de apreciat, 
trebuiau exploatate un mare număr de cariere situate în jurul Mării Mediteraneene. Porfirul roşu, 
cea mai prestigioasă dintre toate pietrele, provenea exclusiv din Egipt; porfirul verde din Laconia; 
verdele antic din Tesalia; marmura galbenă din Tunisia; onixul de culoarea fildeşului din Frigia. 
Aprovizionarea cu aceste materiale depindea de mai mulţi factori: existenţa unei mâini de lucru 
ieftină care să lucreze în cariere, libertatea de comunicare şi, în particular, de navigația pe 
Mediterană, şi în fine, de capacitatea de a ridica şi transporta blocuri de piatră foarte mari care 
necesitau construirea unor nave speciale. Cum transportul maritim era mult mai facil decât cel 
terestru, carierele situate mai aproape de cursuri de apă erau avantajate. Acest fapt explica 
răspândirea marmurei din insula Proconnese din Marea Marmara), care din secolul ] a fost exportată 
la scară largă şi care devine marmura uzuala a arhitecturii bizantine. Chiar dacă nu o distingeau în 
mod particular nici fineţea texturii şi nici frumuseţea apareiajului (această marmură este aproape 


albă, cu vinişoare bleu-gri) ea avea avantajul că putea servi tuturor scopurilor, atât pentru reliefuri 


ornamentale cât şi pentru marile elemente cum ar fi fusurile coloanelor. 


] pe astfel de oameni. Construirea oraşului Zenobia pe Eufrat a fost 
realizată de către doi tineri mechanikoi, loan de Constantinopole şi un alt Isidore (nepot al 


primului). Acesta din urmă va superviza ulterior reconstrucţia Sfintei Sofia la Constantinopol, după 


secolul IV ei aveau încă o educaţie liberală, şi le lipsea un învățământ profesional; în timp, 
architektones au decăzut la nivelul unor artizani. Majoritatea clădirilor din prima perioadă bizantină 
a fost probabil edificată de astfel de meşteri constructori. După arhitecţi veneau artizanii calificaţi, 
care aparţineau clasei plebeie. Teoretic, toţi aceşti artizani aparţineau unor ghilde ereditare 


(collegia) care erau organizate nu pentru protecţia lucrătorilor, ci pentru coerciţia acestora. 


Multe texte din epocă explică cum se ridică un edificiu, cum se furnizau materialele, şi care era 
rolul arhitectului. Astfel, în scrisoarea Împăratului Constantin către Macarie, episcop al 
Ierusalimului, referitoare la ridicarea Bisericii Sfântului Mormânt în 326 se spune:“ Noi dorim ca 
această biserică să fie cea mai frumoasă din lume. Noi i-am comunicat instrucţiunile noastre 


guvernatorului Palestinei. După ce s-au întreţinut cu noi, aceşti funcționari vă vor procura artizanii 

şi materialele necesare, şi vor regla toate plățile. Dvs. trebuie să comunicaţi cu noi în ce priveşte 
următoarele două aspecte: 1. natura şi cantitatea marmurei necesare, 2. dacă plafonul va trebui 


cofrat, în acest caz va trebui şi aurit. 


Într-o scrisoare a Sfântului Grigore din Nissa către Amfilochie, episcop de Iconium se descrie 
forma, fără dimensiuni a unui martyrium: un spaţiu central de formă octogonală, cu un acoperiş 
conic, şi patru braţe radiale care îi dădeau o formă de cruce. Edificiul trebuia să fie ridicat din 
cărămidă, dar trebuia totuşi să conţină elemente din piatră sau marmura, în mod particular opt 
coloane cu capitelurile lor şi piedestalurile cu baza octogonală, un portal sculptat, şi un peristil de 
patruzeci de coloane. Sfântul Grigore era în posesia unui plan care reglementa rudimentar ca 
înălţimea braţelor să fie proporţională cu lungimea şi lăţimea lor, iar peristilul să aibă în jur de 
patruzeci de coloane. Un alt text priveşte construirea catedralei din Gaza, între 402 şi 407 pe locul 
unui templu păgân de formă circulară cu un soi de cupolă şi două portice concentrice. Noua 
catedrală nu trebuia sub nici o formă să reamintească de vechiul templu păgân. O scrisoare a 
împăratului Eudoxie conţinea un plan (skariphos) al bisericii, desenat pe foi de hârtie: acest plan era 
cruciform. Un arhitect (architekton) din Antiohia, Rufinus, a desenat pe sol, cu creta, conturul 
construcţiei. Gropile fundației fiind săpate, a fost adusă piatra de la o carieră locală, iar împăratul le- 
a trimis 32 coloane de marmură de Cariste (marbre vert veine d'Eubee). Cinci ani mai târziu, 
catedrala era ridicată. Aceste condiţii tipice duc la o uniformitate a arhitecturii paleocreştine. Munca 


maistrului constructor nu era atât de concepţie şi invenţie, ci de improvizație pe baza formulelor de 


acord acceptate; şi el trebuia să lucreze rapid. 


ral. În cazul Locurilor sfintei sau a monumentelor inamovibile, martiriumul 


trebuia să fie adaptat exigenţelor locale asupra obiectului venerat; destinaţia martiriumului era ori 
pur factuală, ori adesea şi factuală şi liturgică. Când corpul martiriului putea fi deplasat, nu necesita 
un dispozitiv arhitectural specific, el putând fi pus în bisericile de tip comun. Doar în cazul în care 
relicvele erau extrem de respectate - pentru că ele exudau un ulei sfânt sau alte efluvii - şi atrăgeau 


o mulţime de pelerini- se cerea un dispozitiv arhitectural mai elaborat. 


Biserica Sfinţii Sergiu şi Bachus din Constantinopol care prefigurează Hagia Sophia are structura 
interioară un octagon cu diagonalele deschizându-se în “exedres” semicirculare. Două coloane, 


acoperite de capiteluri delicat sculptate, se înalță între fiecare cuplu de stâlpi, cu excepţia laturii 

estice, unde spaţiul central dă peste bema. Coloanele susţin un ancadrament orizontal bogat sculptat 
pe care sunt înscrise lungi epigrame în onoarea cuplului imperial. La nivelul tribunei se reflectă 
acelaşi aranjament, dar aici coloanele, acoperite de capiteluri-impozante ionice, susținând arcele. 
Spaţiul octogonal se ridică până la baza cupolei fără ca tranziţia să fie prin pandantive. Cupola 
însuşi este o structură extrem de complexă, constituită din şase elemente triunghiulare altemând 
plate şi curbate. Elementele plate sunt străpunse de ferestre, în timp ce altele care coincid cu 
unghiurile octogonului se găsesc într-o uşoară retragere. Ingeniozitatea concepţiei contrastând cu 
neglijenţa execuţiei, care este vizibilă prin proiecția la sol, neregularităţile nu pot fi explicate prin 


faptul că bisericile se găsesc într-un spaţiu redus, determinat de edificiile preexistente. 


Stilul arhitectural caracteristic perioadei lustiniene nu a avut o largă posteritate şi este justificată 
întrebarea: de ce se consideră această epocă ca fiind esenţială? Mai întâi ca secolul al VI-lea a fost 
martorul, în regiunea metropolitană, la dispariţia anumitor tradiţii antice care dominaseră arhitectura 
timp de mai multe secole. Ordinele clasice ies din modă. Capitelul corintian a predominat încă un 
secol după care a fost înlocuit de capitelul imposta. Capitelul ionic a pierdut gradual din 
caracteristicile sale distinctive. Antablamentul orizontal îşi va face ultima sa apariţie la biserica Sf. 
Sergiu şi Bachus. Pavimentul întreţesut va fi abandonat către sfârşitul secolului şi nu va mai reapare 
în arhitectura bizantină. EI va fi înlocuit de un simplu dalaj din plăci de marmură cu motive 
geometrice. În final tradiţia imemorială a sălii hipostile perpetuată de către basilică va dispare la 
marile construcţii iustiniene unde coloanele vor avea rolul secundar de suport al tribunelor în timp 


ce scheletul edificiului se va realiza în zidărie. 


Adaptarea quadrilobatului la un dreptunghi crea o problemă de amenajare interioară: cum anume 
concret să se integreze cele patru unghiuri exterioare. Această problemă a fost rezolvată prin 
inserarea între marile abside ale tetraconicului celor patru exedre mai mici în formă de potcoavă iar 
aceste exedra plasate pe diagonale conduceau către arcuri de cerc. Dacă interiorul suferă de 
fragmentare exteriorul din contră capătă prin acest sistem o masivă monumentalitate; cele patru 
fațade sunt practic identice, dar fiecare este sculptată prin nişe arcuite care creează zone de umbră 
profundă. Cupola de asemenea din zidărie este susținută de un sistem de trompe: patru trompe mari 
deasupra exedrelor diagonale şi opt trompe mai mici un pic mai sus pentru a asigura tranziţia 
octogonului la baza circulară a tamburului. Cel de al doilea tip este octogonal - cuprind opt exedra 
absidiale dispuse radial. La exterior fiecare absidă comporta trei colţuri fapt ce generează acelaşi 
model de nişă arcuită ce se observă la primul grup. Spaţiul interior este acoperit în întregime de o 


cupolă pe un tambur relativ înălţat. Cel de al treilea tip este numit patru foi cu dublă cochilie. 


Biserica este construită de obicei grosier şi fără nici un ornament, dar planul este interesant. Aceasta 
are patru-frunze încoronate de cinci cupole, în care una este deasupra careului central, iar celelalte 
pe braţele crucii. Braţul de la răsărit este lejer mai alungit decât celelalte şi flancat de “prothesis” şi 


diaconicon, acoperite de vute în leagăn. Elementul dominant este constituit de crucea cu braţe 

acoperite de bolți în leagăn şi încoronate de o cupolă. Colateralele sunt trei în timp ce nartexul este 
un pic mai înalt. Biserica este construită din blocuri de piatră prelucrata în spolia. Stângăcia 
arhitecturii este în mare măsura compensată prin ornamente sculptate, atât la interior cât şi la 


exterior. 


Principalul aport al arhitecturii mijlocii bizantine constă în elaborarea unui tip de biserică care să 
fie, în maniera sa perfectă. Niciodată foarte vastă şi, putând să fie, foarte mică, căci ea nu este 
destinată unui public vast. La Constantinopol erau numeroase biserici congreţioniste create în 
epocile anterioare, biserici ce pentru raţiuni de pietate, s-au menţinut satisfăcând nevoile unei 
populaţii urbane reduse. Situaţia financiară precară a episcopatului va împiedica construirea vastelor 
biserici congreţioniste în centrele provinciilor, favorizând construirea unui mare număr de mici 


biserici de cartier. Principalul efort arhitectural era orientat către biserica monastică. 


În termeni ai concepţiei arhitecturale ele nu constituie o ruptură între perioadele bizantine vechi şi 
bizantine de mijloc. Principala inovaţie constă într-o grijă mărită a aparenţei exterioare, interes care 
poate fi motivat prin solitudine a bisericii în curtea mănăstirii; dar acest lucru nu se produce în 
detrimentul interiorului, căci importanţa locuirii este primordială. Arhitectura bizantină de mijloc 
continuă să fie o arhitectură a spaţiului interior, şi de fiecare dată când articulațiile plastice sunt 
menajate la exterior, ele reflectă divizarea interioarelor. Spaţiul interior fiind în plus centripet mai 
degrabă ca orientare, ca în biserică, şi el este ierarhic organizat: începând cu cupola, el descinde cu 
vutele, desfăşoară în bema şi absidă şi se termină prin atingerea pământului. Această ierarhie este 
subliniată prin cornişe de marmură, care separă trei zone principale constituite prin cupolă, vute şi 


pereţi verticali. 


2.7.2 Difuzarea arhitecturii bizantine în Europa de Est 


Difuzia arhitecturii bizantine în ţările din afara imperiului se explică printr-o diversitate de 
fenomene ce nu pot fi puse pe acelaşi plan.[122] Pe de o parte sunt împrumuturile eclectice ale unui 
stat care deşi avea propriile sale tradiţii arhitecturale adoptă formele bizantine din raţiuni 
particulare; pe de altă parte un stat barbar recent constituit şi fără tradiţii arhitecturale poate adopta 
în totalitate tradiția bizantină sau măcar ceea ce poate utiliza. Statul barbar se putea găsi pe teritorii 
care altă dată aparținuseră imperiului (acesta a fost cazul Bulgariei şi Serbiei) sau putea ocupa 


regiuni mai îndepărtate care scăpaseră dintotdeauna orbitei Bizanțului (acesta a fost cazul Rusiei). 


Biserica San Marco din Veneţia este pe drept cuvânt considerată ca un monument al arhitecturii 
bizantine. Este bine cunoscut că San Marco a fost construită după biserica iustiniană Sf. Apostoli 
din Constantinopol. Cele două biserici erau cruciforme; încoronate în mod egal de cinci cupole; 
ambele aveau coloane quadripartite şi tribune susținute de coloane; şi ne putem imagina că ele 


aveau aproximativ aceiaşi talie. Ele se diferenţiau pe alocuri. Astfel dacă Sf. Apostoli aveau două 

niveluri de coloane, San Marco avea unul singur. Ca şi exemplu de imitație medievală, San Marco 
rămâne remarcabil de apropiat faţă de modelul său. Nimic asemănător nu se putea produce în 
Balcani şi în ţările Europei de Est care au căzut sub influenţa culturii Bizanțului în jurul secolului al 
IX-lea. 


2.7.2.1 Bulgaria 


O bazilică din Pliska este situată la exteriorul unui castru şi cuprinde un lung atrium cu colonade, 
măsurând 30 metri pe 99 metri. Naosul era separat de colaterale prin contraforți aşezaţi la distanţe 
neregulate dar şi de coloane. 


Fusurile, bazele şi capitelurile coloanelor erau de talie şi de formă variată şi deci este vorba despre 
spolia. Pe axul longitudinal al naosului se găsea un amvon circular, care avea un synthronom în 
absidă. Marea bazilică se află în compania altor bazilici de secol V şi VI, cum ar fi: cele din 
Mesembria şi Sf. Sofia din Sofia fig. 2.73, care au supravieţuit invaziilor şi chiar au putut fi 


restaurate în evul mediu. 


Fig. 2. 72 Mănăstirea Rila, Bulgaria Fig. 2. 73 Sf. Sofia, Sofia, Bulgaria 


Biserica rotundă din Preslav n-a reuşit să fie biserică palatină, deoarece este situată în afara 
citadelei. Este vorba de o mică rotondă (cu un diametru exterior de 15 m) cu nişe amplasate radial, 
şi abside formând un relief. Nişele erau separate de pilaştri, în faţa cărora erau amplasate coloane de 
marmura; pe acest set de coloane se sprijină cupola. Spaţiul central al naosului era ocupat de un 
amvon monumental. Către vest se deschideau trei porţi spre un nartex profund urmat de două mici 
turnuri rotunde, care probabil conţineau scări elicoidale ce conduceau către etaj. Nartexul dădea 
către un atrium ai cărui pereţi erau articulaţi prin nişe la fel ca în cazul bisericii. O mare varietate de 
elemente ornamentale — cornişe sculptate, colonete încrustate, mozaicuri murale, ceramica 
decorativă — completau ansamblul. Această biserică constantinopolitană a fost inspirată de edificiile 
armene, având în vedere că planul poligonal cu nişe radiale era, aşa cum am văzut, folosit în mod 
curent în Armenia în sec. VII. Armenii nu utilizau, coloane interne, deşi această trăsătură fusese 


introdusă la Constantinopol înainte de a fi folosită la Preslav. 

2.7.2.2 Serbia 


Monumentele marcate de influenţa bizantină se găsesc de-a lungul unei axe nord-sud între Belgrad 
şi frontiera greacă. în Macedonia se găsesc monumente pur bizantine - unele datând chiar din 
perioada străveche. Aceste construcții formează parte integrantă a istoriei arhitecturii bizantine şi 
trebuie făcută distincţia faţă de cele care au fost ridicate sub auspiciile sârbeşti. Gabriel Millet 
distinge trei şcoli: 


„ cea de la Rascia ( Raska ), sau corespunzând regatului lui Ştefan Nemanja şi succesorilor săi 
între datele aproximative 1170-1282; 


= şcoala “Serbiei bizantine” marcată de regatele glorioase ale lui Milutin (1282-1321) şi Ştefan 
Dusan (1331-1355); 


= şcoala din Moravia corespunzând perioadei de destrămare a imperiului lui Dusan până în 1459. 


Prima biserică de la Kumsurlinja (1168) merită apelativul de monument bizantin. În interior are un 
naos unic şi o vastă cupolă pe care arhitecţii comenieni au gândit-o; arcuri cu relief şi triplele 
ferestre tipic bizantine; şi mai presus de toate, ele prezintă acea “tehnică a cărămizilor în relief” care 
erau curente la Constantinopole între sec. XI - XII. Detalii străine de tradiţia bizantină devin 
caracteristice Şcolii de la Raska: arcul dublou care întrerupe tranziţia între careul central şi vuta 
“bemei” şi pridvorul lateral, pe două laturi ale bisericii. Planul rămâne dominant în Serbia în anii 
următori, în timp ce tratamentul elevaţiei va prezenta semnele unei influenţe în creştere a formelor 


romane introduse de artizani veniţi de pe coasta adriatică. 


Biserica Fecioarei de la Studenica fig. 2.74, construită din piatră de talie, relevă aspectul unei 
biserici romane în plan longitudinal, cu şarpanta în două ape care acopereau continuu naosul şi 
nartexul, unica ruptură fiind constituită de masa cubică a naosului. Remarcabile sunt portalurile 
sculptate, ferestrele de la absidă, şi console exterioare, de un pur stil roman. Interiorul este constituit 
dintr-un naos simplu, portice laterale pe alocuri transformate într-un trasept de înălțime variabilă, 
baza cubică a turlei ridicându-se deasupra şarpantei, arcele dublouri separând careul central şi 
traveea vestică a naosului. Şcoala de la Raska a evoluat în sensul că proporţiile edificiilor sale au 


devenit mai înalte şi mai elansate. 


Biserica monastică de la Decani fig. 2.75, este un vast edificiu cu cinci nave ai cărui pereţi sunt 
decoraţi cu bande alternative de marmură neagră şi albă, asemănător multor catedrale din Italia de 
nord. Exceptând înalta turlă ce se ridică pe o bază pătrată şi profunzimea impresionantă a frescelor, 
aproape tot de aici este în stil occidental- portalurile, ferestrele, vutele nervurate, coloanele. 


Biserica Fecioarei de la Prisren a fost construită la interiorul zidurilor unei străvehi bazilici cu trei 
nave. Opt pilaştri au fost ridicaţi în vechiul naos pentru a susţine o cupolă centrală, şi vute în leagăn. 


Cele patru mici cupole plasate la colţuri nu există decât pentru efectul exterior şi nu se relaționează 

cu sistemul de susţinere general. Trăsătura cea mai evidentă a acestei biserici este graţiosul portic cu 


arcade, surmontat de o clopotniţă înaltă. 


Fig. 2. 74 Biserica Fecioarei de la Studenica Fig. 2. 75 Biserica monastică de la Decani 


Biserica Sf. Gheorghe din Staro Nagoricino încorporează pereţii unei bazilici anterioare, fapt 
perceptibil la exterior în partea de parapet. Sistemul cruciform de vute în leagăn şi cele cinci cupole 
au fost suprapuse unei vechi anvelopante, iar traveea vestică a fost separată de ansamblu pentru a 
constitui un nartex. Zidăria şi decorația exterioară cu motive geometrice, în denticule şi tuburi 


cuadrilobaţi sunt elemente pe care le găsim mai frecvent în Grecia, decât la Constantinopol. 


Prisen. Pentru a se obţine un efect de înălţare, s-a plasat cupola centrală direct pe o structură 
cruciformă constituită din vute în leagăn - se realizează o structură joasă ocupând totalitatea 
perimetrului exterior, şi o structură înaltă, mai scurtă, plasată direct pe prima. Sistemul superior este 
cu arce frânte care creează iluzia unei mişcări ascendente. Dedublarea vutelor a necesitat şi dublarea 
numărului pilaştrilor intemi- opt în loc de patru. Chiar şi micile cupole de pe colţuri au fost 


supraelevate în raport cu şarpanta prin intermediul unor piedestale cubice. 


Ravanica. Precum la Gracanica, cupolele de pe colţuri sunt supraînălțate prin intermediul unor 
piedestale pătrate. Zidăria este de tip bizantin - în asize alternative de cărămidă şi piatră: - dar cu 
motive desenate din ceramică şi au fost completate cu arhivolte şi ancadramente sculptate laf, şi de 


asemenea o rozasă pe faţada vestică. 


2.7.2.3 Rusia 


Zidăria a fost introdusă în Rusia înainte de convertirea lui Vladimir al Kievului în anul 989. 
Anterior, fortificațiile şi templele puteau fi construite din lemn şi pământ. Sf. Sofia fig. 2.76, cel mai 
vast şi mai somptuos monument construit în Rusia până la sfârşitul sec. XV, a fost început în 1037 
şi terminat în 1040 fiind deteriorată. A fost reconstruită în stil baroc, aşa că aspectul exterior a fost 
radical modificat. Nucleul este constituit în cruce greacă, dar în loc de trei nave care de obicei 


determină acest plan, ea are în componenţă cinci terminale cu cinci abside la est. Latura vestica are 

deasupra o tribună. Suporţii interni constau din 12 coloane cruciforme iar tribuna este sprijinită de 3 
perechi de stâlpi octogonali. Spre sfârşitul secolului al XI lea, al doilea de ambulatoriu, mai larg 
decât primul, a fost adăugat pe laturile de nord, sud şi vest, şi înzestrate de două turnuri care dau 
accesul la tribună. La bisericile construite în zona Kievului în sec. XI, catedrala Cernigov (în 1036), 
Sf. Sofia din Novgorod (1045-1050), mănăstirea Sf. Mihail fig. 2.77, şi Pecerskaia. Bizanțul a 
furnizat Rusiei o formă de biserică în cruce greacă care poate fi utilizată într-un mare număr de 
variante. În forma sa simplă ea conţine 3 nave, 4 coloane şi o cupolă în legătură cu un nartex, 
obţinute pe un plan mai alungit punctat de 6 stâlpi sau poate fi înconjurată pe 3 laturi de un 
ambulatoriu care îi dă aspectul unei biserici cu 5 nave. După sec. XI ruşii n-au urmat evoluţia 
Bizanțului dar şi-au continuat elaborarea acestei forme unice tradiţionale, producând astfel ceea ce 
poate fi numit pe drept un stil arhitectural naţional. 


Su 
Ve “ 


Fig. 2. 76 Catedrala Sf. Sofia, Kiev Fig. 2. 77 Mănăstirea Sf. Mihail, Kiev 


2.7.2.4 România 


Principatele Valahiei şi Moldovei au fost ultimele ţinuturi europene care au căzut sub influenţa 
culturală a Bizanțului. Aceasta se va produce după ce s-au eliberat de dominația ungară -Valahia în 
1330 şi Moldova 1365- şi primesc patriarhatul Constantinopolului în privinţa numirii episcopului. 
Pentru a lua în considerare monumentele arhitecturale din Valahia şi Moldova, care formează două 
şcoli distincte, trebuie să ne reamintim că de la a doua jumătate a secolului al XIV-lea, când cele 
mai vechi din aceste monumente erau edificate, capitala bizantină încetase să mai fie un centru de 


influenţă arhitecturală. 


În această epocă singura şcoală creatoare de arhitectură ortodoxă în Balcani era şcoala sârbă, dar 
Bulgaria era mai apropiată. Probabil de aici constructorii vin în Valahia pentru a ridica biserica 
princiară a Sf. Nicolae de la Curtea de Argeş (1350), o vastă biserică în cruce greacă aşezată pe 
pilaştri pătraţi. Ea se distinge prin sobrietatea aspectului exterior - pereţii, şi chiar absidele, sunt 


lipsite de efecte plastice şi de numărul neobişnuit de ferestre care pun în valoare fresca care 

decorează interiorul de la bază până la vârf. Influenţa Serbiei s-a manifestat prin călugărul Nicodim 
de la muntele Athos care a fondat mănăstiri sub protectoratul prinților Valahi. Aceste aşezăminte 
care se păstrează sub o formă foarte deteriorată ori foarte alterată (Vodița aproape de Turnu Severin, 
Prislop în Transilvania, şi Tismana în Oltenia) se caracterizează toate prin planul lor trilobat care va 
deveni predominant în zonă. Singurul aşezământ prezervat bine este biserica monastică de la Cozia 
(1386) pur exemplu a şcolii de la Moravia nu doar în forma sa dar şi în decoraţiunea sa exterioară 
sculptată. E de notat că şi aici nartexul era surmontat de un turn. Secolul XV constituie practic un 
vid în istoria arhitecturală a Valahiei. În revanşă primele două decenii ale secolului XVI au fost 
marcate de o considerabilă activitate arhitecturală sub domnia lui Radu cel Mare (1495-1508) şi 
Neagoe Basarab (1512-1521) şi ele debuşează prin formarea unui inedit stil național. Două 
importante biserici zidite în piatră de talie (trăsătură excepțională în Valahia), dar ambele în mod 
nefericit restaurate există încă: este vorba de biserica monastică de la Dealu (1502) fig. 2.78 şi cea a 
mănăstirii episcopale de la Curtea de Argeş fig. 2.79, construită de Neagoe Basarab. Vechea 
biserică mitropolitană de la Târgovişte, care data de la 1517, vast edificiu încoronat cu opt turle, a 


fost complet distrusă la sfârşitul secolului trecut. 


Fig. 2. 78 Mănăstirea Dealu, 1502 Fig. 2. 79 Mănăstirea Curtea de Arges 
Atât Dealu cât şi biserica episcopală de la Curtea de Argeş au evoluat din şcoala de la Moravia. Este 
suficient să comparăm planurile de la Cozia şi de la Dealu pentru a constata similitudinile. Diferenţa 
constă în faptul că, la Dealu două turle au fost plasate pe traveea estică a nartexului. Ele sunt foarte 
apropiate de cupola principală şi formează o grupare echilibrată. Acest efect, a fost probabil inspirat 
de juxtapunerea turlei cu clopotniţa în bisericile şcolii de la Moravia (exemplu, Krusevac şi 


Kalenic) trăsătură care există şi la Cozia. O altă inovaţie pe care o constatăm la Dealu priveşte 

ormamentarea suprafețelor. Fațadele sunt divizate în două zone de un brâu median şi fiecare zonă 
este decorată cu arcatură diferită. Aceste efecte decorative fig. 2.80, fig. 2.81, sunt mai elaborate la 
biserica episcopală Curtea de Argeş “ştiinţific restaurată” între 1872-1878 de către arhitectul 
francez Lecompte de Nouy, care a reuşit să o transforme într-un stil victorian. Planul bisericii este 
în plan trilobat, dar nartexul, plasat transversal, a fost mărit până la punctul în care a depăşit naosul 
şi i s-a dat structura unui “de ambulatoriu” cu o travee centrală mărginită de 12 coloane. Turla 
principală, aşezată pe trompe, şi turla care decorează traveea centrală a nartexului sunt ca o noutate 
plasate foarte aproape una de alta şi au practic aceiaşi înălțime. Cele două mici turle care se ridică 
deasupra unghiurilor vestice ale nartexului sunt în torsadă în sens contrar şi au ferestre diagonale. 
Organizarea fațadelor este aproape aceiaşi ca la Dealu: există două zone separate de un brâu 
torsadat. Zona superioară este acoperită de o arcatură oarbă unde fiecare arc conţine o răzaşă, în 


timp ce zona inferioară a fost divizată în panouri rectangulare. 

Fig. 2. 80 Capitel de coloană, Biserica Fig. 2. 81 Piedestal şi bază de coloană de la 
Stavropoleos, Bucureşti pridvor, Biserica Antim, Bucureşti 


Răspândirea ornamentelor în biserica episcopală este greu de clasificat. În mod evident denotă o 
influenţă caucaziană, fiind vorba de, influenţe armene şi georgiene, atât în arcadele oarbe realizate 
din piatră de talie cât şi panourile ornamentale în relief. Oricât de mari ar fi similitudinile între 
exemplele caucaziene şi cele valahe, chiar şi admițând prezenţa unei colonii armene în Valahia, 
rămâne de explicat cum scheme decorative a unor monumente mult mai vechi, cum ar fi cele ale 
bisericii georgiene din Nikortsminda (1014) sau ale bisericii din Ani (1036), au putut să rămână 
prezente atât de mult în tradiţia zidarilor caucazieni. O mare parte a omamentaţiei bisericii 
episcopale, cum ar fi cornişa cu stalactite sub streşini la turla principală, capitelurile nartexului şi 
torsadele domurilor sunt de origine otomană. Bisericile din Moldova prezintă o mai mare 


originalitate, şi sunt mai puţin tributare tradiţiei bizantine. Această provincie, în epoca în care 


| | 133 


Forme constructive generatoare de expresivitate în arhitectura ecleziastică 


apărea pentru prima dată pe scena istorică, către mijlocul secolului XIV, era din punct de vedere 
ecleziastic deschisă influențelor occidentale prin intermediul Poloniei şi Ungariei. Cea mai veche 
biserică din Moldova, Sf. Nicolae din Rădăuţi (1359-1365) fig. 2.82, pe care anumite autorităţi o 
atribuie lui Bogdan I, este bazilica romană adaptată la folosinţa ortodoxă. Doar după stabilirea 
capitalei la Suceava, şi nu înainte de domnia lui Ştefan cel Mare, putem constata existenţa unei şcoli 
arhitecturale distinct moldovenească, care ni se prezintă în toată plenitudinea sa, adică fără etape 


pregătitoare în care să-şi cristalizeze particularităţile. 


i A e 


Fig. 2. 82 Biserica Sfântul Nicolae din Rădăuţi Fig. 2. 83 Mănăstirea Sf. Trei Ierarhi, lași 


Printre cele 30 de mănăstiri şi biserici construite de către Ştefan, care au rezistat este şi cea de la 
Voroneţ, care datează din 1468 — cu excepţia exonartexului adăugat de Petru Rareş. Planul tipic 
constă dintr-un vast nartex rectangular sau pronaos acoperit de o vută domicală, şi un naos trilobat 
acoperit de o turlă înaltă, şi doi contraforți exteriori plasați între absida naosului şi absidele laterale. 
Planul trilobat al Serbiei care, după cum am văzut a fost transmis în Valahia se preia şi în Moldova. 
Principala diferență constă în acoperirea naosului. În sistemul bizantin şi sârb, arcele care suportă 
cupola se subțiază la plecarea pe coloane. În Moldova, pilaştrii au dispărut, la fel şi arcele 
transversale amplificând porțiunea inferioară a turlei, arhitectura moldavă a devenit mai suplă şi 
elansată. Se stabileşte mai întâi o bază pătrată care prin intermediul a patru pandantivi devine 
tambur circular; apoi în interiorul acestui tambur se execută al doilea rând de arce, plasate în 
diagonală în raport cu primele, cu naşterea suprapusă direct peste vârfurile arcelor inferioare. Arcele 
superioare fac o nouă legătură prin pandantivi cu o bază micşorată pe care se ridică al doilea tambur 
cilindric, care va fi acoperit de cupolă. Acesta este un sistem ingenios şi original, dar pentru o 
biserică ortodoxă, are dezavantajul că fragmentează şi complică suprafeţele disponibile pentru 


frescă. 


Originea cupolei moldave nu are echivalent în arhitectura bizantină sau occidentală, fiind o creaţie 


exclusiv autohtonă. La monumentele de tradiţie bizantină baza domului este cubică, şi el conţine 

pandantive interne; în Moldova, din contră, el este alcătuit din două baze suprapuse, una în plan 
pătrat şi alta superioară, şi în multe cazuri, ele sunt pur omamentale. Turla văzută din exterior, nu 
întreține nici o relație organică cu restul edificiului care este acoperit de şarpanta frântă din lemn. 
Forma şi dispunerea acoperişului aminteşte de influenţa gotică asemeni ancadramentelor de la uşi şi 
ferestre. În bisericile moldave mai mari, de la Neamţ (1497) şi Suceava (1514-1522), aceasta din 
urmă având o lungime de 50 m, proiecția la sol este considerabil alungită spre est, prin expansiunea 
traveei din faţa absidei, dar şi spre vest, cu exonartex, iar nartexul a fost împărțit în două încăperi 
acoperite de cupole, precum şi o camera funerară inserată între nartex şi naos. Aceste 
compartimente diferite se desfăşoară longitudinal şi fiecare dintre ele este încoronată de o mică 


cupolă care nu se percepe la exterior fiind ascunse de un acoperiş abrupt impus de climatul local. 


Toate elementele distincte ale arhitecturii moldave se elaborează sub domnia lui Stefan Cel Mare şi 
se repetă cu variaţii în timpul secolului următor. După mutarea capitalei de la Suceava la Iaşi în 
1564, aceste elemente au suferit modificări datorită unui împrumut eterogen care nu s-a comportat 
ca un tot organic. Această tendinţă poate fi ilustrată prin Biserica Trei Ierarhi din laşi, construită în 
1639. Forma sa de triconic precedat de un pronaos şi un exonartex este tradițională, dar în locul 


unei turle se găsesc două de înălțimi egale, ambele ridicate pe baze pătrate. 


Tot exteriorul, în piatră, este acoperit de o ornamentaţie sculptată de inspirație variată; se găsesc 
muluri răsucite în formă de spirală împrumutate din Valahia, arcatură oarbă, pe colonete care par să 
aibă origine rusească, vase şi flori stilizate în stil otoman, şi douăzeci de bande orizontale de 
ornamentaţie geometrică — toate acestea juxtapuse la uşi şi ferestre gotice. Fresca exterioară nu se 
regăseşte în alte ţări ortodoxe cu paramentul întreg acoperit de fresce, cuprinzând compoziţii 
gigantice şi complexe ca Judecata de Apoi pe faţada occidentală a Voroneţului; “Arborele vieţii” pe 
peretele sudic al catedralei din Suceava, şi Scara cerească pe peretele septentrional al Suceviţei. 
Asistăm aici la apogeul artei bizantine: arhitectura devine subordonată picturii; structura bisericii 
vechi, interiorul şi exteriorul sunt un suport pentru expunerea registrelor de icoane în frescă. 
Difuzarea arhitecturii în Europa de est a reprezentat un fenomen complex care întinzându-se pe mai 
multe secole a fost influenţat de diverse modele. În Bulgaria, prima ţară care a căzut sub influenţa 
bizantină, n-a fost elaborat niciodată un stil veritabil distinct. Rusia a primit o puternică infuzie de 
forme arhitecturale bizantine de secol XI. Serbia a primit influenţa arhitecturii bizantine la sfârşitul 
secolului 12 pe baza căruia s-a creat propria şcoală. România nu a avut contact direct cu Bizanțul, 
dar a moştenit, tradiţia sa arhitecturală ortodoxă esenţială de la sârbi. În toate aceste cazuri, 
arhitectura care şi-a pus amprenta, a fost arhitectura bizantină a epocii, care a avut, în mod 
evident,valoare de “simbol social”. 


Introducerea metodelor de construcţie bizantină a promovat şi arhitectura din Bizanţ, artizanii locali 
au acumulat suficientă experiență pentru a-şi întrece mentorii lor, înființându-se şcolile locale sau 


naţionale. Evoluţia lor ulterioară s-a produs într-o izolare completă. Instituirea echipelor itinerante 

de zidari a fost larg răspândită în Evul Mediu, atât în Europa de Vest cât şi în Europa de Est, ducând 
la diseminarea ideilor noi. Zidarii dalmaţi vor lucra în Serbia, precum toţi zidarii ruteni şi nemți la 
Vladimir. Activitatea lor a fost dezvăluită în inovațiile tehnice şi ormamentale, dar ele afectau 
rareori structura fundamentală a clădirilor. Formele bizantine au fost reinterpretate pentru a produce 
în Rusia, în Serbia, şi treptat în România, o serie de monumente remarcabile, care depăşesc, adesea 
potenţialul creator al Bizanțului însuşi. Toate caracteristicile prezentau uneori puncte de 


convergenţă: aceiaşi căutare a înălțimii, la care se asociază suprapunerea formelor vutelor. 


Arhitectura bizantină n-a cunoscut în Evul Mediu un prestigiu egal celui picturii bizantine, dar în 
timp ce biserica bizantină dezvolta o teologie a picturii, ea n-a elaborat niciodată teologia 
arhitecturii. Ea a conferit o semnificaţie simbolică anumitor trăsături ale edificiului religios, în mod 
particular elementelor cu semnificaţie liturgică: absida, bema, incinta de mănăstire altar şi 
pastoforii. Pe de altă parte, ea nu a constituit niciodată o formă arhitecturală în particular. Abia două 
secole după căderea Constantinopolului, patriarhul Nikon de Moscova va decide să privilegieze în 
numele cultului ortodox o formă de biserică în detrimentul altora. “Conform legii regulatoare şi 
statutare şi aşa cum este prescris de reguli şi de statutul ecleziastic bisericile vor fi construite cu una, 


trei sau cinci turle dar niciodată în formă de cort”. 


2.7.3 Epilog 


Arhitectura bizantină a evoluat printr-o succesiune de tipologii unitare ca stil ce au condus la matricea 
structural-spaţială a bisericii creştine orientale şi anume crucea greacă înscrisă. Pe fondul unor încercări 
de remodelare a monumentelor de tip central specifice Orientului se ajunge la un plan cruciform cu 
braţe egale trecând prin basilica paleo-creştină, basilica cu cupolă şi cea cruciform cu cupolă. Planul 
central cruciform se împarte în două categorii planimetric-compoziţionale: cu 3 şi cu 5 nave. La nivel 
conceptual, aceste două tipuri sunt două surse diferite de evoluţie şi nu o succesiune de tip reducţionist, 
având ca scop planul central. Crucea greacă cu 5 nave este rodul integrării tipului basilical cu cel central, 
iar cea cu 3 nave din îmbinarea tipului central cu coji duble a cărui cupolă se sprijină în patru puncte. 
Bisericile de secol XI cu cupolă pe opt puncte de sprijin sau octogon fac legătură între cele două 
tipologii prin faptul că aceasta acoperă în transept 3 din cele 5 nave. Evoluţia paralelă a celor două surse 
spaţial volumetrice este ilustrată de biserica Sf. Irina din Consantinopol şi biserica Sf. Apostoli din 
Atena care au ajuns după intervenţii succesive cu planul cruciform chiar dacă iniţial ilustrau tipologii 
diferite. Arhitectura recompune funcțional pe principii constructive serii de elemente în baza unei 
morfologii de natură structurală. Evoluţia gândirii inginereşti coroborată cu mijloacele tehnice într-o 
etapă istorică este sinonimă cu evoluţia modelelor arhitecturale într-o succesiune de etape ce reconstituie 
demersul istoric. Prezentul studiu abordează evoluţia structurilor boltite — arc, boltă, cupolă — pentru a 
desluşi mecanismul de gândire ce le-a generat şi poate fi folosit ca intrument teoretic în cazul unor 


reconstituiri restauratoare sau ca metodă practică de a optimiza variantele de lucru. De asemeni, 

contribuire la cunoaşterea compoziţiei volumetrice inițiale şi a modului de comportare la solicitări 
mecanice în timpul reconstrucției şi consolidării. În practica reconstituirii, urma, în plan respectiv 
fundaţia, nu este relevantă pentru a determina volumul deoarece din perspectiva strict geometrică între 
proiecţie şi elevaţie nu există o relație biunivocă. Restaurarea unui monument presupune o analiză 


comparativă a morfologiei planimetrice şi contextul istoric în care s-a făcut. 


Sondarea istoriei edificării ecleziastice conturează câteva elemente comune ale sistemului 


constructiv dispuse în simfonie compoziţională. 
- cupola pe spaţiul central de formă pătrată, poligonală sau circulară; 
- tambur poligonal sau cilindric ce susține cupola; 
- racordarea cupolei cu baza prin intermediul pandantivilor; 
-  pandantivii sau trompele descarcă eforturile din cupolă în arce sau bolți şi de aici prin 
coloane sau pile de zidărie la fundaţii; 


- absida spre răsărit racordată printr-o semicalotă cu arcul sau bolta de sprijin a cupolei. 


Articularea acestor elemente în variabile dimensionale asigură cele două direcții elementare ale 
compoziției spaţiului de cult: 
- vectorul orizontal vest-est spre parusia — absida altarului; 


- vectorul vertical catre Pantocrator — cupola. 


Morfologia arhitecturii cultice este rezultatul tehnicilor de construcţie supuse legilor tectonice 
suprapus peste nivelul conceptual al simbolisticii creştine. Ea conţine atât elemente morfologice 
structurale — zid, coloană, arce, bolți, cupole — cât şi funcţional planimetrice — pridvor, pronaos, 
naos, altar, abside şi pastoforii. Numitorul comun al acestor elemente este geometria pură a liniilor 
de trasare ca rezultat al forţelor structurale combinate cu natura materialelor. Sinteza celor trei 
principii — geometric, fizic, material — într-o topică arhitecturală generează o structură funcțională 
cu potenţial simbolistic. Punerea în operă implică în subsidiar şi alte elemente — tehnici de execuţie, 
resurse de materiale, climă, seismicitate. Gândirea tehnică a născut un model structural care într-un 
mileniu de experimentări s-a transformat într-un model cultual şi cultural. Diversitatea formală este 
variantă a modelului cruciform originar care a stat în centrul evoluţiei arhitecturii creştinismului 
răsăritean. Geneza tipologiilor compoziționale a evoluat pe două paliere de gândire tehnică spațial — 
structurală şi planimetric-funcțională. Sinteza celor două într-un concept evolutiv dă la scara istoriei 
un model antropologic autonom capabil de autoreglaj conceptual verificabil în practica edificării. 
Mecanismul organic de evoluţie este definit de treptele de dezvoltare a căror morfologie de conţinut 
arhetipal modelelor istorice. Logica structurală şi modelarea arhitecturală pot reconstitui din 


fragmente informaționale de natură artistică, tehnică ori istorică modelul originar. 


Analiza modelului identitar generează sintagme structurale şi formale care, articulate în ipoteze 


logice, pot contura tipologia ordinară. Decriptarea acestui mecanism evolutiv care stă la originea 


CAPITOLUL 2 Forme constructive generatoare de expresivitate în arhitectura ecleziastică 


arhitecturii ecleziastice are un rol cognitiv asupra comportării statice şi structurii compoziționale a 
modelului. Tipologia cruciformă se individualizează prin stabilitatea statică determinată de echilibrul 
împingerilor din cupolă. Centrul compozițional format din cub şi calotă sferică se regăseşte în toate 
variantele volumetrice deoarece structura sa flexibilă permite contracţii şi dilatări spaţiale prin diverse 
juxtapuneri geometrice. Dacă i se adaugă o absidă flancată de două absidiole spre Răsărit şi o travee 
spre Apus, rezultă tipul bizantin de biserică în cruce cu 3 nave fără a o priva funcţional de nici o 
componentă liturgică. De aici s-au separat două tipologii — una minimală cu absidele lipite de cub şi 
una complexă cu o travee între ele. De asemeni, modelul cruciform poate fi un pătrat şi stă la originea 
bisericilor uninavate sau cvadrilobate, interioare primului şi mult mai stabile, ce au generat structurile 
centrale. Amplasarea calotei sferice peste cubul primordial cu 9 compartimente dispuse cruciform cu 
braţe egale a fost posibilă prin adăugarea unui element central în planul bazilical a tipului central. 


Pornind de la această condiționare structurală, putem sintetiza varietatea formală în trei categorii: 
- bazilica cu 5 nave şi 5 deschideri practicate în zidul exterior cu o cupolă în zona transeptului; 
- structura centrală cu 4 stâlpi ce susţin cupola cu anvelopantă cvadrilobată; 
-  tiptranzitoriu de bazilică cu 5 nave şi cupolă octogonală pe cele 3 nave centrale. 


- Modelul teoretic fiind definit, poate evolua în două direcţii: 


- amplificare prin adiţionare modulară a narthexului în sens longitudinal sau biaxial în formă de 
cruce; 

- simplificare prin contractare longitudinală în cazul crucii înscrise reduse, transversală pentru 
tipul uninavat şi atrofiere modulară biaxială ce generează tipul fals cruciform în grosimea 
zidului de formă triconc la abside laterale — athonit sau treflat fără abside — bizantin. 


Arhitectura ecleziastică din Principatele Române preiau selectiv cele trei tipologii bizantine — plan 
drept, plan trilobat şi plan cruciform — pe trei filiere — bizantină, moravă şi armeană. 


Crucea greacă prezentă doar în Valahia are origine bizantină pe filiera kosovară, planul trilobat se 
modelează pe malurile Dunării, iar planul central este de origine armeană. Sinteza acestor modele cu 
tradiţia locală conturează în Țările Române două tipuri originale — cu pronaos supralărgit în Valahia şi 
ştefanian alungit în Moldova. Ultima inovație a arhitecturii creştinismului răsăritean pe filiație 
bizantină apare după căderea Constantinopolului în Țara Românească şi este tipul trilobat cu pronaos 
dezvoltat care îmbină creativ pronaosul bifuncţional armean cu naosul trilobat sârbo-bizantin. Biserica 
episcopală de la Curtea de Argeş care legitimează această tipologie este actul de naştere a arhitecturii 


ecleziastice româneşti. 

